

**\_\_\_\_\_\_\_\_\_\_\_\_\_\_**

**RAPORTI I MES-VITIT**

**MBI ZBATIMIN E BUXHETIT 2023**

**VLERËSIMI I SITUATËS MAKROEKONOMIKE, FISKALE DHE BUXHETORE PËR 5-MUJORIN 2023,**

**DHE PRITSHMËRITË PËR 12-MUJORIN 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tiranë, Qershor 2023**

P Ë R M B A J T J A

[LISTA E TABELAVE 3](#_Toc107496978)

[LISTA E GRAFIKËVE 4](#_Toc107496979)

[I. ZHVILLIMET NË EKONOMINË SHQIPTARE 5](#_Toc107496980)

[I.1 Ecuria e treguesve makroekonomikë për periudhën Janar-Maj 2022 5](#_Toc107496981)

[I.2 Pritshmëritë e treguesve makroekonomikë deri në fund të vitit 2022 7](#_Toc107496982)

[II. POLITIKA FISKALE 8](#_Toc107496983)

[II.1 Performanca fiskale për periudhën Janar-Maj 2022 8](#_Toc107496984)

[II.2 Pritshmëritë fiskale deri në fund të vitit 2022 14](#_Toc107496985)

[III. BUXHETI I VITIT 2022 15](#_Toc107496986)

[III.1 Shpenzimet e Përgjithshme Buxhetore gjatë periudhës Janar-Maj 2022 15](#_Toc107496987)

[III.2 Financat Vendore gjatë Janar-Maj 2022 23](#_Toc107496988)

[III.3 Fondi Rezervë, Fondi i Kontigjencës, Fondi i Rindërtimit 28](#_Toc107496989)

[III.4 Pritshmëria e Shpenzimeve Buxhetore deri në fund të vitit 2022 30](#_Toc107496990)

[IV. BORXHI PUBLIK 30](#_Toc107496991)

[IV.1 Stoku i Borxhit Publik 31](#_Toc107496992)

[IV.2 Menaxhimi i Borxhit 33](#_Toc107496993)

[IV.3 Pritshmëritë e Borxhit për vitin 2022 37](#_Toc107496994)

[V. RREZIQET FISKALE DHE DETYRIMET KONTIGJENTE 37](#_Toc107496995)

[V.1 Ndërmarrjet shtetërore 39](#_Toc107496996)

[*V.1.1 Ndërmarrjet shtetërore – Sektori Energjetik* 41](#_Toc107496997)

[*V.1.2 Ndërmarrjet shtetërore – Sektori i Ujësjellës-Kanalizimeve* 44](#_Toc107496998)

[V.2 Detyrimet e prapambetura të Qeverisjes së Përgjithshme 46](#_Toc107496999)

[*V.2.1 Detyrimet e prapambetura për njësitë e qeverisjes QENDRORE* 48](#_Toc107497000)

[*V.2.2 Detyrimet e prapambetura për njësitë e vetëqeverisjes VENDORE* 48](#_Toc107497001)

[V.3 Pagesat Faktike të Kontratave Koncesionare/PPP, me Mbështetje Buxhetore 50](#_Toc107497002)

[V.4 Detyrime të tjera Kontigjente 52](#_Toc107497003)

[*V.4.1 Vendimet e Gjykatës së të Drejtave të Njeriut në Strasburg (GJEDNJ)* 52](#_Toc107497004)

[*V.4.2 Vendimet e Gjykatës Ndërkombëtare të ARBITRAZHIT* 53](#_Toc107497005)

[VI. KONKLUZIONE DHE PROPOZIME 55](#_Toc107497006)

[VII. SHTOJCAT 56](#_Toc107497007)

[VII.1 Ecuria e detajuar e treguesve makroekonomikë gjatë Janar-Maj 2022 56](#_Toc107497008)

[VII.2 Treguesit kryesorë të performancës sipas ministrive të linjës, 4M I 2022 63](#_Toc107497009)

[VII.3 Ecuria e detajuar e projekteve të investimeve publike, gjatë Janar-Maj 2022 81](#_Toc107497010)

# 

# LISTA E TABELAVE

[*Tabela 1: Të ardhurat Tatime & Dogana për periudhën Janar – Maj 2022 (në milionë lekë) 8*](#_Toc107496737)

[*Tabela 2: Kontribuesit pozitivë në të ardhurat nga Akciza/Diferencat Janar-Maj 2022/2021 11*](#_Toc107496738)

[*Tabela 3: Kontribuesit negativë në të ardhurat nga Akciza/ Diferencat Janar-Maj 2022/2021 11*](#_Toc107496739)

[*Tabela 4: Kontribuesit pozitivë në të ardhurat nga TVSH/Diferencat Janar-Maj 2022/2021 11*](#_Toc107496740)

[*Tabela 5: Kontribuesit negativë në të ardhurat nga TVSH/ Diferencat Janar-Maj 2022/2021 12*](#_Toc107496741)

[*Tabela 6 : Të dhëna për Rentën Minerare, naftë bruto dhe minerale të tjera (në milionë lekë) 12*](#_Toc107496742)

[*Tabela 7: Treguesit fiskalë të konsoliduar për 5 mujorin e vitit 2022 (në milion LEK) 15*](#_Toc107496743)

[*Tabela 8: Treguesit fiskalë të konsoliduar për 5 mujorin e vitit 2021 dhe 2022 (në milion LEK) 15*](#_Toc107496744)

[*Tabela 9: Të ardhurat dhe shpenzimet faktike të pushtetit vendor sipas natyrës (në milion lekë) 26*](#_Toc107496745)

[*Tabela 10: Shpenzimet e fondit të rindërtimit akorduar për pushtetin vendor sipas natyrës (në milion lekë) 27*](#_Toc107496746)

[*Tabela 11: Huamarrja shtetërore nga burime të brendshme në terma bruto&neto (Janar-Mars 2022) 34*](#_Toc107496747)

[*Tabela 12: Huamarrja e huaj në terma bruto (TM. I 2021-TM. I 2022) 34*](#_Toc107496748)

[*Tabela 13: Treguesit e riskut të borxhit të brendshëm shtetëror (2021–Mars 2022) 36*](#_Toc107496749)

[*Tabela 14: Matrica e riskut 38*](#_Toc107496750)

[*Tabela 15: Të dhënat financiare për UKT sh.a (2020 – T1 2022) (në mijë LEK) 39*](#_Toc107496751)

[*Tabela 16: Të dhënat financiare për Hekurudha Shqiptare sh.a (2020 – T1 2022) (në mijë LEK) 40*](#_Toc107496752)

[*Tabela 17: Të dhënat financiare për AlbGaz sh.a (2020-T1 2022) (në mijë LEK)* ***Error! Bookmark not defined.***](#_Toc107496753)

[*Tabela 18: Të dhënat financiare për Albcontrol sh.a (2020-T1 2022) (në mijë LEK)* ***Error! Bookmark not defined.***](#_Toc107496754)

[*Tabela 19: Të dhënat financiare për RTSH sh.a (2020-T12022) (në mijë LEK)* ***Error! Bookmark not defined.***](#_Toc107496755)

[*Tabela 20: Detyrimet e ndërsjella midis ndërmarjeve të sektorit energjitik, ML/IB,MFE dhe DPT: 42*](#_Toc107496756)

[*Tabela 21: Të dhënat financiare 3 mujore për Sektorin Energjitik (në mijë LEK) 43*](#_Toc107496757)

[*Tabela 22: Të dhënat financiare 3 mujore për OSHEE Group sh.a (në mijë LEK) 43*](#_Toc107496758)

[*Tabela 23: Të dhënat financiare 3 mujore për KESH sh.a (në mijë LEK) 44*](#_Toc107496759)

[*Tabela 24: Të dhënat financiare 3 mujore për OST sh.a (në mijë LEK) 44*](#_Toc107496760)

[*Tabela 25: Stoku i detyrimeve të prapambetura të UK ndaj OSHEE Group sh.a (në mld LEK) 45*](#_Toc107496761)

[*Tabela 26: Stoku i detyrimit të mbetur vendor – T1 2022 (në lekë) 49*](#_Toc107496762)

[*Tabela 27: Koncesionet/PPT-të aktive me mbështetje nga buxheti i shtetit (në mijë LEK) 51*](#_Toc107496763)

[*Tabela 28: Detyrimet faktike dhe kontigjente nga vendimet e GJEDNJ-së (në Euro) 52*](#_Toc107496764)

[*Tabela 29: Detyrime për vendimet e Arbitrazhit Ndërkombëtar (në EUR) 54*](#_Toc107496765)

[*Tabela 30: Rritja e eksportit të mallrave, sipas kategorive kryesore 56*](#_Toc107496766)

[*Tabela 31: Rritja e importit të mallrave, sipas kategorive kryesore 58*](#_Toc107496767)

[*Tabela 32: Bilanci tregtar, sipas kategorive kryesore 59*](#_Toc107496768)

[*Tabela 33: Rritja vjetore e çmimeve, në përqindje 59*](#_Toc107496769)

[*Tabela 34: Ecuria e kredisë për bizneset dhe individët, në përqindje 60*](#_Toc107496770)

[*Tabela 35: Ecuria e kredive të këqija, në përqindje 61*](#_Toc107496771)

[*Tabela 36: Ecuria e kursit të këmbimit 2015-2022 62*](#_Toc107496772)

[*Tabela 37: Treguesit kryesorë të performancës sipas ministrive të linjës, 5M I 2022 63*](#_Toc107496773)

[*Tabela 38: Shëndetësia dhe mbrojtja sociale 64*](#_Toc107496774)

[*Tabela 39: Arsimi 66*](#_Toc107496775)

[*Tabela 40: Bujqësia dhe Zhvillimi Rural 67*](#_Toc107496776)

[*Tabela 41: Infrastruktura dhe Energjia 68*](#_Toc107496777)

[*Tabela 42: TURIZMI DHE MJEDISI 70*](#_Toc107496778)

[*Tabela 43: Drejtësia 71*](#_Toc107496779)

[*Tabela 44: Institucionet e Sistemit të Drejtësisë 72*](#_Toc107496780)

[*Tabela 45: Financat, Ekonomia, Punësimi dhe Arsimi Profesional 73*](#_Toc107496781)

[*Tabela 46: Mbrojtja 75*](#_Toc107496782)

[*Tabela 47: Rendi dhe Siguria Publike 77*](#_Toc107496783)

[*Tabela 48: Kultura 79*](#_Toc107496784)

[*Tabela 49: Politika e Jashtme 80*](#_Toc107496785)

# LISTA E GRAFIKËVE

[*Grafiku 1: Totali i të ardhurave Janar- Maj 2022/2021 (në milionë lekë)* 9](#_Toc107498092)

[*Grafiku 2: Import i Taksuar dhe Eksport Total 2022/2021 (në miliard lekë)* 10](#_Toc107498093)

[*Grafiku 3: Të ardhurat Doganore për Janar- Maj 2021, mujore dhe progresive (në milion lekë)* 10](#_Toc107498094)

[*Grafiku 4: Kontribuesit kryesor në të ardhurat doganore Janar- Maj 2022/2021 (në milion lekë)* 10](#_Toc107498095)

[*Grafiku 5: Të ardhurat nga Tatimet Janar- Maj 2022, Mujore dhe Progresive (në milionë lekë)* 12](#_Toc107498096)

[*Grafiku 6: Të ardhura nga TVSH dhe rimbursimi i TVSH, 5 mujori në vite (në miliardë lekë)* 13](#_Toc107498097)

[*Grafiku 7: Të ardhurat nga Tatim Fitimi, 5 mujori në vite (në miliardë lekë)* 13](#_Toc107498098)

[*Grafiku 8: Të ardhurat nga Tatimi mbi të Ardhurat Personale, në vite (në milion lekë)* 13](#_Toc107498099)

[*Grafiku 9: Të ardhurat 5 mujore nga Taksat nacionale, në vite (në miliardë lekë)* 14](#_Toc107498100)

[*Grafiku 10: Të ardhurat nga kontributet e mbledhura nga DPT, në vite (në miliardë lekë)* 14](#_Toc107498101)

[*Grafiku 11: Shpenzimet e përgjithshme dhe ritmi i rritjes së tyre (në miliardë LEK)* 15](#_Toc107498102)

[*Grafiku 12: Shpenzimet korente dhe kapitale Plan vs Fakt (në miliard LEK)* 16](#_Toc107498103)

[*Grafiku 13: Struktura e shpenzimeve të përgjithshme, për periudhën 5 mujore 2022* 16](#_Toc107498104)

[*Grafiku 14: Shpenzimet Korente dhe ritmi i rritjes së tyre (në miliardë LEK)* 17](#_Toc107498105)

[*Grafiku 15 : Struktura e shpenzimeve korente, për periudhën 5 mujore 2022* 17](#_Toc107498106)

[*Grafiku 16: Shpenzimet e Personelit dhe ritmi i rritjes së tyre (në miliardë LEK)* 18](#_Toc107498107)

[*Grafiku 17: Shpenzimet e Pagave dhe ritmi i rritjes së tyre (në miliardë LEK)* 18](#_Toc107498108)

[*Grafiku 18: Shpenzimet për Interesa (në miliardë LEK)* 18](#_Toc107498109)

[*Grafiku 19: Shpenzimet Operative dhe ritmi i rritjes së tyre (në miliardë LEK)* 19](#_Toc107498110)

[*Grafiku 20: Shpenzimet për Subvencione dhe ritmi i rritjes së tyre (në miliardë LEK)* 19](#_Toc107498111)

[*Grafiku 21: Shpenzimet për Sigurime Shoqërore dhe Shëndetësore (në miliardë LEK)* 20](#_Toc107498112)

[*Grafiku 22: Shpenzimet për Ndihmën Ekonomike, PAK dhe Papunësinë (në miliardë LEK)* 20](#_Toc107498113)

[*Grafiku 23 Shpenzimet Kapitale dhe ritmi i rritjes së tyre (në miliardë LEK)* 21](#_Toc107498114)

[*Grafiku 24: Shpenzimet Kapitale dhe burimi i financimit të tyre (në miliardë LEK)* 22](#_Toc107498115)

[*Grafiku 25: Detajimi i Shpenzimeve Buxhetore (në milion LEK)* 22](#_Toc107498116)

[*Grafiku 26:Të ardhurat, shpenzimet dhe deficiti/suficiti - Plan vs Fakt 5 Mujori 2022 (në milion LEK)* 23](#_Toc107498117)

[*Grafiku 27: Të ardhurat e përgjithshme të pushtetit e pushtetit vendor* 23](#_Toc107498118)

[*Grafiku 28: Të ardhurat e pushtetit vendor sipas burimit* 24](#_Toc107498119)

[*Grafiku 29: Të ardhurat e pushtetit vendor nga taksa mbi pasurinë* 25](#_Toc107498120)

[*Grafiku 30: Të ardhurat e pushtetit vendor nga taksa e biznesit të vogël* **Error! Bookmark not defined.**](#_Toc107498121)

[*Grafiku 31: Të ardhurat e pushtetit e pushtetit vendor nga taksat lokale* **Error! Bookmark not defined.**](#_Toc107498122)

[*Grafiku 32: Shpenzimet për pushtetin vendor dhe ritmi i ndryshimit të tyre* 26](#_Toc107498123)

[*Grafiku 33: Shpenzimet e pushtetit vendor sipas strukturës buxhetore* 26](#_Toc107498124)

[*Grafiku 34: Borxhi publik në vlerë absolute dhe relative ndaj PBB (2017–Mars 2022)* 31](#_Toc107498125)

[*Grafiku 35: Përbërja e borxhit të qeverisjes qendrore në raport me totalin (2017-Mars 2022)* 31](#_Toc107498126)

[*Grafiku 36: Kompozimi i portofolit të borxhit shtetëror sipas instrumenteve (2017–Mars 2022)* 32](#_Toc107498127)

[*Grafiku 37: Kompozimi i borxhit të brendshëm shtetëror sipas maturitetit të titujve dhe tipit të interesit (2017-Mars 2022)* 32](#_Toc107498128)

[*Grafiku 38: Kompozimi i borxhit të jashtëm shtetëror sipas interesit&instrumenteve (2017-Mars 2022)* 33](#_Toc107498129)

[*Grafiku 39: Huamarrja e brendshme në raport me të ardhurat tatimore (TM. I 2017-TM. I 2022)* 34](#_Toc107498130)

[*Grafiku 40: Shpenzimet për interesa të borxhit shtetëror (TM1 2017-TM1 2022)* 35](#_Toc107498131)

[*Grafiku 41: Jetëgjatësia&kosto mesatare e portofolit të borxhit të brendshëm shtetëror (2017-Mars 2022)* 35](#_Toc107498132)

[*Grafiku 42: Raporti i mbulimit të ankandeve të titujve shtetërorë (Janar–Mars 2022)* 36](#_Toc107498133)

[*Grafiku 43: Norma mesatare e ponderuar e titujve shtetërorë (Shtator 2021 - Mars 2022)* 37](#_Toc107498134)

[*Grafiku 44:Sektori quasi publik sipas numrit të ndërmarrjeve Burimi: INSTAT (2022)* 39](#_Toc107498135)

[*Grafiku 45: Ecuria e nivelit të arkëtimeve të OSHEE Group sh.a (në miliardë LEK)* 43](#_Toc107498136)

[*Grafiku 46:Ecuria e nivelit të humbjeve në rrjet për OSHEE Group sh.a (në %)* 44](#_Toc107498137)

[*Grafiku 47:Stoku i detyrimeve të prapambetura të qeverisjes së përgjithshme, në mln LEK* 46](#_Toc107498138)

[*Grafiku 48: Stoku i detyrimeve të prapambetura qendrore sipas zërave kryesorë* 48](#_Toc107498139)

[*Grafiku 49: Stoku i detyrimeve të prapambetura vendore (bashki+qarqe) sipas zerave kryesorë* 49](#_Toc107498140)

[*Grafiku 50: Rritja mujore e totalit të eksporteve, në përqindje* 58](#_Toc107498141)

[*Grafiku 51: Rritja mujore e totalit të importeve, në përqindje* 58](#_Toc107498142)

[*Grafiku 52: Ndryshimi vjetor i Inflacionit, në përqindje* 59](#_Toc107498143)

[*Grafiku 53: Ecuria e stokut të depozitave 2021-2022, në përqindje* 60](#_Toc107498144)

# ZHVILLIMET NË EKONOMINË SHQIPTARE

## I.1 Ecuria e treguesve makroekonomikë për periudhën Janar-Maj[[1]](#footnote-1) 2023

Ekonomia e vendit i ka rezistuar relativisht mirë goditjeve të fundit, përfshirë tërmetin në fund të vitit 2019, pandeminë Covid-19 si dhe krizën e vazhdueshme evropiane të energjisë. Përgjatë vitit 2020, ekonomia u tkurr me 3.3%, dukshëm më i butë se pritshmëritë fillestare dhe rimëkëmbja gjatë vitit 2021 ishte konsiderueshëm më e fortë se sa parashikohej, në normën 8.9%. Ritmi pozitiv i rritjes ka vijuar edhe përgjatë vitit 2022, pavarësisht goditjes më të fundit të jashtme që rezultoi si pasojë e luftës në Ukrainë, e cila reflektoi në rënie të ofertës globale të disa mallrave bazë duke sjellë norma të larta inflacioni, rritje të pasigurisë si dhe shtrëngim të kushteve financiare. Megjithatë, deri më tani, ekonomia e ka përballuar relativisht mirë këtë goditje të fundit globale të furnizimit me energji dhe mallra, veçanërisht duke e parë atë në kontekstin e problemeve që po kalon pjesa më e madhe e ekonomive në botë. Ekonomia në vitin 2022, në terma kumulativ shënoi një rritje ekonomike prej 4.84%. Kjo rritje ishte e shpërndarë në të gjithë sektorët e ekonomisë, ku sektori i ndërtimit është rritur me 14.5%, industria me 6.2%, tregtia me shumicë me 5.6%, informacioni dhe komunikimi me 13.8% dhe aktiviteti financiar i sigurimeve me 12.97%. I vetmi sektor që pati një ecuri më të ngadaltë ishte bujqësia, rezultat i së cilës u ndikua kryesisht nga rritja e çmimeve në tregjet ndërkombëtare dhe vendase. Nga krahu i shpenzimeve, rritja ekonomike pasqyroi zgjerimin e konsumit dhe investimeve, duke reflektuar fuqizimin e kërkesës së brendshme si dhe rritje të eksporteve. Ajo u nxit kryesisht nga përmirësimi i besimit të biznesit dhe konsumatorit, nga rikuperimi i ekonomive partnere si dhe nga stimujt makroekonomikë, veçanërisht të fortë gjatë dy viteve të fundit. Zhvillimet në tregun e punës kanë qenë pozitive dhe në rikuperim të vijueshëm pas valës së rënies së aktivitetit ekonomik shkaktuar nga pandemia. Tregu i punës ka shënuar trend rënës të shkallës së papunësisë dhe nivel më të lartë të punësimit. Ky trend pasqyron dinamikën pozitive të situatës së përgjithshme ekonomike në Shqipëri.

Të dhënat më të fundit të INSTAT sipas Anketës Tremujore të Forcave Punëtore (ATFP) për T1 2023, tregojnë se shkalla zyrtare e papunësisë për grupmoshën mbi 15 vjeç ka shënuar nivelin 10.9%, duke u ulur me 0.4 pikë% në terma vjetorë dhe duke u rritur me 0.1 pikë% krahasuar me T4 2022. Ndërkohë edhe shkalla e punësimit ka vijuar të shënojë rritje duke rezultuar në 57% për popullsinë mbi 15 vjeç. Ritmi vjetor i ndryshimit të punësimit për popullsinë 15 vjeç e lart, nga T1 2022 në T1 2023 është +2.8 pikë%, ndërsa krahasuar me T4 2022 punësimi është rritur me 0.7 pikë%. Në terma vjetorë, punësimi është ulur me 2.7% në sektorin e industrisë, është rritur me 11% në sektorin e shërbimeve, dhe me 0.4% në sektorin e bujqësisë.

Një tjetër tregues i rëndësishëm që jep sinjale mbi rritjen ekonomike është treguesi i ndjesisë ekonomike (TNE) i cili shënoi nivelin 118.6 në muajin maj 2023, duke shënuar një rritje prej 3.9 pikë nga muaji prill dhe një rritje me 12.2 pikë përqindje në krahasim me të njëtën periudhë 2022. Niveli aktual i TNE-së qëndron 18 pikë mbi mesataren afatgjatë (në nivelin 100) dhe rreth 18.6 pikë përqindje mbi mesataren historike (maj 2017-maj 2023). Rritja e treguesit të agreguar TNE reflekton kryesisht rritjen e besimit në sektorin e shërbimeve, si dhe në sektorët e industrisë, të ndërtimit dhe të tregtisë. Nga ana tjetër, besimi konsumator ka regjistruar rënie të lehtë këtë muaj.

Të dhënat e tregtisë së jashtme të mallrave për muajin maj 2023 reflektojnë situatën e fundit si në eksporte ashtu edhe në importe. Eksportet e mallrave përgjatë muajin maj 2023 shënuan rënie vjetore prej -5.2% krahasuar me të njëjtin muaj të një viti më parë, gjithashtu importet e mallrave shënuan rënie prej –0.3%. Këto zhvillime në tregtinë e jashtme tё mallrave janë reflektuar dhe tek deficiti tregtar, i cili për muajin maj 2023 ёshtё rritur me rreth 6.0% krahasuar me një vit më parë. Ndërsa, norma e mbulimit të eksporteve ndaj importeve për këtë periudhë është 54.0%.

Inflacioni mesatar për periudhën janar-maj 2023 është +5.8%, nga +5.2% që rezultonte një vit më parë gjatë së njëjtës periudhë. Rritja e inflacionit, vjen si shkak i presioneve të forta të ofertës, të cilat rezultuan kryesisht nga rritja globale e çmimeve të mallrave energjitike, të lëndëve të para dhe mallrave bazë ushqimore, duke shkaktuar një rritje të përgjithshme të çmimeve. Pёrgjatё kёsaj periudhe, nga tërësia e mallrave dhe shërbimeve që përbëjnë shportën e konsumit, kontributin dhe rritjen mё tё lartё nё inflacionin e pёrgjithshёm e ka pasur zёri i ushqimeve dhe pijeve jo alkoolike.

Në muajin prill 2023, stoku total i kredive bankare pati një rritje me 3% krahasuar me prill 2022. Stoku i kredive në lekë shënoi rritje prej 4.6% ndërsa ai në valutë rritje 1.3%, ndaj prillit 2022. Stoku i kredive akorduar individëve ka shënuar rritje prej 10.2% krahasuar me prillin 2022, duke kontribuar pozitivisht në ndryshimin e stokut total të kredisë me 3.6 pikë%. Në prill 2023 rezulton se rreth 52.3% e totalit të stokut të kredive përbëhet nga kreditë në Lekë, dhe 47.7% nga kreditë në valutë. Stoku total i depozitave bankare gjatë prill 2023 ka shënuar rritje me 2.1% krahasuar me prill 2022. Stoku total i depozitave në Lekë pësoi rritje 1%, ndërsa ai në valutë është rritur me 3% krahasuar me prill 2022. Në prill 2023 rreth 43.3% e totalit të stokut të depozitave përbëhet nga depozitat në Lekë, ndërsa 56.7% nga depozitimet në valutë të huaj. Stoku total i depozitave të bizneseve shënoi rritje prej 13.3% krahasuar me prill 2022, ndërsa stoku total i depozitave të individëve ka shënuar rënie -0.6% krahasuar me prill 2022.

Në tregun valutor mbizotërojnë presionet mbiçmuese të kursit të këmbimit të lekut ndaj euros, si pasojë e ofertës së shtuar valutore, ndërkohë që kushtet e tregtimit paraqiten normale. T1 të vitit dhe në muajin prill, ndërsa kushtet e tregtimit në këtë treg mbeten brenda parametrave normalë. Mbiçmimi i lekut është intensifikuar në mars-prill. Euro u kuotua me mesatarisht 114.4 lekë dhe 112.4 lekë përkatësisht në këta dy muaj. Niveli mesatar i kursit eur/lek i regjistruar në prill përfaqëson një mbiçmim vjetor të lekut prej 6.7%. Në muajt e parë të 2023, leku është forcuar edhe kundrejt dollarit amerikan. Dollari është kuotuar mesatarisht me 106.9 lekë dhe 103.1 lekë në mars-prill. Kjo ecuri, përtej dobësimit të dollarit ndaj euros në tregun ndërkombëtar, reflekton në një masë të madhe edhe mbiçmimin e lekut kundrejt kësaj të fundit. Në muajin prill, 1 dollar është kuotuar mesatarisht 7.7% më poshtë se përpara një viti.

## I.2 Pritshmëritë e treguesve makroekonomikë deri në fund të vitit 2023

Prodhimi i Brendshëm Bruto (PBB) real pati një zgjerim të konsiderueshëm prej 4.84% në vitin 2022 krahasuar me vitin 2021, duke shënuar vlerën në terma nominal 2,134.5 miliardë lekë, çka rezultoi më e fortë dhe me një bazë më të gjerë nga sa pritej, në sajë të rikthimit të fortë të shifrave të turizmit, ashtu si dhe rritjes të lartë të investimeve dhe rimëkëmbjes së konsumit privat. Ritmi pozitiv i rritjes vijoi edhe përgjatë vitit 2022, pavarësisht goditjes më të fundit të jashtme që rezultoi nga lufta në Ukrainë, duke shkaktuar rritje të fortë të inflacionit, shtrëngim të kushteve financiare si dhe rritje të pasigurisë. Megjithatë sërish deri më tani, fondamentet kryesore ekonomike dhe financiare dhe stabiliteti i përgjithshëm makroekonomik i vendit ka rezistuar relativisht mjaft mirë ndaj të gjitha këtyre goditjeve. Kjo vjen pas recesionit të parë në Shqipëri për më shumë se dy dekada në normën prej -3.3% në vitin 2020, ku ekonomia shqiptare dëshmoi qendrueshmëri dhe rënia ekonomike rezultoi shumë më e përmbajtur dhe rimarrja e ritmit të ekonomisë gjatë vitit 2021 në normën 8.9% ishte konsiderueshëm më e fortë se sa pritej fillimisht. Pas një stimuli të lartë, të domosdoshëm dhe njëkohësisht të paevitueshëm gjatë viteve të fundit me qëllim amortizimin e goditjeve negative, politika fiskale për periudhën afatmesme do të vijojë sërisht drejt konsolidimit fiskal, ndërkohë që do sigurojë një nivel investimesh publike relativisht të lartë. Konsolidimi fiskal dhe reduktimi i borxhit publik është thelbësor për uljen e risqeve makroekonomike, të cilat pengojnë rritjen ekonomike dhe shkaktojnë paqëndrueshmëri makroekonomike.

**Parashikimi per vitin aktual 2023 është pozitiv** dhe pritet që ekonomia të vazhdojë në ritmet pozitive të rritjes dhe pse më një normë më të përmbajtur në krahasim me vitin e kaluar, në nivelin prej 3.7%. Gjatë periudhës afatmesme rritja pritet të gjenerohet kryesisht nga kërkesa e brendshme, si konsumi ashtu edhe investimet. Ndërkohë kërkesa e huaj neto (eksport – import) pritet të ketë një efekt të moderuar pozitiv.

Konsumi privat parashikohet të jetë sërish nxitësi kryesor i rritjes së PBB-së, stimuluar kryesisht nga përmirësimi i besimit të konsumatorit, si dhe nga përmirësimi në tregun e punës. Këto të fundit priten të transmetohen në një rritje graduale të pagave të cilat më tej pritet të stimulojnë të ardhurat reale të disponueshme të individëve, duke krijuar efektin e raundit të dytë në nxitjen e konsumit, si dhe duke intensifikuar prirjen e konsumatorëve për financimin e mëtejshëm të konsumit nëpërmjet një kredi-marrje më të lartë.

Ndërkohë, kredimarrja për konsum parashikohet të nxitet edhe nga përmirësimi i pritshëm i kushteve financiare të individëve, ashtu edhe nga lehtësimi i pritshëm i standardeve të huadhënies nga sistemi bankar në periudhën afatmesme, pas kapërcimit të efektit negativ nga goditja e pandemisë.

Në përputhje me parashikimet afatmesme të rritjes, punësimi pritet të rritet me një mesatare prej rreth 0.5% në vit gjatë 2023-2025. Shkalla më e lartë e pjesëmarrjes në forcat e punës do të jetë gjeneruesi kryesor i rritjes së ofertës së punës. Ndërsa rritja e kërkesës për punë pritet të reflektojë pothuajse të njëjtën strukturë të perspektivës së ofertës agregate të aktivitetit ekonomik. Rrjedhimisht, pritet që shërbimet të kontribuojnë më shumë në rritjen e kërkesës për punë në krahasim me sektorët e tjerë të ekonomisë. Krahas zgjerimit të pritshëm të punësimit në afatin e mesëm, pritet që edhe produktiviteti i përgjithshëm i punës të vijojë një përmirësim gradual gjatë kësaj periudhe.

# POLITIKA FISKALE

## II.1 Performanca fiskale për periudhën Janar-Maj 2023

**Të ardhurat nga “Tatime dhe Dogana”** (përfshirë kontributet e mbledhura nga DPT) për 5M 2023, u realizuan në vlerën 224.2 miliardë lekë, 9.5% ose 19.5 miliardë lekë më shumë se 5M 2022 me realizim kundrejt planit të periudhës në masën 104.1% ose 8.8 miliardë lekë më shumë. Në këtë realizim kanë ndikuar faktorët të cilët do të shpjegohen në analizën specifike të secilit prej tatimeve.

*Tabela 1: Të ardhurat Tatime & Dogana për periudhën Janar – Maj 2023 (në milionë lekë)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Lloji i taksave** | **Fakt 5 mujor 2022** | **Fakt 5 mujor** | **Plan 5 mujor** | **Diferenca 2023/2022** | **Ndryshimi në % 2023/2022** | **Diferenca Fakt/ Plan 2023** | **Ndryshimi në % Fakt/Plan 2023** |
| **2023** | **2023** |
| **TVSH TOTAL** | **75,943** | **76,829** | **76,454** | **886** | **1.2%** | **375** | **0.5%** |
| ***Tvsh në import*** | 59,299 | 58,181 | 58,003 | -1,118 | -1.9% | 178 | 0.3% |
| ***Tvsh brenda vendit*** | 16,644 | 18,647 | 18,451 | 2,003 | 12% | 196 | 1.1% |
| **Rimbursim TVSH** | 5,580 | 7,564 | 6,900 | 1,984 | 35.6% | 664 | 9.6% |
| **Tatimi mbi fitimin** | **20,765** | **29,262** | **22,044** | **8,497** | **40.9%** | **7,218** | **32.7%** |
| **Akciza** | **19,476** | **21,134** | **21,751** | **1,658** | **8.5%** | **-617** | **-2.8%** |
| **Tatimi mbi të ardhurat personale** | **18,264** | **22,800** | **20,217** | **4,536** | **24.8%** | **2,583** | **12.8%** |
| **Taksa Nacional dhe të tjera** | **19,294** | **15,657** | **20,758** | **-3,637** | **-18.8%** | **-5,101** | **-24.6%** |
| ***Taksat nacionale*** | 17,409 | 14,341 | 18,800 | -3,068 | -17.6% | -4,459 | -23.7% |
| ***Renta Minerare*** | 1,885 | 1,316 | 1,958 | -569 | -30.2% | -642 | -32.8% |
| **Taksë Doganore** | **3,128** | **3,487** | **3,148** | **359** | **11.5%** | **339** | **10.8%** |
| **TOTALI TATIME + DOGANA** | **156,870** | **169,169** | **164,372** | **12,299** | **7.8%** | **4,796** | **2.9%** |
| **Kontributet e mbledhura (DPT)** | **47,843** | **55,018** | **51,023** | **7,175** | **15%** | **3,995** | **7.8%** |
| **TOTALI TATIME + DOGANA (përfshirë kontributet)** | **204,713** | **224,187** | **215,395** | **19,474** | **9.5%** | **8,792** | **4.1%** |

*Burimi: Ministria e Financave dhe Ekonomisë (2023)*

Krahasuar me 5 mujorin e vitit 2022 performaca e të gjithë zërave kryesor të të ardhurave “Nga Tatimet dhe Doganat” (përfshirë kontributet e mbledhura nga DPT), kanë pësuar rritje si rezultat i ecurisë shumë të mirë ekonomike, rritjes të të ardhurave nga turizmi dhe të gjithë sektorëve të tjerë të ekonomisë që lidhen drejtpërdrejt ose indirekt me turizmin ndikuan pozitivisht. Konkretisht, TVSH 1.2%, Tatim mbi të ardhurat personale 24.8% ,Tatim mbi fitimin në masën 40.9% , Akciza 8.5%, Kontributet e mbledhura nga DPT 15% dhe Taksat doganore 11.5%. *Rimbursimi i Tvsh* është rritur me 35.6% ose 2 miliardë lekë më shumë se 5-mujori 2022. Paraqitet me rënie kundrejt vitit 2022 Taksa Nacionale me 18.8% ose 3.6 miliardë më pak.

*Grafiku 1: Totali i të ardhurave Janar- Maj 2023/2022 (në milionë lekë)*

*Burimi: Ministria e Financave dhe Ekonomisë (2023)*

Faktorët kryesorë që kanë ndikuar në performancën e 5 mujorit kundrejt planit janë:

* Përmiresimi i situatës ekonomike të tatimpaguesve.
* TVSH si rezultat i miradminstrimit tatimor.
* Rritja e çmimeve të të gjithë produkteve dhe shërbimeve.
* Forcimi i kontrollit të deklaratave, bazuar në kriteret e riskut.
* Rritja e të punësuarve në sektorin privat, si dhe rritja e deklarimeve të sigurimeve Shoqërore referuar strategjisë për rritjen e pagës mesatare në shkalë vendi.
* Indeksimi i nivelit të pagave në sektorin publik si dhe rritja e pagave në sektorë të veçantë prioritarë.
* Rritja e pagës minimale në shkallë vendi

**Performanca e të ardhurave tatimore dhe doganore kundrejt planit 2023**

Të ardhurat nga “Tatimet dhe Doganat” duke përfshirë dhe kontributet e sigurimeve shoqërore të mbledhura nga DPT për periudhën Janar-Maj 2023 paraqiten me një realizim në masën 104.1% ose 8.8 miliardë lekë më shumë se plani i periudhës. Performanca sipas taksave paraqitet si vijon:

* *Të ardhurat nga “T.V.SH-ja” në total, janë realizuar në vlerën 76.8 miliardë lekë, 0.5% ose 375 milionë lekë më shumë se plani i periudhës.*
* *Të ardhurat nga “Tatimi mbi Fitimin”, janë realizuar në vlerën 29.3 miliardë lekë, 32.7% ose 7.2 miliardë lekë më shumë se plani i periudhës.*
* *Të ardhurat nga “Akciza”, janë realizuar në vlerën 21.1 miliardë lekë, 2.8% ose 617 milionë lekë më pak se plani i periudhës.*
* *Të ardhurat nga “Tatimi mbi të Ardhurat Personale”, janë realizuar në vlerën 22.8 miliardë lekë, 12.8% ose 2.6 miliardë lekë më shumë se plani i periudhës.*
* *Të ardhurat nga “Taksat Nacionale dhe të tjera” janë realizuar në vlerën 15.7 miliardë lekë, 24.6 % ose 5.1 miliardë lekë më pak se plani i periudhës.*
* *Të ardhurat nga “Taksat Doganore” janë realizuar në vlerën 3.5 miliardë lekë, 10.8% ose 339 milionë lekë më shumë se plani i periudhës.*
* *Të ardhurat nga “Kontributet e Sigurimeve Shoqërore dhe Shëndetësore” janë realizuar në vlerën 55 miliardë lekë, 7.8% ose 4 miliardë lekë më shumë se plani i periudhës.*

Importi i taksuar arriti në vlerën 284.4 miliardë lekë, ndërsa eksportet në total arritën vlerën 196.2 miliardë lekë. Krahasuar me të njëtën periudhë të vitit të kaluar importi i taksuar është rritur me 165 milionë lekë, dhe eksporti total është ulur me 21.3 miliardë lekë ose 10%. Sipas orientimit gjeografik, vendet Europiane, veçanërisht Italia mbeten partnerët kryesorë në shkëmbimet tregtare.

*Grafiku 2: Import i Taksuar dhe Eksport Total 2023/2022 (në miliard lekë)*

*Burimi: Ministria e Financave dhe Ekonomisë (2023)*

**Të Ardhurat Doganore** – Të ardhurat e mbledhura nga administrata doganore për 5 mujorin 2023 janë realizuar në vlerën 84,1 miliardë lekë, 0.4% ose 327 milionë lekë më shumë se 5 mujori 2022, dhe 743 milionë lekë ose -0.9% më pak se plani i të ardhurave doganore për 5 mujorin 2023.

*Grafiku 3: Të ardhurat Doganore për Janar- Maj 2021, mujore dhe progresive (në milion lekë)*

*Burimi: Ministria e Financave dhe Ekonomisë (2023)*

Kontribuesit kryesor me efekt pozitiv në të ardhurat doganore janë Automjetet e përdorura me 19% të të ardhurave, Automjetet e reja me 8% të të ardhurave, Detergjentë 7%, Materiale të ndërtimit 6% të të ardhurave etj.

*Grafiku 4: Kontribuesit kryesor në të ardhurat doganore Janar- Maj 2023/2022 (në milion lekë)*

A black background with red lines

Description automatically generated with low confidence

*Burimi: Ministria e Financave dhe Ekonomisë (2023)*

***Të ardhurat nga taksa doganore*** janë realizuar në vlerën 3.5 miliardë lekë, 11.4% ose 357 milionë lekë më shume se 5M 2022, dhe 10.7% ose 338 milionë lekë më shumë se plani i 5M 2023.

*Të ardhurat nga akciza* janë realizuar në vlerën 21.1 miliardë lekë, 8.5% ose 1.7 miliardë lekë më shumë se 5 mujori i vitit 2022, dhe 2.8% ose 617 milionë lekë më pak se plani. Ndikim kryesor pozitiv në të ardhurat nga akciza rezulton Gaz i lëngshëm me rritje prej 6,330 ton ose +241.9% me një efekt +526 milionë lekë më shumë se viti i kaluar. Ndër produktet e akcizueshme që rezultuan me ndikim negativ, janë produktet: Pije Alkoolike Prodhim Vëndi me një rënie prej -125 ton (-32.1%) krahasuar me një vitë më parë duke sjell nje efekt negativ në akcizë me -28 milionë lekë.

*Tabela 2: Kontribuesit pozitivë në të ardhurat nga Akciza/Diferencat Janar-Maj 2023/2022*

|  |  |  |  |  |  |
| --- | --- | --- | --- | --- | --- |
| **Diferencat Janar-Maj 2023/2022** | | | | | |
| **Produktet me kontribut Pozitiv milionë lekë** | | | | | |
|  | **Njësia** | **Sasi** | **%** | **Akciza** | **%** |
| Gaz I lëngshëm | *Ton* | 6,330 | 9.7% | 526 | 241.9% |
| Karburant Import | *Ton* | 14,560 | 6.8% | 506 | 5.3% |
| Karburante Prodhim Vendi | *Ton* | 5,907 | 89.6% | 227 | 90.7% |
| Birrë Prodhim Vendi | *Mije lit* | -2,518 | -18.3% | 128 | 59.9% |
| **Efekti** |  |  |  | **1,387** |  |

Burimi: Ministria e Financave dhe Ekonomisë (2023)

*Tabela 3: Kontribuesit negativë në të ardhurat nga Akciza/ Diferencat Janar-Maj 2023/2022*

|  |  |  |  |  |  |
| --- | --- | --- | --- | --- | --- |
| **Diferencat Janar-Maj 2023/2022** | | | | | |
| **Produktet me kontribut Negativ** | | | | | |
|  | **Njësia** | **Sasi** | **%** | **Akciza** | **%** |
| Pije Alkoolike Prodhim Vendi | *Mije lit* | -125 | -37% | -28 | -32.1% |
| Vaj Lubrifikant | *Ton* | 518 | 11.8% | -10 | -7.8% |
| Verë Import | *Mije lit* | -20 | -0.8% | -7 | -4.6% |
| **Efekti** |  |  |  | **-45** |  |

Burimi: Ministria e Financave dhe Ekonomisë (2023)

*Të ardhurat nga TVSH-ja në import* janë realizuar në vlerën 58.2 miliardë lekë, 1.9% ose 1.1mld lekë më pak se 5M 2022, 0.3% ose 178 milionë lekë më shumë se plani. Gjate 5M 2023 rënia e Energjisë Elektrike në -273,253 MË/h, krahasuar me 2022 ka sjellë mungesë -1,715 miliardë lekë në të ardhura për tvsh. Grup-produktet me kontribut pozitiv në të ardhurat nga TVSH në import rezultuan: Automjeteve të përdorura, automjeteve të reja, detergjentë, parfumeri dhe ushqime të përgatitura. Energji elektrike, Metalet bazë dhe artikujt prej tyre, Karburant import, Dhjamra, vajra shtazore vegjetale dhe gaz i lëngshëm, që kanë dhënë efektin kryesor negativ me -3,610 miliardë lekë.

*Tabela 4: Kontribuesit pozitivë në të ardhurat nga TVSH/Diferencat Janar-Maj 2023/2022*

|  |  |  |  |  |  |
| --- | --- | --- | --- | --- | --- |
| Produktet me kontribut pozitiv | | | | | |
|  | **Njësia** | **Sasi** | **%** | **TVSH/milionë lekë** | **%** |
| Automjeteve të përdorura | Copë | 4,272 | 20% | 711 | 26% |
| Automjeteve të reja | *Copë* | 782 | 83% | 310 | 60% |
| Detergjentë, parfumeri | *Ton* | 532 | 2% | 241 | 16% |
| Ushqime të përgatitura | *Ton* | 7,743 | 21% | 187 | 10% |
| Instrumente, aparate fotografik dhe ato matës | *Ton* | 84 | 12% | 174 | 26% |
| Efekti |  |  |  | **1,623** |  |

*Burimi: Ministria e Financave dhe Ekonomisë (2023)*

*Tabela 5: Kontribuesit negativë në të ardhurat nga TVSH/ Diferencat Janar-Maj 2023/2022*

|  |  |  |  |  |  |
| --- | --- | --- | --- | --- | --- |
| Produktet me kontribut negativ | | | | | |
|  | **Njësia** | **Sasi** | **%** | **TVSH/milionë lekë** | **%** |
| Energji Elektrike | Megavatore | -273,253 | -43% | -1,715 | -49% |
| Metalet bazë dhe artikujt prej tyre | Ton | 2,136 | 1% | -647 | -11% |
| Karburante Import | Ton | 14,560 | -7% | -613 | -7% |
| Dhjamra dhe Vajra shtazore dhe vegjetale | Ton | -4,801 | -31% | -332 | -48% |
| Gaz i lëngët | Ton | 6,330 | -10% | -303 | -19% |
|  |  |  |  | **-3,610** |  |

*Burimi: Ministria e Financave dhe Ekonomisë (2023)*

*Të ardhurat nga renta minerare* në eksport janë realizuar në vlerën 1.3 miliardë lekë, -30.2% krahasuar me vitin 2022, dhe mosrealizim 32.8% kundrejt planit ose -642 milionë lekë më pak. Të ardhurat nga renta minerare për naftën bruto janë ulur me 332 milionë lekë krahasuar me vitin e kaluar.Ulja e të ardhurave të rentës nga nafta bruto ka ardhur si rrjedhojë e uljes së çmimit në tregjet ndërkombetare ku efekti si rezultat i uljes së çmimit në tregjet ndërkombetare për 5 mujorin e vitit 2022 është 321 milionë lekë. Rënia e sasisë së eksportuar e naftes bruto ka sjelle efekt prej 10,7 milionë lekë ose 0.8% më pak se viti i kaluar. Gjatë 5 mujorit 2023 kemi një ulje të rentës për njësi nga 5.39 lekë/ton në 4.08 lekë/ton. Ndërkohë, të ardhurat nga mineralet e eksportuara kanë pësuar ulje në masën 238 milionë lekë për shkak të uljes së çmimit të mineraleve të eksportuara krahasuar me 5 mujorin e vitit 2022, dhe rritjes së eksportuar me 13.8 ton ose 1.8% më shumë se viti 2022.

*Tabela 6 : Të dhëna për Rentën Minerare, naftë bruto dhe minerale të tjera (në milionë lekë)*

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Sasia në mijë ton | | | | | Të ardhura nga Renta në mijë lekë | | | | Efektet | | | |
| 2022 | 2023 | 2023  /  2022 | | në % | 2022 | 2023 | 2023  /  2022 | në % | Sasi | Çmim | | Efekt Total |
| Rentë minerare Naftë Bruto | 248 | 246 | -1,992 | -0.8% | | 1,335 | 1,003 | -332 | -24.9% | -10,732 | | -321 | -332 |
| Rentë minerare Minerale të tjera | 747 | 761 | 13,802 | 1.8% | | 552 | 314 | -238 | -43.2% | 10,203 | | -249 | -238 |
| **Totali** | **995** | **1,006** | **11,811** | **1%** | | **1,887** | **1,316** | **-571** | **-68.1%** | **-529** | | **-570** | **-571** |

Burimi: Ministria e Financave dhe Ekonomisë (2023)

**Të Ardhurat nga Drejtoria e Përgjithshme e Tatimeve** – Të ardhurat e mbledhura nga administrata tatimore (përfshirë kontributet) për 5 mujorin e vitit 2023 janë realizuar në vlerën 140.1 miliardë lekë, 15.8% ose 19.1 miliardë lekë më shumë se e njëjta periudhë e një viti më parë dhe 7.3% ose 9.5 miliardë lekë më shumë se plani i 5 mujorit.

*Grafiku 5: Të ardhurat nga Tatimet Janar- Maj 2023, Mujore dhe Progresive (në milionë lekë)*

Burimi: Ministria e Financave dhe Ekonomisë (2023)

*Të ardhurat nga TVSH-ja neto brenda vendit* janë realizuar në vlerën 18.6 miliardë lekë, 12% ose 2 miliardë lekë më shumë se 5 mujori i vitit 2022 dhe me një realizim të planit të periudhës në masën 101.1% ose 196 milionë lekë më shumë. Rimbursimi i TVSH-së krahasuar me 5 mujorin e vitit të kaluar është 35.6%, ose 2 miliardë lekë më shumë dhe 9.6% ose 664 milionë lekë më shumë krahasuar me planin e periudhes.

*Grafiku 6: Të ardhura nga TVSH dhe rimbursimi i TVSH, 5 mujori në vite (në miliardë lekë)*

Burimi: Ministria e Financave dhe Ekonomisë (2023)

***Të ardhurat nga tatimi mbi fitimin*** janë realizuar në vlerën 29.3 miliardë lekë, 40.9% ose 8.5 miliardë lekë më shumë se 5 mujori 2022 si dhe 7.2 miliardë lekë ose 32.7% më shumë krahasuar me planin e periudhës.

*Grafiku 7: Të ardhurat nga Tatim Fitimi, 5 mujori në vite (në miliardë lekë)*

Burimi: Ministria e Financave dhe Ekonomisë (2023)

***Nga tatimi mbi të ardhurat personale*** janë realizuar 22.8 miliardë lekë, 24.8% ose 4.5 miliardë lekë më shumë se e njëjta periudhë e vitit të kaluar dhe 12.8% ose 2.6 miliardë lekë më shumë se plani i periudhës. Rritja më e madhe ka ardhur për shkak të rritjes së të ardhurave nga të punësuarit në Sektorin Privat me rritje 10.2% ose 812 milionë lekë krahasuar me 5 mujorin e vitit 2022, Tatimi mbi të Ardhurat në Burim me rritje 51.4% ose 611 milionë lekë krahasuar me 5 mujorin e vitit 2022, si dhe të ardhurat nga tatimi mbi Dividentin dhe Aksionet me rritje 43.3% ose 454 milionë lekë krahasuar me 5 mujorin e vitit 2022.

*Grafiku 8: Të ardhurat nga Tatimi mbi të Ardhurat Personale, në vite (në milion lekë)*

Burimi: Ministria e Financave dhe Ekonomisë (2023)

***Nga “Taksat Kombëtare”*** janë realizuar 14.3 miliardë lekë, 17.6% ose 3.1 miliardë lekë më pak se 5M 2022 dhe 23.7% ose 4.5mld lekë më pak se plani. Rënia vjen si rezultat i uljes së disa nga zerat si: të ardhura të Tarifës së Shërbimit për kalimin e kufirit me avion me 83.3% ose 556mln lekë më pak se 5 mujori 2022, nga taksat për amballazhet plastike me ulje 3.3% ose 26 milionë më pak se 5 mujori 2022 dhe Takës së Qarkullimit me ulje 0.4% ose 31 milionë lekë më pak se 5 mujori 2022.

*Grafiku 9: Të ardhurat 5 mujore nga Taksat nacionale, në vite (në miliardë lekë)*

Burimi: Ministria e Financave dhe Ekonomisë (2023)

*Të ardhurat nga “Kontributet e D.P.T-së”* janë realizuar në vlerën 55 miliardë lekë, 7.2 miliardë lekë ose 15% më shumë krahasuar me 5 mujorin e vitit 2022 dhe 7.8% ose 4 miliardë lekë më shumë se plani për 5 mujorin 2023. Rritja me vitin e kaluar në të ardhurat vjen si rezultat i rritjes së numrit të të punësuarve në sektorin privat, rritja e deklarimeve të sigurimeve Shoqërore referuar strategjisë për rritjen e pagës mesatare në shkalë vendi, indeksimi i nivelit të pagave në sektorin publik si dhe rritja e pagës minimale në shkallë vendi.

*Grafiku 10: Të ardhurat nga kontributet e mbledhura nga DPT, në vite (në miliardë lekë)*

Burimi: Ministria e Financave dhe Ekonomisë (2023)

## II.2 Pritshmëritë fiskale deri në fund të vitit 2023

Bazuar në performancën Janar-Maj 2023, si dhe në analizën e faktorëve që mund të impaktojnë realizimin e të ardhurave tatimore dhe doganore për 7 mujorin në vijim, të cilat administrohen nga Drejtoria e Përgjithshme e Tatimeve (DPT) dhe Drejtoria e Përgjithshme e Doganave (DPD), përfshirë kontributet e sigurimeve shoqërore dhe shëndetësore sipas vlerësimit të pritshëm të treguesve fiskalë deri në fund të vitit bazuar në ecurinë e deritanishme gjykojmë të jenë në parametrat e planifikuar me ndonjë rënie të lehtë për shkak të faktoreve që po impaktojnë vitin 2023 si:

* *Kursi i këmbimit i cili ka reduktuar të ardhurat e TVSH nga importet. Sqarojmë se TVSH e importeve përbën 2/3 e TVSH në total.*
* *Reduktimi i importit të energjisë elektrike, e cila paguan TVSH më të lartë në import krahasuar me atë që llogaritet për prodhimin vendas për shkak të çmimit.*

# BUXHETI I VITIT 2023

## III.1 Shpenzimet e Përgjithshme Buxhetore gjatë periudhës Janar-Maj 2023

**Shpenzimet e përgjithshme publike** për periudhën 5 mujore të vitit 2023, arritën në rreth 221.7 miliard lekë me një realizim në masën 90 përqind të planit të periudhës ndërkohë që, krahasuar me të njëjtën periudhë të vitit 2022 ky zë ka rezultuar 3.5 përqind më i lartë ose rreth 7.6 miliard lekë më shumë. Në terma vjetorë, shpenzimet e përgjithshme për 5 mujorin u realizuan në masën 31.8 përqind të planit vjetor 2023.

*Tabela 7: Treguesit fiskalë të konsoliduar për 5 mujorin e vitit 2023 (në milion LEK)*




*Burimi: Ministria e Financave dhe Ekonomisë (2023)*

*Tabela 8: Treguesit fiskalë të konsoliduar për 5 mujorin e vitit 2022 dhe 2023 (në milion LEK)*



*Burimi: Ministria e Financave dhe Ekonomisë (2023)*

*Grafiku 11: Shpenzimet e përgjithshme dhe ritmi i rritjes së tyre (në miliardë LEK)*

**


*Burimi: Ministria e Financave dhe Ekonomisë (2023)*

*Shpenzimet korente dhe ato kapitale* për periudhën 5 mujore, kanë shënuar një realizim respektivisht në masën 94.4 përqind dhe 76.7 përqind të planit të periudhës. Ndërkohë që, në terma vjetor ato janë realizuar përkatësisht në 36.2 përqind dhe 19.1 përqind të tij.

*Shpenzimet korente* për periudhën 5 mujore të vitit 2023 rezultuan në rreth 198 miliard lekë, ndërsa krahasuar me të njëjtën periudhë të një viti më parë ky zë ka rezultuar 8 përqind më i lartë ose rreth 14.7 miliard lekë më shumë.


*Shpenzimet kapitale* për periudhën 5 mujore të vitit 2023 paraqesin një realizim në masën rreth 23.6 miliard lekë. Krahasuar me të njëjtën periudhë të vitit 2022, ky zë rezulton 2.8 përqind më i lartë ose 648 milionë lekë më shumë.

*Grafiku 12: Shpenzimet korente dhe kapitale Plan vs Fakt (në miliard LEK)*



*Burimi: Ministria e Financave dhe Ekonomisë (2023)*

*Grafiku 13: Struktura e shpenzimeve të përgjithshme, për periudhën 5 mujore 2023*


****

*Burimi: Ministria e Financave dhe Ekonomisë (2023)*

**Shpenzimet korente** në raport me planin 5M të këtij viti, paraqesin një realizim prej 94.4%, duke rezultuar në rreth 198 miliard lekë. Zërat kryesorë që ndikuan në nivelin e realizimit të shpenzimeve korente kundrejt planit 5 mujor janë përkatësisht:


* *shpenzimet për subvencione me 145.6% të planit të periudhës dhe 37.5% të planit vjetor.*
* *shpenzimet e tjera sociale me 103.3% të planit të periudhës dhe 38.7% të planit vjetor.*
* *shpenzimet e personelit me 97.1% të planit të periudhës dhe 38.5% të planit vjetor.*

*Grafiku 14: Shpenzimet Korente dhe ritmi i rritjes së tyre (në miliardë LEK)*



*Burimi: Ministria e Financave dhe Ekonomisë (2023)*


*Grafiku 15 : Struktura e shpenzimeve korente, për periudhën 5 mujore 2023*

**

*Burimi: Ministria e Financave dhe Ekonomisë (2023)*

*Shpenzimet e Personelit* për periudhën 5 mujore të vitit 2023, përfaqësuan 18.8 përqind të totalit të shpenzimeve korente. Niveli i shpenzimeve faktike të personelit prej rreth 37.3 miliard lekë, realizon nivelin e parashikuar për këtë zë në planin e periudhës 5 mujore, në masën 97.1 përqind. Krahasuar me të njëjtën periudhë 2022, ky zë është 9.4 përqind më i lartë ose rreth 3.2 miliard lekë më shumë.


*Grafiku 16: Shpenzimet e Personelit dhe ritmi i rritjes së tyre (në miliardë LEK)*

**

*Burimi: Ministria e Financave dhe Ekonomisë (2023)*

*Shpenzimet për Paga* në fund të muajit të pestë të vitit 2023 u realizuan në masën rreth 32 miliard lekë, duke qenë 9.4 përqind më të larta se e njëjta periudhë e vitit 2022, ose rreth 2.75 miliard lekë më shumë. Për rrjedhojë, edhe shpenzimet për sigurime shoqërore rezultuan në masën 9.2 përqind më të larta se një vit më parë ose 443 milionë lekë më shumë. Realizimi faktik i këtyre zërave së bashku, është në nivelin 97.1% krahasuar me planin e periudhës, ose 38.5 përqind e planit vjetor.


*Grafiku 17: Shpenzimet e Pagave dhe ritmi i rritjes së tyre (në miliardë LEK)*

**

*Burimi: Ministria e Financave dhe Ekonomisë (2023)*

*Shpenzimet për Interesa* për periudhën 5 mujore të vitit 2023 kanë përfaqësuar 8.4 përqind të shpenzimeve korente. Niveli faktik i tyre prej rreth 16.6 miliard lekë ka rezultuar në masën 89.5 përqind të planit të periudhës. Në raport me planin vjetor, në nivel 5 mujori këto shpenzime janë realizuar në masën 27.3 përqind të tij, ndërsa krahasuar me të njëjtën periudhë të vitit 2022, ky zë ka rezultuar 9.6 përqind më i lartë ose rreth 1.45 miliard lekë më shumë.


*Grafiku 18: Shpenzimet për Interesa (në miliardë LEK)*

**

*Burimi: Ministria e Financave dhe Ekonomisë (2023)*

*Shpenzimet Operative & Mirëmbajtje* gjatë periudhës 5 mujore të vitit 2023, kanë shënuar një realizim në masën 22 miliard lekë ose 94.9 përqind të planit të periudhës. Niveli faktik i tyre ka rezultuar në masën 33.7 përqind të planit vjetor. Krahasuar me të njëjtën periudhë të vitit 2022, ky zë ka rezultuar 9.1 përqind më i lartë, ose rreth 1.8 miliard lekë më shumë.


*Grafiku 19: Shpenzimet Operative dhe ritmi i rritjes së tyre (në miliardë LEK)*



*Burimi: Ministria e Financave dhe Ekonomisë (2023)*

*Shpenzimet për Subvencione,* në fund të muajit të pestë të vitit 2023, arritën nivelin 600 milionë lekë, me një realizim në masën 145.6 përqind të planit të periudhës. Në raport me planin vjetor, ky zë është realizuar në masën 37.5 përqind, ndërkohë që kundrejt të njëjtës periudhë të vitit 2022 shpenzimet për subvencione rezultojnë 45.6 përqind më të larta ose 188 milionë lekë më shumë.

*Grafiku 20: Shpenzimet për Subvencione dhe ritmi i rritjes së tyre (në miliardë LEK)*

**


*Burimi: Ministria e Financave dhe Ekonomisë (2023)*

*Shpenzimet për Fondet Speciale* në fund të periudhës 5 mujore 2023 rezultuan në nivelin rreth 86.1 miliard lekë, me një realizim prej 94.4 përqind kundrejt planit të periudhës dhe 38 përqind të planit vjetor. Përkatësisht:

* *shpenzimet për sigurime shoqërore u realizuan në masën rreth 65.3 miliard lekë,*
* *shpenzimet për sigurime shëndetësore u realizuan në masën rreth 20.2 miliard lekë dhe*
* *shpenzimet për kompensimin e pronarëve u realizuan në masën 534 milionë lekë.*

Kundrejt të njëjtës periudhë të vitit 2022, shpenzimet për sigurime shoqërore janë rreth 4.9 miliard lekë më të larta, shpenzimet për sigurime shëndetësore janë 372 milionë lekë më të ulëta dhe shpenzimet për kompensimin e pronarëve 692 milionë lekë më të ulëta.

*Grafiku 21: Shpenzimet për Sigurime Shoqërore dhe Shëndetësore (në miliardë LEK)*

**

*Burimi: Ministria e Financave dhe Ekonomisë (2023)*


*Shpenzimet për Papunësinë* për 5 mujorin e vitit 2023 janë realizuar në masën 327 milionë lekë ose 89.6 përqind e planit të periudhës dhe 36.3 përqind e planit vjetor. Kundrejt të njëjtës periudhë të vitit 2022 shpenzimet për këtë zë rezultojnë me një rritje në masën 9.9% ose 30mln lekë më shumë.

*Shpenzimet për Ndihmën Ekonomike dhe Pagesën e Paaftësisë (PAK)* për periudhën 5 mujore të vitit 2023 u realizuan në masën rreth 9.6 miliard lekë duke rezultuar 96.7 përqind e planit të periudhës. Në raport me planin vjetor ato janë realizuar në masën 37 përqind të tij. Kundrejt të njëjtës periudhë 2022 shpenzimet për këtë zë rezultojnë me një rritje në masën 1.6% ose 151mln lekë më shumë.

*Shpenzimet për kompensimin e ish-të përndjekurve politik* për periudhën 5 mujore të vitit 2023 u realizuan në masën 491 milionë lekë duke rezultuar 210.7 përqind e planit të periudhës ose 49.1 përqind e planit vjetor. Kundrejt të njëjtës periudhë të vitit 2022 shpenzimet për këtë zë rezultojnë me një rritje prej 114.1 përqind ose 262 milionë lekë më shumë.

*Shpenzimet për bonusin e lindjeve* për periudhën 5 mujore të vitit 2023 u realizuan në masën 1.2 miliard lekë duke rezultuar 166.7 përqind e planit të periudhës ose 54.5 përqind e planit vjetor. Kundrejt të njëjtës periudhë të vitit 2022 shpenzimet për këtë zë rezultojnë me një rritje në masën 9.1 përqind ose 100 milionë lekë më shumë.

*Grafiku 22: Shpenzimet për Ndihmën Ekonomike, PAK dhe Papunësinë (në miliardë LEK)*

**

*Burimi: Ministria e Financave dhe Ekonomisë (2023)*

**Shpenzimet kapitale**, për periudhën 5 mujore të vitit 2023 kanë një realizim në masën rreth 23.6 miliard lekë ose 76.7 përqind në raport me fondet e planifikuara për këtë periudhë. Konkretisht:

* *Financimi i brendshëm ka pasur një realizim në masën rreth 17.4 miliard lekë ose 177.7 përqind të planit të periudhës.*
* *Investimet nga të ardhurat e arsimit të lartë kanë shënuar një realizim në masën 267 milionë lekë ose 84.6 përqind të planit të periudhës.*
* *Financimi i huaj ka shënuar një realizim prej rreth 3.3 miliard lekë ose 18.4 përqind të planit të periudhës.*


*Krahasuar me planin vjetor*, për 5 mujorin e vitit 2023 është konstatuar një realizim i përgjithshëm i shpenzimeve kapitale në masën 19.1 përqind të planit vjetor. Konkretisht:

* *Financimi i brendshëm është realizuar në masën 24.1 përqind të planit vjetor.*
* *Investimet nga të ardhurat e arsimit të lartë janë realizuar në masën 26.7% të planit vjetor.*
* *Financimi i huaj është realizuar në masën 7.1 përqind të planit vjetor.*

Sa i takon krahasimit me vitet e mëparshme, ecuria e investimeve publike për 5M 2023 paraqitet në të njëjtat nivele, për të njëjtën periudhë raportimi. Realizimi për Financimin e Brendshëm paraqitet më i lartë krahasuar me të njëjtën periudhë raportimi, ndërkohë që Financimi i Huaj paraqitet ndjeshëm më i ulët se vitet e kaluara dhe realizimi i ulët lidhet kryesisht me mosrealizimet nga grantet. Një pjesë e mirë e shpenizmeve për projekte investimi është akorduar për projekte të reja të cilat fillojnë gjatë vitit 2023 dhe për të cilat janë duke u kryer procedurat e prokurimit. Nga ministritë e linjës pavarësisht realizimit të deritanishëm është raportuar se deri në fund të vitit do të kryhen të gjitha procedurat e prokurimit dhe do të vijohet normalisht me realizimin e fondeve për projektet e investimeve për financimin e brendshëm. Ndërkohë Financimi i Huaj mund të paraqesë disa problematika mosrealizimi, kryesisht për ato me burim financimi grante. Deri në fund të muajit Maj 2023 janë raportuar disa kontrata për projekte investimi të përfunduara, dhe po vijohet me zbatimin e kontratave për projektet e tjera të investimeve të parashikuara për vitin 2023. Numri më i lartë i kontratave për projektet e investimit të përfunduara i takon Ministrisë së Infrastrukturës dhe Energjisë dhe konkretisht projektet në Infrastrukturë.


Fondi i rindërtimit për 5M 2023 është realizuar në masën rreth 2.7 miliard lekë, duke rezultuar 89.6 përqind e planit të periudhës ose 53.7 përqind e planit vjetor. Nga ky realizim, 193 milionë lekë janë shpenzime nga qeverisja qendrore dhe rreth 2.5 miliard lekë janë shpenzime nga qeverisja vendore. Kundrejt të njëjtës periudhë 2022 ky nivel rezulton 64.2% më i ulët ose rreth 4.8mld lekë më pak.

*Grafiku 23 Shpenzimet Kapitale dhe ritmi i rritjes së tyre (në miliardë LEK)*

**

*Burimi: Ministria e Financave dhe Ekonomisë (2023)*


*Grafiku 24: Shpenzimet Kapitale dhe burimi i financimit të tyre (në miliardë LEK)*

**

*Burimi: Ministria e Financave dhe Ekonomisë (2023)*

Grafiku i mëposhtëm paraqet ndarjen e shpenzimeve faktike korente dhe kapitale, për periudhën 5 mujore të vitit 2023. Shpenzimet korente për këtë periudhë përbëjnë pjesën më të madhe të këtyre shpenzimeve me 89.3 përqind, ndërsa shpenzimet kapitale përbëjnë 10.7 përqind.


*Grafiku 25: Detajimi i Shpenzimeve Buxhetore (në milion LEK)*

**

*Burimi: Ministria e Financave dhe Ekonomisë (2023)*

Sikurse evidentohet dhe nga tabela e treguesve fiskal të konsoliduar, realizimi i shpenzimeve të përgjithshme për periudhën 5 mujore të vitit 2023 është rreth 221.7 miliard lekë ose 90 përqind kundrejt planit të periudhës. Kjo situatë është shoqëruar me një suficit buxhetor prej rreth 36.2 miliard lekë. Grafiku i mëposhtëm tregon tendencat e treguesve kryesorë të buxhetit të shtetit.

*Grafiku 26:Të ardhurat, shpenzimet dhe deficiti/suficiti - Plan vs Fakt 5 Mujori 2023 (në milion LEK)*

**

*Burimi: Ministria e Financave dhe Ekonomisë (2023)*

## III.2 Financat Vendore gjatë Janar-Maj 2023

Menaxhimit i financave publike në nivel vendor i nënshtrohet edhe regjimit të Ligjit nr.68 datë 27.04.2018 “*Për financat e vetëqverisjes vendore*”, dhe treguesit e të ardhurave dhe shpenzimeve të buxhetit vendor ndiqen në mënyrë të vazhdueshme nga Ministria e Financave dhe Ekonomisë, me qëllim monitorimin e tyre dhe asistencën e njësive të vetëqeverisjes vendore në përmirësmin e këtij procesi. Referuar të dhënave fiskale të Sistemit Informatik Financiar të Qeverisë është realizuar analiza e të adhurave dhe shpenzimeve 5 mujore të buxhetit vendor në nivel kombëtar.

***Të ardhurat vendore***

Për 5 mujorin e vitit 2023, njësitë e vetëqeverisjes vendore (NJVQV) në shkallë kombëtare kanë mbledhur të ardhura në masën 12,439 milionë lekë, shifër që është rreth 43% e planit vjetor, por rreth 1.659 milion lekë më pak ose rreth 12 përqind më e ulët se vlera e të ardhurave të mbledhura gjatë të njëjtës periudhë të vitit 2022. Ky realizimi i të ardhurave vendore gjatë 5 mujorit të parë të vitit 2023, tregon një performancë më të ulët se një vit më parë.

*Grafiku 27: Të ardhurat e përgjithshme të pushtetit e pushtetit vendor*

*Burimi: Drejtoria e Financave Vendore, Ministria e Financave dhe Ekonomisë (2023)*

Ndër vite, të ardhurat e pushtetit vendor kanë pësuar ndryshime si në vlerë ashtu edhe në strukturën e burimit të tyre. Të ardhurat që sigurojnë njësitë e vetëqeverisjes vendore për 5 mujorin e parë të vitit nga *taksat lokale*, janë ato që zënë pjesën më të madhe ose 77.9% të shumës totale të këtyre të ardhurave për 5 mujorin e vitit 2023. Nga ana tjetër nga *taksa e pasurisë* (ndërtesa, trualli dhe toka bujqësore) janë mbledhur 2,729 milion lekë apo rreth 22% e totalit të të ardhurave vendore. Kurse taksa mbi biznesin e vogël (tatimi i thjeshtuar mbi fitimin e biznesit të vogël dhe taksa vendore mbi biznesin e vogël) pas ndryshimeve fiskale ligjore të cilat e kanë bërë zero (*Ligji nr.112/2020 “Për disa ndryshime në ligjin nr.9632 datë 30.10.2006 “Për sistemin e taksave vendore”, të ndryshuar*”), ka ardhur drejt uljes duke zënë vetëm 0.2% të të ardhurave vendore në 5 mujorin 2022, të cilat përfaqësojnë detyrime të paguara me vonesë. Nga realizimi faktik gjatë 5 mujorit të parë të vitit 2023, rezulton se nga ky zë janë mbledhur vetëm 26.6 milion lekë.

*Grafiku 28: Të ardhurat e pushtetit vendor sipas burimit*

*Burimi: Drejtoria e Financave Vendore, Ministria e Financave dhe Ekonomisë (2023)*

*Taksat Lokale*

Taksat lokale janë një ndër burimet më të rëndësishme të financimit për njësitë e vetëqeverisjes vendore, të cilat gjithmonë e më shumë po konsolidohen në këndvështimin financiar dhe këtë e dëshmon rritja e të ardhurave nga ky burim në vite. Në total për këtë periudhë të ardhurat nga taksat lokale janë mbledhur rreth 44% e planit vjetor dhe kanë zënë rreth 77.9% të të ardhurave të veta vendore. Të ardhurat nga taksat lokale në 5 mujorin e parë të vitit 2023 kanë arritur në vlerën rreth 9,684 milion lekë, megjithatë krahasur me një vit më parë, ky burim ka një rënie me 13% ose rreth 1,418 milion lekë, ndryshime të cilat reflektohen në grafikun e mëposhtëm:

*Grafiku 29: Të ardhurat e pushtetit e pushtetit vendor nga taksat lokale*

*Burimi: Drejtoria e Financave Vendore, Ministria e Financave dhe Ekonomisë (2023)*

*Taksa mbi pasurinë*

Taksa mbi pasurinë, është një burim mjaft i rëndësishëm vendor përmes së cilës njësitë e vetëqeverisjes vendore mund të zhvillojnë politika vendore nën diskrecionin e plotë të përdorimit. Vitet e fundit në politikat qeveritare, hartimi i metodologjisë së vendosjes së kësaj takse në bazë vlere, por edhe ndërtimi i një kadastre të detajuar mbi pronën, përbëjnë thelbin e reformës mbi këtë burim financimi të njësive të vetëqeverisjes vendore. Taksa mbi pasurinë për 5 mujorin është mbledhur rreth 2,729 milion lekë ose rreth 39% e planit vjetor. Duke ju referuar të dhënave të treguesve fiskalë, krahasur me një vit më parë, ky burim ka një rënie me 8% ose rreth 229 milion lekë, e nëse marrim në analizë 5 mujorin në vite do të kemi rezultatet si në grafikun e mëposhtëm:

*Grafiku 30: Të ardhurat e pushtetit vendor nga taksa mbi pasurinë*

*Burimi: Drejtoria e Financave Vendore, Ministria e Financave dhe Ekonomisë (2023)*

*Taksa e Biznesit të vogël*

Tatimi mbi biznesin e vogël në vite si pasojë e ndryshimeve ligjore fiskale siç e theksuam më sipër, ka patur një rënie në peshën që zë në buxhetin vendor, duke ardhur drejt zerimit. Vazhdimisht nga Ministria e Financave dhe Ekonomisë është vënë theksi jo vetëm në mënyrën e përdorimit të fondeve publike, por edhe në rëndësinë që ka rritja e të ardhurave të veta vendore në zhvillimin cilësor të shërbimeve që ofron pushteti vendor për qytetarët. Njësitë e vetëqeverisjes vendore synojnë rikuperimin e gjendjes financiare brenda një periudhe afatmesme me qëllim rikthimin e trendit normal të të ardhurave nga burimet e veta vendore, të cilat në periudhën në vijim parashikohet të realizohen sipasjë që reflektohet edhe në të dhënat e mësipërme. Pavarësisht ecurisë së deritanishme të të ardhurave të pushtetit vendor, pritshmëria është që realizimi i tyre do të vijojë pozitivisht përgjatë vitit 2023.

***Shpenzimet vendore***

Shpenzimet e Pushtetit Vendor janë një tregues i rëndësishëm i procesit të menaxhimit të financave publike në nivel vendor. Ndër vite shpenzimet e pushtetit vendor janë një tregues në rritje të lehtë dhe kjo vjen si pasojë e rritjes së nivelit të shërbimeve dhe funksioneve që pushteti vendor ofron për qytetarët e saj. Buxheti vendor për 5 mujorin e parë të vitit 2023, nga të dhënat faktike të thesarit rezulton të jetë realizuar në masën 23,753 milion lekë, që përfaqëson rreth 36 përqind të planit vjetor, me rreth 726 milion lekë më pak se e njëjta periudhë e një viti më parë ose ulje me 3%. Nga analiza e të dhënave vihet re që disa nga zërat e shpenzimeve kanë ulje në këtë periudhë krahasuar me 5 mujorin 2022, siç janë shpenzimet e tjera korente dhe shpenzimet kapitale. Ndërkohë që rezultojnë me rritje krahasuar me një vit më parë Shpenzimet për paga dhe sigurime shoqërore, shpenzimet operative dhe shpenzimet për subvencione.

*Grafiku 31: Shpenzimet për pushtetin vendor dhe ritmi i ndryshimit të tyre*

*Burimi: Drejtoria e Financave Vendore, Ministria e Financave dhe Ekonomisë (2023)*

Shpenzimet e pushtetit vendor në vite sipas strukturës nuk kanë pësuar ndryshime të mëdha, por vihet re një tendencë pozitive e qendrueshmërisë së shpenzimeve të personelit, e shpenzimeve për investime dhe zgjerimi i shpenzimeve të mirëmbajtjes së aseteve që njësitë vendore zotërojnë përmes përdorimit në formën e shpenzimeve operative. Sipas të dhënave në nivel llogarie ekonomike, struktura e shpenzimeve rezulton si në grafikun më poshtë:

*Grafiku 32: Shpenzimet e pushtetit vendor sipas strukturës buxhetore*

*Burimi: Drejtoria e Financave Vendore, Ministria e Financave dhe Ekonomisë (2023)*

Më poshtë janë paraqitur në mënyrë të përmbledhur tabela e ndryshimeve të të ardhurave dhe shpenzimeve në financat publike vendore gjatë 5 mujorit të vitit 2023 dhe vitit 2022.

*Tabela 9: Të ardhurat dhe shpenzimet faktike të pushtetit vendor sipas natyrës (në milion lekë)*

|  |  |  |  |  |  |
| --- | --- | --- | --- | --- | --- |
| **Nr** | **E M Ë R T I M I** | **Fakt 5 mujori** | | **Diferenca** | |
| **2023** | **2022** | **2023 ndaj** | **2023 ndaj 2022 në %** |
| **2022 në vlerë** |
| **I.** | **Të ardhura nga Pushteti vendor** | **12,439** | **14,098** | **-1,659** | **88%** |
| I.1 | *Taksa mbi pasurinë* | *2,729* | *2,958* | -229 | 92% |
| I.2 | *Taksa e biznesit të vogël* | *27* | *38* | -12 | 70% |
| I.3 | *Taksa Lokale* | *9,684* | *11,102* | -1,418 | 87% |
| **II.** | **Shpenzime nga Pushtetit Vendor** | **23,753** | **24,479** | **-725** | **97%** |
| **II.1** | ***Shpenzime Korente*** | ***18,796*** | ***17,730*** | ***1,066*** | ***106%*** |
|  | *Personeli* | *11,581* | *10,108* | 1,474 | 115% |
|  | *Shpenzime Oper. Mirmbajtje* | *6,344* | *5,886* | 458 | 108% |
|  | *Subvencione* | *195* | *71* | 124 | 275% |
|  | *Te tjera* | *676* | *1,666* | -990 | 41% |
| **II.2** | ***Shpenzime Kapitale*** | ***4,957*** | ***6,749*** | ***-1,791*** | ***73%*** |

*Burimi: Drejtoria e Financave Vendore, Ministria e Financave dhe Ekonomisë (2023)*

*Shpenzimet e Personelit* përbëjnë një pjesë të konsiderueshme të shpenzimeve totale të njësive të veqeverisjes vendore me rreth 48.8%. Për 5 mujorin e vitit 2023 këto shpenzime janë realizuar në masën 11,581 milion lekë ose rreth 1,474 milion lekë më shumë se e njëjta periudhë e një vitit më parë. Rritja e këtyre shpenzimeve për vitin 2023, argumentohet kryesisht me faktin e rishikimit të nivelit të pagës minimale, por edhe të rishikimit të kategorive të pagave në kuadër të përmirësimit të politikave të pagave në NJVQV-të.

*Shpenzimet Operative* që janë shumë të rëndësishme për mbarëvajtjen dhe ushtrimin e funksioneve. Këto shpenzime në 5 mujorin 2023 rezultojnë me rritje sipas të dhënave faktike të thesarit. Shpenzimet operative përbëjnë rreth 26.7% të shpenzimeve korrente në total për 5 mujorin e parë të vitit 2023, një pjesë kjo e konsiderueshme për buxhetin njësive të vetëqeverisjes vendore. Këto shpenzime gjatë periudhës 5 mujore 2023 janë realizuar afërsisht në masën 6,344 milion lekë ose rreth 458 milion lekë më shumë se e njëjta periudhë e vitit 2022.

*Shpenzimet për subvencione dhe të tjera* janë shpenzimet që zhvillojnë njësitë e vetëqeverisjes vendore për të subvencionuar dhe mbuluar funksione të tjera administrative. Referuar të dhënave në tabelën mësipërme, në raport me 5 mujorin e parë të vitit 2022, shpenzime për subvencione në 5 mujorin 2023 janë rritur me 175% ose 124 milion lekë, ndërkohë, shpenzimet e tjera janë realizuar në masën rreth 676 milion lekë ose rreth 990 milion lekë më pak se 5 mujori i parë i vitit 2022.

*Shpenzimet Kapitale* janë një zë mjaft i rëndësishëm në buxhetin vendor, për shkak sepse këto shpenzime sjellin në mënyrë direkte dhe indirekte zhvillim ekonomik dhe për rrjedhojë ndikojnë mirëqënien e qytetarëve. Nga tabela e mësipërme vëmë re që në krahasim me një vit më parë gjatë 5 mujorit të parë të vitit 2023 shpenzimet për investime janë realizuar faktikisht me rreth 1,791 milion lekë më pak se 2022, ose janë realizuar 27% më pak. Rritja e peshës së tyre në raport me totalin e shpenzimeve vendore përbën një shtysë të rëndësishme në angazhimin për zhvillimin infrastrukturor përmes pushtetit vendor. Sa i përket këtij treguesi për vitin 2023, raporti që zënë shpenzimet kapitale ndaj shpenzimeve totale të buxhetit vendor është në 20.9%.

***Fondi i rindërtimit***është pjesë e shpenzimeve të buxhetit vendor që ka ndikuar gjithshtu në rritjen ekonomike të njësive të vetëqeverisjes vendore. Financimi për NJVQV për 5M 2023, ku përfshihet vetëm mbartja e fondit të akorduar me VKM, por e papërdorur në vitin 2022, është 6.3 miliard lekë, ndërkohë që përdorimi deri në fund të 5M 2023 është rreth 2.4 miliard lekë. Detajimin e fondit të rindërtimit sipas natyrës së shpenzimeve, e paraqesim në tabelën e mëposhtme:

*Tabela 10: Shpenzimet e fondit të rindërtimit akorduar për pushtetin vendor sipas natyrës (në milion lekë)*

|  |  |  |
| --- | --- | --- |
| **E M Ë R T I M I** | **Buxheti total 5-mujor** | **Fakt 5 mujori** |
| **2023** | |
| **Fondi i Rindërtimit** | **6,344** | **2,481** |
| *Shpenzime kapitale* | *3,236* | *1,484* |
| *Shpenzime operative e mirëmbajtje* | *494* | *26.4* |
| *Transferta për familjet dhe individët* | *2,614* | *971* |

*Burimi: Drejtoria e Financave Vendore, Ministria e Financave dhe Ekonomisë (2023)*

## III.3 Fondi Rezervë, Fondi i Kontigjencës, Fondi i Rindërtimit

Në analizën e shpenzimeve për periudhën janar-qershor 2023, janë përfshirë edhe shpenzimet e realizuara nga përdorimet e fondit rezervë të buxhetit të shtetit, të fondit të rindërtimit dhe të fondit të kontigjencës. Më konkretisht:

**Fondi Rezervë –** Ligji nr.84/2022 “Për buxhetin e vitit 2023”, miratoi Fondin Rezervë të Buxhetit të Shtetit në masën 3.5 miliardë lekë, ndërkohë që Neni 14 përcakton përdorimin i tij si më poshtë:

1. *1 700 milionë lekë për raste të paparashikuara të njësive të qeverisjes së përgjithshme;*

*b) 1 800 milionë lekë për përballimin e kostos së zgjedhjeve vendore.*

*Deri në datën 30 Qershor 2023, përdorimi ka qenë si mëposhtë (tabela analitike mëposhtë):*

* Fondi Rezervë për raste të paparashikuara të njësive të qeverisjes së përgjithshme është përdorur nëpërmjet 8 Vendimeve të Këshillit të Ministrave (VKM) me vlerë totale prej 1 324.3 milionë lekë, nga 1.7 miliardë lekë të planifikuara ose në rreth 77.9 përqind të planit. Nga këto:
  + *25 milion lekë ose 2 përqind e planit janë përdorur për shpenzime personeli (paga dhe sigurime shoqërore).*
  + *559.4 milionë lekë ose 42 përqind e planit janë akorduar për shpenzime të tjera korrente (shpenzime operative dhe transferta të brendshme e të jashtme).*
  + *739.9 milionë lekë ose 56 përqind e planit janë akorduar për shpenzime kapitale*
* Gjendja e papërdorur e fondit rezervë të buxhetit të shtetit, në datën 30 Qershor 2022, rezulton *375.6 milionë lekë.*



**Fondi “Kontigjencë”** – Ky fond është planifikuar në masën 12 miliardë lekë, për t’u përdorur me VKM për raste të paparashikuara. Deri më datë 30.06.2023, ai është akorduar në masën 6 492 milionë lekë ose 54.1 përqind e planit, dhe konkretisht:

* + *Me VKM nr.114 datë 01.03.2023 “Për përdorimin e Fondit të Kontigjencës për kompensimin financiar të rritjes së kontributeve të sigurimeve shoqërore dhe shëndetësore, për cdo të punësuar me pagë minimale, për shkak të rritjes së kësaj page në shkalle vendi, është akorduar fondi prej 452 milionë lekë për MFE.*
  + *Me VKM nr.187 date 31.03.2023 “Për shpërblimin e pensionistëve”, është akorduar fondi prej 3 536.7 milionë lekë për MFE.*
  + *Në zbatim të VKM-ve nr.238-245 të datës 20.04.2023, të cilat përfaqësojne miratimin e ndryshimit ë të nivelit të pagave për disa kategori punonjësish, si dhe në zbatim të VKM-ve nr.325-326 datë 31.05.2023 “Për ndryshimin e nivelit të pagave të kategorive të tjera të punonjësve”, janë akorduar fondet përkatëse për përballimin e efekteve financiare shtesë prej 2 503.2 milionë lekë.*

**Kontigjenca për Mbështetjen e Sektorit Energjitik”** – Ky fond i planifikuar në masën 12 miliardë lekë për t’u akorduar me VKM, deri më datë 30.06.2023 rezulton i papërdorur.

**Kontingjenca për Risqet e Borxhit** – Ky fond prej 4 900 milionë lekë përdoret nga ministri përgjegjës për financat për të kompensuar rreziqe potenciale nga luhatjet në kurset e këmbimit ose normat e interesit, me ndikim në shpenzimet për interesa. Deri në 30.06.2023, ai rezulton i papërdorur.

***Fondi i Rindërtimit***– Në Ligjin nr.84/2022 “*Për buxhetin e vitit 2023”,* në nenin 7 të tij është përcaktuar se:

*“Fondi i rindërtimit për përballimin e pasojave të tërmetit të vitit 2019 prej 5 000 milionë lekësh përdoret për të përballuar kostot për projektet e miratuara dhe të pafinancuara*

*të viteve të mëparshme dhe pjesa e mbetur për projekte të reja.*

*Ky fond shton kufijtë e shpenzimeve për çdo ministri dhe institucion në*

*nivel programi dhe kufijtë e transfertës së pakushtëzuar, të miratuar*

*në tabelat 1 dhe 3, të përmendura në nenet 11 e 15 të këtij ligji.*

*Çdo e ardhur në formë granti, me destinacion përballimin e pasojave të tërmetit,*

*rrit në të njëjtën masë të ardhurat dhe shpenzimet e fondit të rindërtimit,*

*duke shtuar kufijtë e përcaktuar në nenet 1, 2, 3 e 11, si dhe kufijtë e miratuar*

*në tabelat 1, 3 dhe 4, të përmendura në nenet 11 e 15 të këtij ligji.”*

*Deri në datën 30 Qershor 2023*, përdorimi i Fondit të Rindërtimit me Vendime të Këshillit të Ministrave, rezulton në masën prej 1 795 milionë lekë ose 35.9 përqind e planit 2023, i gjithi i akorduar për Njësitë e Qeverisjes Qendrore (FZHSH).

## III.4 Pritshmëria e Shpenzimeve Buxhetore deri në fund të vitit 2023

Sjellim në vëmendje se, ndryshe nga dinamika e viteve të fundit sidomos e periudhës gjatë dhe pas pandemisë Covid19, përgjatë gjysmës së parë të vitit 2023 ligji i buxhetit nuk është rishikuar asnjëherë përmes procedures së Aktit Normativ. Ky në vetvete përbën një zhvillim pozitiv të konsiderueshëm, në kuadër edhe të angazhimeve me partnerët për reduktimin progresiv deri në shmangien e plotë të rishikimeve të ligjit vjetor të buxhetit me procedurën e Aktit Normativ.

Shpenzimet e përgjithshme për vitin 2023, vlerësuar mbi bazën e ecurisë dhe performancës së tyre gjatë periudhës Janar-Maj 2023, paraqesin një pritshmëri përgjithësisht në linjë me parashikimet e Ministrisë së Financave dhe Ekonomisë, sipas drejtimeve të politikave kryesore. Sidoqoftë, një parashikim më i saktë lidhur me pritshmërinë deri në fund të vitit 2023 të realizmit të shpenzimeve, sidomos investimeve publike, do të jetë i mundur vetëm pas analizës së ecurisë 9 mujore të tyre. Kjo, duke konsideruar tremujorin e fundit të çdo viti buxhetor, si periudhën me performancë më të lartë përsa i përket investimeve publike në tërësi dhe atyre në infrastrukturë në veçanti.

# BORXHI PUBLIK

Borxhi publik gjatë tremujorit të parë të vitit 2023 përgjithësisht u karakterizua nga një ecuri pozitive, duke qenë në përputhje me objektivat makro-fiskale, buxhetin e planifikuar për vitin 2023 dhe objektivat e Strategjisë Afatmesme të Menaxhimit të Borxhit *(SAMB).* Huamarrja gjatë T1 2023 u realizua në linjë me buxhetin e vitit 2023 si edhe përgjithësisht në linjë me Planin e Huamarrjes së vitit 2023. Nëpërmjet huamarrjes u mundësua rifinancimi i borxhit ekzistues, si edhe financimi i pjesshëm i deficitit të planifikuar për vitin 2023. Huamarrja në terma bruto u realizua në vlerën 128.7 miliard Lekë, nga të cilat 98.4% (ose 126.6 miliard Lekë) u financuan nëpërmjet burimeve të brendshme dhe 1.6% (ose 2.1 miliard Lekë) nëpërmjet burimeve të huaja.

Gjatë periudhës janar-mars 2023, menaxhimi i borxhit ka vijuar të ketë fokusin në drejtim të reduktimit të ekspozimit ndaj risqeve duke mbajtur koston në nivelin më të ulët të mundshëm. Gjatë kësaj periudhe, menaxhimi i risqeve të portofolit të borxhit shtetëror nuk ka mundur të evoluojë plotësisht në drejtim të objektivave strategjikë afatmesëm, por përmirësimi i strukturës së borxhit, kryesisht në aspektin e reduktimit të ekspozimit ndaj riskut të rifinancimit dhe riskut të normave të interesit do vijojë të mbetet fokusi kryesor në menaxhimin e borxhit, në mënyrë që tregues të këtyre risqeve të tregojnë përmirësim në periudhat në vijim. Krahasuar me T1 2022, shpenzimet për interesa vlerësohen rreth 1.02 miliard Lekë më të larta, kjo për shkak të rritjes së normave të interesit kryesisht në kategorinë e instrumenteve afatshkurtër gjatë gjysmës së dytë të vitit 2022.

Në përputhje me objektivat e Strategjisë Afatmesme të Menaxhimit të Borxhit, gjatë tremujorit të parë të vitit 2023 u vijua me aktivitete në drejtim të zhvillimit të tregut të titujve shtetërorë. Në vazhdim të angazhimit të ndërmarrë në lidhje me përmirësimin e mëtejshëm të tregut primar dhe zhvillimin e tregut sekondar të titujve shtetërorë, përgjatë T1 2023 është vijuar me praktikat që kontribuojnë në krijimin e madhësive referencë dhe konsolidimin e kurbës së yield-it.

## IV.1 Stoku i Borxhit Publik

Në fund të muajit mars 2023, borxhi publik u vlerësua në nivelin 1,377mld Lekë ose 63.3% e PBB. Në terma nominal, stoku i borxhit publik është ulur me rreth 1.7mld Lekë krahasuar me fundin e vitit 2022, nga të cilat 11.8mld Lekë i korrespondojnë rritjes së borxhit të brendshëm dhe -13.5mld Lekë uljes së borxhit të jashtëm. Ulja e borxhit të jashtëm në vlerë nominale ka ardhur për shkak se gjatë kësaj periudhe ripagesat e borxhit të jashtëm kanë qenë më të larta se disbursimet si dhe nga efekti i kursit të këmbimit. Gjatë T1 2023 është llogaritur një efekt i kursit të këmbimit në portofolin e borxhit të shprehur në valutë prej rreth 6.8mld lekë, ose rreth 0.3% të PBB.

*Grafiku 33: Borxhi publik në vlerë absolute dhe relative ndaj PBB (2018–Mars 2023)*

*Burimi: Ministria e Financave dhe Ekonomisë (2023)*

Niveli i borxhit të brendshëm dhe atij të jashtëm në raport me totalin e borxhit publik janë përkatësisht rreth 54.1% dhe 45.9%, duke ruajtur pothuajse të njëjtin raport si në fund të vitit 2022. Për sa i përket kompozimit të portofolit të borxhit sipas instrumenteve, më shumë se gjysmën e peshës vazhdojnë ta mbajnë instrumentet e tregtueshme (bono thesari, obligacione, eurobond), ndjekur nga huatë e huaja me destinacion financimin e projekteve dhe huatë në formën e mbështetjes buxhetore.

*Grafiku 34: Përbërja e borxhit të qeverisjes qendrore në raport me totalin (2018-Mars 2023)*

*Burimi: Ministria e Financave dhe Ekonomisë (2023)*

Borxhi i pushtetit lokal vazhdon të qëndrojë në nivele të ulëta *(rreth 175 milion Lekë)*, kryesisht për shkak të kapaciteteve të ulëta që kanë njësitë e qeverisjes vendore për të marrë borxh të ri. Gjatë tremujorit të parë të vitit 2023 nuk ka pasur asnjë kërkesë nga njësitë e qeverisjes vendore për huamarrje të re

*Përbërja e Borxhit Shtetëror*

Gjatë periudhës janar-mars të vitit 2023 portofoli i borxhit shtetëror vazhdon të dominohet me mbi 50% nga titujt shtetërorë të tregtuar në tregun vendas, në përputhje me objektivat strategjikë për mbajtjen nën kontroll të riskut të kursit të këmbimit.

*Grafiku 35: Kompozimi i portofolit të borxhit shtetëror sipas instrumenteve (2018–Mars 2023)*

*Burimi: Ministria e Financave dhe Ekonomisë (2023)*

Në portofolin e borxhit të brendshëm shtetëror, gjatë T1 2023, peshën më të madhe vazhdojnë ta mbajnë titujt afatshkurtër. Pesha e titujve me afat maturimi 1-3 vite ka pësuar një rënie prej 1.6 p.p. në krahasim me atë të fundit 2022, kjo e kompensuar me një rritje me pothuajse në të njëjtën masë të peshës së titujve afatshkurtër. Ndërkohë, pesha e titujve me norma interesi të ndryshueshme vijon të mbetet në nivelin prej rreth 1.3%, pasi edhe gjatë kësaj periudhe nuk ka patur emetime të titujve me norma interesi të ndryshueshme, në përputhje me objektivat për reduktimin e riskut të normave të interesit dhe shmangien e fragmentimit të kërkesës për titujt me maturitet të ngjashëm.

*Grafiku 36: Kompozimi i borxhit të brendshëm shtetëror sipas maturitetit të titujve dhe tipit të interesit (2017-Mars 2022)*

*Burimi: Ministria e Financave dhe Ekonomisë (2023)*

Në portofolin e borxhit të jashtëm, mbi 60% të peshës e mban borxhi me normë interesi fikse. Për sa i përket kompozimit sipas instrumenteve, pavarësisht diversifikimit të portofolit drejt instrumenteve të tregtueshme, peshën më të madhe vazhdojnë ta mbajnë huatë me burim kreditorët dypalësh dhe shumëpalësh, me destinacion financimin e projekteve me natyrë zhvillimore.

*Grafiku 37: Kompozimi i borxhit të jashtëm shtetëror sipas interesit&instrumenteve (2018-Mars 2023)*

*Burimi: Ministria e Financave dhe Ekonomisë (2023)*

## IV.2 Menaxhimi i Borxhit

Huamarrja gjatë T1 2023 u realizua në linjë me buxhetin e vitit 2023 si edhe përgjithësisht në linjë me Planin e Huamarrjes së vitit 2023. Nëpërmjet huamarrjes u mundësua rifinancimi i borxhit ekzistues, si edhe financimi i pjesshëm i deficitit të planifikuar për vitin 2023.

Huamarrja në terma bruto u realizua në vlerën 128.7 miliard Lekë, nga të cilat 98.4% (ose 126.6 miliard Lekë) u financuan nëpërmjet burimeve të brendshme dhe 1.6% (ose 2.1 miliard Lekë) nëpërmjet burimeve të huaja.

*Tabela x: Realizimi i Huamarrjes (TM1 2022-TM1 2023)*

|  |  |  |  |  |
| --- | --- | --- | --- | --- |
| **Burimet e Huamarrjes** | **TM1 2022** | | **TM1 2023** | |
| **Vlera** *(në mld Lekë)* | **%/Total** | **Vlera** *(në mld Lekë)* | **%/Total** |
| **Burime të Brendshme** | **111.0** | **92.8%** | **126.6** | **98.4%** |
| Bono Thesari | 69.9 | 58.5% | 87.1 | 67.7% |
| Obligacione | 41.1 | 34.3% | 39.5 | 30.7% |
| **Burime të Jashtme** | **8.6** | **7.2%** | **2.1** | **1.6%** |
| Hua për financimin e projekteve | 3.4 | 2.9% | 2.1 | 1.6% |
| Mbështetje Buxhetore | 5.2 | 4.3% | - | 0.0% |
| Eurobond | **-** | 0.0% | - | 0.0% |
| **Total Huamarrja** | **119.6** | **100.0%** | **128.7** | **100.0%** |

*Burimi: Ministria e Financave dhe Ekonomisë 2023*

*Huamarrja e Brendshme*

Gjatë periudhës janar-mars 2023, Ministria e Financave dhe Ekonomisë ka emetuar në tregun e brendshëm tituj shtetërorë në vlerën 126.6 miliard Lekë, nga të cilat 87.1 miliard Lekë i përkasin titujve afatshkurtër dhe 39.5 miliard Lekë titujve afatgjatë. Huamarrja gjatë këtij tremujori ka qenë më e lartë se ajo e planifikuar në Planin e Huamarrjes së vitit 2023, kjo në kushtet e tepricës së likuiditetit në treg dhe kërkesës së kënaqshme nga investitorët për të investuar në tituj qeveritarë. Financimi neto ka rezultuar në vlerën 12.7 mld Lekë. Krahasuar me tremujorin e parë të vitit 2022, huamarrja neto është rritur konsiderueshëm, pasi në tremujorin e parë të vitit 2022 huamarrja neto rezultoi negative, në kushtet e hezitimit të investitoreve për të investuar në obligacione shtetërore, për shkak të pasigurisë së lartëqë karakterizoi tregjet financiare pothuajse gjatë gjithë vitit 2022 dhe pritshmërive për rritje të normave së interesit, ndikuar nga pasojat e konfliktit Rusi-Ukrainë.

*Tabela 11: Huamarrja shtetërore nga burime të brendshme në terma bruto&neto (Janar-Mars 2023)*

|  |
| --- |
| **Lloji i Titullit** |
| **Emetim** *(në mld Lekë)* | **Maturim** *(në mld Lekë)* | **Huamarrja Neto** *(në mld Lekë)* |
| **Tituj Afatshkurtër** | **87.1** | **71.0** | **16.1** |
| Bono Thesari në Lekë | 87.1 | 71.0 | 16.1 |
| **Tituj Afatgjatë** | **39.5** | **42.9** | **-3.4** |
| Obligacione 2 vjeçare | 13.1 | 14.2 | -1.0 |
| Obligacione 2 vjeçare në Euro | 0.0 | 0.0 | 0.0 |
| Obligacione 3 vjeçare | 7.9 | 16.2 | -8.2 |
| Obligacione 5 vjeçare | 9.7 | 7.6 | 2.2 |
| Obligacione 7 vjeçare | 3.5 | 5.0 | -1.5 |
| Obligacione 10 vjeçare | 2.9 | 0.0 | 2.9 |
| Obligacione 15 vjeçare | 2.3 | 0.0 | 2.3 |
| **Gjithsej Tituj Shtetërorë** | **126.6** | **113.9** | **12.7** |

*Burimi: Ministria e Financave dhe Ekonomisë (2023)*

Për sa i përket raportit të huamarrjes së brendshme me të ardhurat tatimore vërehet një rritje e lehtë e këtij raporti krahasuar me të njëjtën periudhë të vitit të mëparshëm, i ndikuar kryesisht nga rritja e nivelit të huamarrjes krahasuar me të njëjtën periudhë të vitit të kaluar.

*Grafiku 38: Huamarrja e brendshme në raport me të ardhurat tatimore (TM.I 2018-TM.I 2023)*

*Burimi: Ministria e Financave dhe Ekonomisë (2023)*

*Huamarrja e Huaj*

Sa i takon burimeve të jashtme të financimit , gjatë periudhës janar-mars të vitit 2023, huamarrja e huaj u realizua në nivelin 2.1 miliard Lekë, dhe e gjitha është realizuar nga disbursimi i huave për financim projektesh. Krahasuar me të njëjtën periudhë të vitit të kaluar, huamarrja e huaj është ulur me rreth 6.5 miliard Lekë, duke qenë se për këtë periudhë të vitit 2023 nuk ka patur disbursime për mbështetje buxhetore si edhe disbursimet e projekteve kanë qenë më të ulëta se në T1 2022.

*Tabela 12: Huamarrja e huaj në terma bruto (TM. I 2022-TM. I 2023)*

|  |  |  |  |  |
| --- | --- | --- | --- | --- |
| **Huajamarrja e Huaj Bruto** | **T1 2022** | | **T1 2023** | |
| **Vlera** *(në mld Lek)* | **%/Total** | **Vlera** *(në mld Lek)* | **%/Total** |
| **Kredi për financim projektesh** | **3.4** | **40.1%** | **2.1** | **100.0%** |
| Energjia | 0.1 | 1.0% | 0.3 | 15.2% |
| Transporti | 2.2 | 25.8% | 0.9 | 41.4% |
| Ujësjellës Kanalizime | 0.4 | 4.4% | 0.3 | 15.3% |
| Infrastruktura Urbane | 0.0 | 0.0% | 0.5 | 21.8% |
| Shëndetësia | 0.7 | 7.7% | 0.1 | 5.6% |
| Të Tjera | 0.1 | 1.1% | 0.0 | 0.6% |
| **Mbështetje Buxhetore** | **5.2** | **59.9%** | **0.0** | **0.0%** |
| **Eurobond** | **0.0** | **0.0%** | **0.0** | **0.0%** |
| **Total Huamarrja e Huaj** | **8.6** | **100.0%** | **2.1** | **100.0%** |

*Burimi: Ministria e Financave dhe Ekonomisë (2023)*

*Kostot*

Krahasuar me tremujorin e parë të vitit 2022, shpenzimet për interesa vlerësohen rreth 1.02 miliard Lekë më të larta, kjo për shkak të rritjes së normave të interesit kryesisht në kategorinë e instrumenteve afatshkurtër gjatë gjysmës së dytë të vitit 2022. Gjithashtu për sa i përket treguesit të interesave të paguara kundrejt të ardhurave tatimore, pavarësisht rritjes së nivelit të të ardhurave tatimore, edhe ky tregues ka shënuar një rritje të lehtë krahsuar me T1 2022.

*Grafiku 39: Shpenzimet për interesa të borxhit shtetëror (TM1 2018-TM1 2023)*

*Burimi: Ministria e Financave dhe Ekonomisë (2023)*

Kosto mesatare e borxhit të brendshëm shtetëror është rritur nga 4.05% në fundin e vitit 2022 në 4.43% në mars 2023.

*Grafiku 40: Jetëgjatësia&kosto mesatare e portofolit të borxhit të brendshëm shtetëror (2018-Mars 2023)*

*Burimi: Ministria e Financave dhe Ekonomisë (2023)*

*Risqet*

Strategjia Afatmesme e Menaxhimit të Borxhit synon të përmirësojë më tej strukturën e borxhit (*kryesisht strukturën e portofolit të borxhit të brendshëm*), në drejtim të uljes së ekspozimit ndaj risqeve, si dhe mbajtjes së kostos në nivelet më të ulëta të mundshme. Gjatë periudhës janar-mars 2023, menaxhimi i risqeve të portofolit të borxhit shtetëror nuk ka mundur të evoluojë plotësisht në drejtim të objektivave strategjikë afatmesëm. Jetëgjatësia e borxhit është rritur me 28 ditë duke prekur nivelin e 808 ditëve në fund të muajit mars 2023 krahasuar me 780 ditë në muajin dhjetor 2022. Ndërkohë, pesha e borxhit që maturohet brenda një viti është rritur krahasuar me fundin e vitit 2022, përkatësisht nga 47.9% në dhjetor 2022 në 51.9% në mars 2023, për shkak të vlerës së lartë (rreth 42 mld Lekë) të titujve referencë 3 dhe 5 vjecare që do maturohen në tremujorin e parë të vitit 2024. Për sa i përket riskut të normave të interesit, është rritur koha mesatare në rifiksim nga 2.17 vite në dhjetor 2022 në 2.25 vite në muajin mars 2023.

*Tabela 13: Treguesit e riskut të borxhit të brendshëm shtetëror (2022–Mars 2023)*

|  |  |  |
| --- | --- | --- |
| **Tregues i riskut** | **2022** | **Mar-23** |
| Koha Mesatare ne Maturim (në vite) | 2.17 | 2.25 |
| Pesha e Instrumenteve qe maturohen brenda nje viti | 47.92% | 51.93% |
| Borxh i rivlerësuar në një vit | 48.97% | 52.89% |
| Koha Mesatare ne rifiksim (në vite) | 2.17 | 2.25 |

*Burimi: Ministria e Financave dhe Ekonomisë (2023)*

*Zhvillimet e Tregut Primar të Titujve Shtetërorë*

Tregu primar i titujve shtetërorë gjatë periudhës janar-mars të vitit 2023 përgjithësisht është karakterizuar nga zhvillime pozitive, ku vlen të përmenden rikthimi i kërkesës së tregut në nivele të kënaqshme në raport me nevojat e qeverisë për huamarrje dhe vijimi me projektin market maker për emetimin e obligacionit 5-vjeçar dhe 3-vjeçar referencë.

*Ecuria e ankandeve dhe kërkesa për titujt shtetërorë*

Gjatë periudhës janar-mars 2023 kërkesa për tituj shtetërorë ka rezultuar në vlerën 199.4 miliard Lekë, nga të cilat 126.6 miliard Lekë për bono thesari dhe 72.7 miliard Lekë për obligacione. Kërkesa gjatë këtij tremujori ka qenë më e lartë se oferta e qeverisë në të gjitha ankandet, e ndikuar krysisht nga normat e favorshme të interesit të titujve qeveritar krahasuar me format e tjera të investimit, si edhe ndikuar nga teprica e likuiditetit në treg. Raporti i mbulimit ka qenë mbi 1 në të gjitha kategoritë e instrumenteve dhe raporti i mbulimit në total për tremujorin ka rezultuar 1.65.

*Grafiku 41: Raporti i mbulimit të ankandeve të titujve shtetërorë (Janar–Mars 2023)*

*Burimi: Ministria e Financave dhe Ekonomisë (2023)*

Nga pikëpamja e investitorëve, tremujori i parë i vitit 2023 është karakterizuar nga një rritje e peshës së individëve dhe institucioneve jo financiare. Pavarësisht kësaj, baza e investitorëve, vijon të jetë e përqëndruar në mbi 60% tek sektori bankar duke e bërë portofolin e borxhit të brendshëm të ndjeshëm ndaj risqeve sistemike që mund të paraqesë ky sektor. Struktura e tregut primar të titujve ka vijuar të konsolidohet nëpërmjet strategjisë e cila synon emetimin e titujve referencë, si shtysë për zhvillimin e tregut sekondar në të ardhmen. Në këtë drejtim, gjatë tremujorit të parë është vijuar me emetimin e obligacioneve 3 dhe 5 vjeçare referencë.

*Ecuria e normave të interesit*

Normat mesatare të ponderuara gjatë T1 2023 kanë shënuar rritje krahasuar me fundin e 2022, në të gjitha kategoritë e instrumenteve, e ndikuar kjo dhe nga rritjet e normës bazë të interesit nga Banka e Shqipërisë. Në mars 2023 Banka e Shqipërisë mori vendimin të rrisë normën bazë të interesit në nivelin 3.00% nga 2.75% që ishte në fund të 2022. Ndërkohë që normat e interesit në çdo ankand të titujve shtetërorë kanë shënuar rënie gjatë këtij tremujori krahasuar me fundin e 2022.

*Grafiku 42: Yield-et titujve shtetërorë[[2]](#footnote-2) (Shtator 2022 - Mars 2023)*

*Burimi: Ministria e Financave dhe Ekonomisë (2023)*

## IV.3 Pritshmëritë e Borxhit për vitin 2023

Gjatë pjesës së mbetur të vitit 2023, menaxhimi i borxhit do të ketë në fokus plotësimin e nevojave për huamarrje në kuadër të rimëkëmbjes së ekonomisë pas situatës së krijuar nga ndikimi i konfliktit Rusi-Ukrainë, duke mbajtur në konsideratë përmirësimin e mëtejshëm të strukturës së borxhit *(kryesisht strukturën e portofolit të borxhit të brendshëm)* në drejtim të uljes së ekspozimit ndaj risqeve, si edhe mbajtjes nën kontroll të kostos. Në tregun e brendshëm, nëpërmjet titujve afatshkurtër do të synohet kryesisht rifinancimi i titujve ekzistues, si dhe menaxhimi aktiv i nevojave për likuiditet. Ndërkohë, nëpërmjet titujve afatgjatë do të synohet të mbulohet financimi i deficitit. Financimi i huaj do të shërbejë si plotësues i burimeve të brendshme dhe përveç të tjerash edhe si optimizues i kostove të borxhit.

# RREZIQET FISKALE DHE DETYRIMET KONTIGJENTE

Me qëllim ndjekjen e performancës të zbatimit të buxhetit të shtetit, Ministria e Financave dhe Ekonomisë me mbështetjen e FMN dhe BB që prej vitit 2017 ka nisur monitorimin e risqeve që shoqërojnë zbatimin e tij. Ky proces ka për qëllim që, në bazë të analizave të thelluara, të rekomandojë zbutjen dhe/apo parandalimin në kohë të rreziqeve fiskale, pasuar nga një vendimarrje koherente. Risqet fiskale janë faktorë që mund të shkaktojnë devijim nga parashikimet fiskale dhe buxhetore gjatë ciklit të buxhetit, si rrjedhojë e disa ngjarjeve të paparashikuara. Ato mund të lindin si pasojë e supozimeve dhe zhvillimeve makroekonomike, vendimeve *ad-hoc* mbi politikën fiskale dhe/ose materializimin e detyrimeve kontingjente. Vlerësimi i probabilitetit dhe ndikimit të risqeve fiskale kryhet në bazë të analizave të thelluara dhe parashikimeve në kuadër të Buxhetit Afatmesëm. Përkatësisht vlerësohen dy kategori risqesh:

* *“Eksplicite”, Detyrime të njohura nga qeveria dhe të bazuara në legjislacionin në fuqi apo kontrata të ndryshme të cilat mund të lidhen me supozimet dhe zhvillimet makroekonomike, të ardhurat e qeverisë, shpenzimet e përgjithshme të qeverisë, shpenzimet dhe menaxhimin e borxhit, etj.*
* *“Implicite”, kontingjente, Detyrime (indirekte) që mund të lindin si pasojë e presionit politik apo presionit të grupeve të ndryshme të interesit si detyrimet e lidhura me PPP-të, ato të vetëqeverisjes vendore, ndërmarrjet publike me kapital shtetëror, risqe të tjera si vendime gjyqësore, fatkeqësi natyrore dhe sektori financiar apo risqet afatgjata.*

*Tabela 14: Matrica e riskut*

|  |  |
| --- | --- |
| Lloji i rrezikut | Skenarët e mundshëm |
| Risqet dhe detyrimet eksplicite | |
| Goditje Makroekonomike | Zhvillime makroekonomike të paparashikuara, që mund të ndryshojnë perspektivën e rritjes ekonomike dhe pozicionin fiskal |
| Parashikimi i të ardhurave | Mosrealizimi i të ardhurave, që mund të sjellë përkeqësimin e bilancit fiskal |
| Shpenzime të paplanifikuara | Detyrime ligjore ose presione politike, që mund të sjellin rishpërndarje të shpenzimeve |
| Borxhi publik | Zhvillime të papritura të tregut, ndryshime në normën e interesit ose në kursin e këmbimit, që mund të rrisin nivelin e borxhit publik |
| Risqet implicite dhe detyrimet kontigjente | |
| Pagesat për PPP | Pagesat vjetore për PPP-të, mund të tejkalojnë nivelin e lejuar ligjor prej 5% të të ardhurave tatimore faktike të vitit paraardhës |
| Vështirësia financiare e Ndërmarrjeve Shtetërore (NSH) | Qeverisë mund t’i duhet të ndërhyjë për të mbështur financiarisht NSH-të |
| Risqe të tjera | Vendime gjyqësore, arbitrazhe ndërkombëtare, fatkeqësi natyrore, etj, që mund të sjellin kosto buxhetore shtesë në buxhetin e shtetit |

*Burimi: Ministria e Financave dhe Ekonomisë (2023)*

Gjatë vitit 2023, MFE vijoi monitorimin e risqeve kryesore fiskale/buxhetore, sipas Udhëzimit Plotësues të Ministrit të Financave dhe Ekonomisë nr.2 datë 19.01.2023 “*Për zbatimin e Buxhetit të vitit 2023*”, Udhëzimit nr.37 datë 06.10.2020 “*Për monitorimin dhe publikimin periodik të stokut të detyrimeve të prapambetura të qeverisjes së përgjithshme*” dhe Udhëzimit nr.35 datë 29.12.2022 “*Për procedurat standarde të raportimit dhe monitorimit të risqeve fiskale nga njësitë e qeverisjes së përgjithshme dhe njësi të tjera të sektorit publik*”.


Kryesisht, raportimi në adresë të MFE u kanalizua përmes skeduleve kohore strikte dhe formateve standarde të miratuara, një proces tashmë i institucionalizuar për monitorimin e risqeve, krahas intensifikimit të punës në drejtim të rritjes së cilësisë së përpunimit, raportimit dhe publikimit të informacionit të grumbulluar, me synim final:

* *Monitorimin dhe raportimin periodik mbi bazë mujore, të performancës së kontratave konçesionare/PPP, me mbështetje buxhetore.*
* *Monitorimin dhe raportimin periodik mbi bazë tremujore, të stokut të akumuluar të detyrimeve të prapambetura të qeverisjes së përgjithshme;*
* *Monitorimin dhe raportimin periodik mbi bazë tremujore, të performancës financiare të ndërmarrjeve kryesore publike me kapital shtetëror;*
* *Monitorimin dhe raportimin periodik mbi bazë tremujore, të detyrimeve të ndërsjellta të sektorit energjitik dhe palëve të treta.*
* *Monitorimin dhe raportimin mbi bazë 6M dhe vjetore, të vendimeve gjyqësore të Gjykatës Evropiane për të Drejtat e Njeriut dhe atyre të Arbitrazhit Ndërkombëtar.*

Mëposhtë jepet një tablo e vlerësimeve mbi disa nga tipologjitë e risqeve fiskale, si rezultat i monitorimit nga njësitë përgjegjëse në MFE, për periudhën Janar-Maj 2023:

## Ndërmarrjet shtetërore

*Grafiku 43: Sektori quasi publik sipas numrit të ndërmarrjeve Burimi: INSTAT (2023)*

Në zbatim të Ligjit “*Për menaxhimin e sistemit buxhetor në Republikën e Shqipërisë”, të ndryshuar*”, specifikisht nenit 4/2 sipas së cilit: “...*Planet financiare vjetore dhe pasqyrat financiare mbi bazë tremujori, të çdo njësie jo të qeverisjes së përgjithshme përfituese të fondeve buxhetore dhe/ose garancive shtetërore, dorëzohen në Ministrinë e Financave...”* dhe në zbatim të Udhëzimit Plotësues nr.2/2023 “*Për zbatimin e Buxhetit të vitit 2023*”, MFE monitoron dhe përgatit periodikisht mbi baza tremujore, analizat financiare të performancës së NSH-ve kryesore bazuar në potencialin e tyre për të ndikuar në financat dhe buxhetin e shtetit. Monitorimi është fokusuar kryesisht në performancën financiare dhe jofinanciare të tre kompanive të sektorit energjetik, që është thelluar në kuadër të reformës të këtij sektori. Këto raporte analitike, të cilat përgatiten rregullisht në baza tremujore, bëhen pjesë/publikohen në të gjitha raportet periodike të MFE/DMB, si Buxheti Faktik, Raporti i Mesvitit, dhe Projektbuxheti.

Mëposhtë paraqitet performanca financiare të Ndërmarrjeve Shtetërore që kanë raportuar, si Ujësjellës Kanalizime Tiranë (UKT) sha, Hekurudha Shqiptare sha, Autoriteti Portual Durrës (APD) sha dhe Albpetrol sha, të monitoruara gjatë gjysmës së parë të vitit 2023:

* *Performanca financiare e UKT sh.a.*

Gjatë T1 2023, të ardhurat për UKT Sh.a (Ujësjellës Kanalizime Tiranë) arritën në 1,032 milion LEK, ndërsa shpenzimet e përgjithshme 805 milion LEK. Për rrjedhojë, shoqëria regjistroi një fitim neto pozitiv prej rreth 227 milionë LEK, duke treguar një vazhdimësi të ecurisë pozitive të kompanisë. Në fund të vitit 2022, UKT Sh.a nëpërmjet pasqyrave financiare ka raportuar se të ardhurat arritën në 4,719 milion LEK, ndërsa shpenzimet e përgjithshme në rreth 3,694 milion LEK, duke regjistruar një fitim neto pozitiv prej 1,025 milionë LEK.

*Tabela 15****:*** *Të dhënat financiare për UKT sh.a (2021 – T1 2023) (në mijë LEK)*

|  |  |  |  |  |
| --- | --- | --- | --- | --- |
| **Zërat/Periudha** | **2021** | **T1 2022** | **2022** | **T1 2023** |
| *Të ardhurat* | *4,410,579* | *1,014,607* | *4,718,877* | *1,032,182* |
| *Shpenzimet* | *3,545,775* | *815,963* | *3,693,814* | *804,742* |
| **Humbje/Fitim** | ***864,805*** | ***198,644*** | ***1,025,062*** | ***227,441*** |
| *Aktivet Afatshkurtra* | *5,863,741* | *5,651,363* | *6,145,529* | *6,154,902* |
| *Aktivet Afatgjata* | *21,524,590* | *21,601,921* | *21,718,635* | *22,059,368* |
| **Total Aktive** | ***27,388,331*** | ***27,253,284*** | ***27,864,164*** | ***28,214,270*** |
| *Detyrimet Afatshkurtra* | *8,645,874* | *8,461,014* | *8,869,637* | *8,788,590* |
| *Detyrimet Afatgjata* | *7,957,806* | *7,802,181* | *7,184,814* | *7,388,527* |
| **Total Detyrime** | ***16,603,680*** | ***16,263,195*** | ***16,054,451*** | ***16,177,117*** |
| **Kapital** | ***10,784,651*** | ***10,990,090*** | ***11,809,713*** | ***12,037,153*** |

*Burimi: UKT sh.a.*

* *Performanca financiare e Hekurudhës Shqiptare sh.a.*

Gjatë T1 2023, të ardhurat për Hekurudhën Shqiptare arritën në 170 milion LEK, ndërsa shpenzimet e përgjithshme 224 milion LEK. Për rrjedhojë, Shoqëria rezulton me një humbje neto prej rreth 54 milionë LEK, duke vijuar me trendin negativ. Në fund të vitit 2022, Hekurudha Shqiptare nëpërmjet pasqyrave financiare ka raportuar se të ardhurat arritën në 797 milion LEK, ndërsa shpenzimet e përgjithshme në rreth 3,071 milion LEK, duke regjistruar një humbje neto prej 2,274 milionë LEK.

*Tabela 16:**Të dhënat financiare për Hekurudha Shqiptare sh.a (2021 – T1 2023) (në mijë LEK)*

|  |  |  |  |  |
| --- | --- | --- | --- | --- |
| **Zërat/Periudha** | **2021** | **T1 2022** | **2022** | **T1 2023** |
| *Të ardhurat* | *586,655* | *103,506* | *796,768* | *169,716* |
| *Shpenzimet* | *1,013,804* | *221,178* | *3,071,143* | *224,167* |
| **Humbje/Fitim** | ***(427,149)*** | ***(117,672)*** | ***(2,274,375)*** | ***(54,451)*** |
| *Aktivet Afatshkurtra* | *373,301* | *519,245* | *594,825* | *522,831* |
| *Aktivet Afatgjata* | *80,422,273* | *80,323,161* | *77,978,610* | *77,869,834* |
| **Total Aktive** | ***80,795,573*** | ***80,842,406*** | ***78,573,435*** | ***78,392,665*** |
| *Detyrimet Afatshkurtra* | *1,026,315* | *1,190,351* | *1,096,943* | *970,323* |
| *Detyrimet Afatgjata* | *1,694,432* | *1,694,901* | *1,676,137* | *1,676,438* |
| **Total Detyrime** | ***2,720,747*** | ***2,885,252*** | ***2,773,080*** | ***2,646,761*** |
| **Kapital** | ***78,074,827*** | ***77,957,154*** | ***75,800,355*** | ***75,745,904*** |

*Burimi: Hekurudha Shqiptare sh.a.*

* *Performanca financiare Autoriteti Portual Durrës (APD) Sh.a.*

Gjatë T1 2023, të ardhurat nga APD arritën në 624 milionë LEK, ndërsa shpenzimet e përgjithshme në 639 milionë LEK, duke vijuar me trendin negativ dhe një humbje neto prej rreth 15 milion LEK. Në fund të vitit 2022, të ardhurat e APD-së rezultonin në vlerën rreth 2,931 milionë LEK ndërsa shpenzimet në rreth 2,943 milionë LEK, duke rezultuar me një humbje neto prej 12 milionë LEK.

*Tabela 17:**Të dhënat financiare për Autoritetin Portual Durrës (APD) Sh.a (2021-T1 2023) (në mijë LEK)*

|  |  |  |  |  |
| --- | --- | --- | --- | --- |
| **Zërat/Periudha** | **2021** | **T1 2022** | **2022** | **T1 2023** |
| *Të ardhurat* | *2,821,234* | *642,094* | *2,931,204* | *623,743* |
| *Shpenzimet* | *2,601,061* | *555,099* | *2,943,005* | *638,911* |
| **Humbje/Fitim** | ***220,173*** | ***86,995*** | ***(11,802)*** | ***(15,168)*** |
| *Aktivet Afatshkurtra* | *3,672,016* | *3,647,539* | *2,363,711* | *2,146,382* |
| *Aktivet Afatgjata* | *11,759,665* | *11,667,387* | *12,711,275* | *12,585,454* |
| **Total Aktive** | ***15,431,681*** | ***15,314,926*** | ***15,074,986*** | ***14,731,836*** |
| *Detyrimet Afatshkurtra* | *1,011,150* | *813,200* | *1,096,014* | *768,032* |
| *Detyrimet Afatgjata* | *3,920,558* | *3,915,225* | *3,500,014* | *3,500,014* |
| **Total Detyrime** | ***4,931,708*** | ***4,728,425*** | ***4,596,028*** | ***4,268,046*** |
| **Kapital** | ***10,499,973*** | ***10,586,501*** | ***10,478,958*** | ***10,463,790*** |

*Burimi: Autoriteti Portual Durrës (APD) Sh.a.*

* *Performanca financiare e Albpetrol Sh.a.*

Gjatë T1 2023, të ardhurat nga Albpetrol Sh.a arritën në 1,267 milionë LEK, ndërsa shpenzimet e përgjithshme në 1,333 milionë LEK, duke rezultuar me një humbje neto për periudhën në rreth 67 milionë LEK. Ndërkohë që, në fund të vitit 2022, të ardhurat e Albpetrol Sh.a rezultonin në vlerën rreth 7,071 milionë LEK ndërsa shpenzimet në rreth 7,055 milionë LEK, duke regjistruar një fitim neto për vitin 2022 në një vlerë prej rreth 16 milion LEK.

*Tabela 18:**Të dhënat financiare për Albpetrol Sh.a (2021-T1 2023) (në mijë LEK)*

|  |  |  |  |  |
| --- | --- | --- | --- | --- |
| **Zërat/Periudha** | **2021** | **T1 2022** | **2022** | **T1 2023** |
| *Të ardhurat* | *5,681,088* | *977,684* | *7,071,327* | *1,266,572* |
| *Shpenzimet* | *5,670,231* | *772,163* | *7,055,136* | *1,333,414* |
| **Humbje/Fitim** | ***10,857*** | ***205,521*** | ***16,191*** | ***(66,842)*** |
| *Aktivet Afatshkurtra* | *20,938,964* | *-* | *20,710,435* | *-* |
| *Aktivet Afatgjata* | *31,183,356* | *-* | *30,982,944* | *-* |
| **Total Aktive** | ***52,122,320*** | ***-*** | ***51,693,379*** | ***-*** |
| *Detyrimet Afatshkurtra* | *14,001,695* | *-* | *15,587,098* | *-* |
| *Detyrimet Afatgjata* | *625,655* | *-* | *807,530* | *-* |
| **Total Detyrime** | ***14,627,350*** | ***-*** | ***16,394,628*** | ***-*** |
| **Kapital** | ***37,494,970*** | ***-*** | ***35,298,751*** | ***-*** |

*Burimi: Albpetrol Sh.a.*

## Ndërmarrjet shtetërore – Sektori Energjetik

Ky sektor strategjik ka qenë dhe mbetet nën monitorimin e Ministrisë së Financave dhe Ekonomisë, duke patur parasysh ndikimin e konsiderueshëm fiskal dhe impaktin e ndjeshëm të tij në ekonomi. Ky monitorim në zbatim të Ligjit Organik të Buxhetit “*Për menaxhimin e sistemit buxhetor në Republikën e Shqipërisë”, të ndryshuar*” i cili është kryer periodikisht mbi bazë tremujore, ka konsistuar në analizimin e treguesve të performancës financiare të secilës prej tre kompanive KESH Sh.a, OSHEE Group Sh.a dhe OST Sh.a. Projektet e investimeve me financim të huaj për Sektorin e Energjisë për vitin 2023, u miratuan në nivelin 2.0 miliardë LEK sipas buxhetit fillestar.

Gjatë 4 mujorit 2023, sektori është përballur me një përmirësim të ndjeshëm të performancës financiare të ti, si rezultat e përmirësimit meteorologjike në vend, duke rezultuar me një rritje të konsiderueshme në nivelin e fitimit operativ dhe pasurisë së kompanive që rrjedhimisht ndikon në përmirësimin e pozicionit financiar të sektorit. Konkretisht, niveli i basenit të Fierzës deri në muajin Prill 2023 ishte në kuotën 295.6m. Ky është niveli më i lartë për këtë periudhë që prej vitit 2018 dhe nivel shumë më i lartë sesa kuota mesatare prej 286.5m e 30 viteve të fundit, për të njëjtën periudhë.

Krahasuar me 4M 2022 vërehet se:

* *Niveli i përgjithshëm i prodhimit vendas është rritur me rreth 28.6 përqind krahasuar me të njejtën periudhë të një viti më parë.*
* *Prodhimi neto vendas është vetëm 3.49 TËh krahasur me të njejtën periudhë të vitit të kaluar ku prodhimi neto vendas ka qënë rreth 2.71 TËh.*
* *KESH Sh.a realizoi një nivel prodhimi neto publik prej rreth 1.93 TËh, krahasuar me 1.25 TËh realizuar* *në të njejtën periudhë të vitit të kaluar, një rritje kjo rreth 54.7%.*
* *Ky tregues dëshmon që deri në 4M e vitit 2023, situata hidrike është në kushte shumë të favorshme. Si rrjedhojë, shoqëria KESH Sh.a ka arritur një përmirësim të situatës financiare.*
* *Sa i përket humbjeve në sistemin e shpërndarjes së energjisë elektrike ato rezultuan në nivelin 21.31 përqind për 4M 2023, duke shënuar një rënie të mëtejshme të nivelit të humbjeve krahasuar me të njëjtën periudhë të një viti më parë, ku humbjet figuruan në 22.81 përqind.*
* *Niveli i arkëtimeve të OSHEE Group Sh.a. për 4M 2023 arriti vlerën prej 95 përqind, një shifër mjaft e mirë dhe në rritje krahasuar me vlerën prej 91.9 përqind e të njëjtës periudhë të një viti më parë, gjë që dëshmon stabilitetin e shoqërisë në këtë drejtim.*

Për vitin 2023, faktorë të tillë si efektet e krizës globale energjetike, vazdimësia e luftës në Ukrainë, luhatjet e çmimeve të energjisë, karburanteve dhe inputeve, kanë shkaktuar luhatje të mëdha në tregun global financiar dhe si pasojë kanë ndikuar gjithashtu në përformancën e sektorit. Si rrjedhojë, nëpërmjet VKM nr.650 datë 10.10.2022 “*Disa shtesa dhe ndryshime në Vendimin nr.584, datë 8.10.2021* “*Për Shpalljen e gjendjes së emergjencës në furnizimin me energji elektrike*” të ndryshuar, Këshillli i Ministrave vendosi ndryshimin e kohëzgjatjes së gjendjes së emergjencës së furnizimit me energji elektrike deri më 30 Qershor 2023. Kjo, me qëllim vazhdimin e mbështetjes nga buxheti i shtetit së këtij sektori gjatë kësaj përiudhe, duke asistuar kështu KESH Sh.a. në blerjen e energjisë elektrike në tregun e lirë për të plotësuar mangësitë në prodhim dhe përballimin e rritjes të paparashikuar eksponenciale të çmimit të energjisë në Tregun e Lirë (kriza globale e energjisë).

Në terma të riskut fiskal, impakti i sektorit si kosto apo të ardhura të munguara në financat publike, për vitin 2023 vlerësohet në rreth 473 milion LEK për T1 2023, nga rreth 33 miliardë LEK për vitin 2022, duke treguar një përmirësim të gjendjes së detyrimeve.

Në kuadër të reformës në sektorin e energjisë, Ministria e Financave dhe Ekonomisë dhe Ministria e Infrastrukturës dhe Energjisë, bashkëfirmosën Urdhërin e Përbashkët nr.379/2021 datë 30.09.2021 “*Mbi zbatimin e planit të masave për reduktimin e detyrimeve të prapambetura në sektorin e energjisë elektrike*”, nëpërmjet së cilit, ndërmarrjet e sektorit energjitik raportojnë në mënyrë periodike mujore, mbi shlyerjen e detyrimeve të prapambetura të ndërsjella ndërmjet sektorit të energjisë dhe entiteve të tjera publike. Përgjatë vitit 2023, në përputhje me udhëzimin e sipërcituar, MFE ka monitoruar periodikisht mbi bazë mujore detyrimet e ndërsjella të raportuara nga ndërmarrjet e sektorit të energjisë dhe entiteve të tjera publike. Në nivel 5M vërehet një trend rritës i detyrimeve të ndërsjella. Nga ana e ndërmarrjeve raportohet se, mos shlyerja e detyrimeve të ndërsjella në kohë ka ardhur si pasojë e situatës jo të mirë financiare të tyre, rrjedhojë kjo edhe e paqëndrueshmërisë ekonomike të tregjeve globale. Mëposhtë jepet një tablo e detyrimeve të ndërsjella, të regjistruara deri në Maj 2023:

*Tabela 19: Detyrimet e ndërsjella midis ndërmarjeve të sektorit energjitik, ML/IB,MFE dhe DPT:*

|  |  |  |  |  |  |  |
| --- | --- | --- | --- | --- | --- | --- |
| **Deri në 31 Maj 2023 (në mld LEK)** | **KESH** | **OST** | **OSHEE** | **MFE** | **DPT** | **Total** |
| **KESH ndaj:** |  | 0\* |  | 34.50 |  | **34.50** |
| **OST ndaj:** | 10.721\* |  | 0.89 | 8.23 |  | **19.84** |
| **OSHEE ndaj:** | 52.6\*\* | 9.9\*\* |  | 2.70 | 4.66 | **69.86** |
| **Ndermarrjet UK ndaj:** |  |  | 27.80 | 10.22 |  | **38.02** |
| **ML/IB** |  |  | 5.63 |  |  | **5.63** |
| **Total** | **63.32** | **9.90** | **34.32** | **55.65** | **4.66** | **167.85** |

*Burimi: KESH, OST, OSHEE Group, AKUM**, 2022*

\*Vlera e detyrimeve të ndërsjellta varion nga 6.9-7.36 mld LEK, per shkak të mosrakordimit mes kompanive.

\*\*Vlera e detyrimeve të ndërsjellta varion nga 0-0.621 mld LEK, per shkak të mosrakordimit mes kompanive.

Lidhur me detyrimet e mësipërme, vërehet se:

* *Totali i detyrimeve të ndërsjella që KESH Sh.a ka deri në fund të muajit Maj 2023 ndaj palëve të treta rezulton në një shumë totale progresive 34.50 miliardë LEK, një rritje kjo me 2.41% krahasuar me totalin e detyrimeve të ndërsjella që KESH Sh.a ka patur ndaj palëve të treta deri në fund të 2022 (33.69mld LEK).*
* *Totali i detyrimeve të ndërsjella që OST Sh.a ka deri në fund të muajit Maj 2023 ndaj palëve të treta rezulton në një shumë totale progresive 19.84 miliardë LEK, një rritje kjo me 1.69% krahasuar me totalin e detyrimeve të ndërsjella që OST Sh.a ka patur ndaj palëve të treta deri në fund të 2022 (19.51 mld LEK).*
* *Totali i detyrimeve të ndërsjella që OSHEE Group Sh.a ka deri në fund të muajit Maj 2023 ndaj palëve të treta rezulton në një shumë totale progresive 69.86 miliardë LEK, një rritje kjo me 1.98% krahasuar me totalin e detyrimeve të ndërsjella që OSHEE Group Sh.a ka patur ndaj palëve të treta deri në fund të vitit 2022 (68.51 miliardë LEK).*
* *Totali i detyrimeve të ndërsjella që Ndërmarrjet UK Sh.a kanë deri në fund të muajit Maj 2023 ndaj palëve të treta rezulton në një shumë totale progresive 38.02 miliardë LEK, një rritje kjo me 6.38% krahasuar me totalin e detyrimeve të ndërsjella që Ndërmarrjet UK Sh.a kanë patur ndaj palëve të treta deri në fund të vitit 2022 (35.74 miliardë LEK).*
* *Totali i detyrimeve të ndërsjella që Ministritë e Linjës/Institucionet Buxhetore kanë deri në fund të muajit Maj 2023 ndaj palëve të treta rezulton në një shumë totale progresive 5.63 miliardë LEK, duke rezultuar pothuasjse në të njëjtin nivel me detyrimet e ndërsjella deri në fund të 2022.*
* *Totali i detyrimeve të prapambetura të ndërsjella në fund të muajit Maj 2023, krahasur me vitin 2022, ka patur një trend rritës në nivel rreth 2.91%.*

***Të Dhëna Financiare për Sektorin Energjetik***

Në zbatim të Udhëzimit Plotësues nr.2/2023 “*Për zbatimin e Buxhetit të vitit 2023*”, Ministria e Financave dhe Ekonomisë, periodikisht mbi bazë tremujore, ka mbledhur, përpunuar dhe analizuar informacionin e nevojshëm në lidhje me treguesit e performancës financiare të tre kompanive të sektorit energjitik. Kjo, me qëllim identifikimin, vlerësimin, monitorimin dhe raportimin e risqeve fiskale që rezultojnë nga ndërmarrjet publike me kapital shtetëror në tërësi dhe nga sektori energjetik në veçanti, duke konsideruar rëndësinë strategjike të tij dhe problematikat sensitive që e karakterizojnë. Bazuar në të dhënat më të fundit për T1 2023 të raportuara pranë MFE, mëposhtë paraqitet performanca financiare e tre ndërmarrjeve të sektorit energjitik (KESH sh.a, OSHEE Group sh.a dhe OST sh.a) mbi bazë krahasimore për të njëjtat periudha pararendëse:

* *Performanca financiare e Sektorit Energjitik.*

*Tabela 20: Të dhënat financiare 3 mujore për Sektorin Energjitik (në mijë LEK)*

|  |  |  |  |  |
| --- | --- | --- | --- | --- |
| **Zërat/Periudha** | **T1 2021** | | **T1 2022** | **T1 2023** |
| *Të ardhurat* | *23,864,065* | *32,210,088* | | *32,188,420* |
| *Shpenzimet* | *23,016,261* | *35,122,675* | | *24,005,090* |
| **Humbje/Fitim** | ***847,804*** | ***(2,912,587)*** | | ***8,183,330*** |

*Burimi: OSHEE Group, OST sha, KESH sha*

* *Performanca financiare e OSHEE Group sh.a.*

***T****abela 21: Të dhënat financiare 3 mujore për OSHEE Group sh.a (në mijë LEK)*

|  |  |  |  |
| --- | --- | --- | --- |
| **Zërat/Periudha** | **T1 2021** | **T1 2022** | **T1 2023** |
| *Të ardhurat* | *16,372,799* | *20,188,305* | *19,068,547* |
| *Shpenzimet* | *16,095,026* | *20,543,688* | *18,211,777* |
| **Humbje/Fitim** | ***277,773*** | ***(355,383)*** | ***856,771*** |

*Burimi: OSHEE Group sh.a.*

*Grafiku 44: Ecuria e nivelit të arkëtimeve të OSHEE Group sh.a (në miliardë LEK)*

*Burimi: Ministria e Financave dhe Ekonomisë (2023)*

*Grafiku 45:Ecuria e nivelit të humbjeve në rrjet për OSHEE Group sh.a (në %)*

*Burimi: Ministria e Financave dhe Ekonomisë (2023)*

* *Performanca financiare e KESH sh.a.*

*Tabela 22: Të dhënat financiare 3 mujore për KESH sh.a (në mijë LEK)*

|  |  |  |  |
| --- | --- | --- | --- |
| **Zërat/Periudha** | **T1 2021** | **T1 2022** | **T1 2023** |
| *Të ardhurat* | *5,585,454* | *9,251,120* | *9,871,134* |
| *Shpenzimet* | *5,118,573* | *11,695,287* | *3,382,074* |
| **Humbje/Fitim** | ***466,881*** | ***(2,444,167)*** | ***6,489,060*** |
| *Aktivet Afatshkurtra* | *83,517,089* | *80,613,342* | *86,547,993* |
| *Aktivet Afatgjata* | *91,549,285* | *91,820,953* | *88,776,476* |
| **Total Aktive** | ***175,066,373*** | ***172,434,296*** | ***175,324,469*** |
| *Detyrimet Afatshkurtra* | *68,070,490* | *64,792,559* | *65,642,581* |
| *Detyrimet Afatgjata* | *31,157,917* | *28,711,413* | *28,728,928* |
| **Total Detyrime** | ***99,228,408*** | ***93,503,972*** | ***94,371,509*** |
| **Kapital** | ***75,837,966*** | ***78,930,323*** | ***80,952,959*** |

*Burimi: KESH sh.a.*

* *Performanca financiare e OST sh.a.*

*Tabela 23: Të dhënat financiare 3 mujore për OST sh.a (në mijë LEK)*

|  |  |  |  |
| --- | --- | --- | --- |
| **Zërat/Periudha** | **T1 2021** | **T1 2022** | **T1 2023** |
| *Të ardhurat* | *1,905,813* | *2,770,662* | *3,248,740* |
| *Shpenzimet* | *1,802,663* | *2,883,700* | *2,411,240* |
| **Humbje/Fitim** | ***103,150*** | ***(113,037)*** | ***837,500*** |
| *Aktivet Afatshkurtra* | *21,498,065* | *18,223,864* | *19,988,857* |
| *Aktivet Afatgjata* | *54,073,729* | *63,760,203* | *58,030,527* |
| **Total Aktive** | ***75,571,795*** | ***81,984,067*** | ***78,019,384*** |
| *Detyrimet Afatshkurtra* | *23,186,705* | *28,336,816* | *25,569,669* |
| *Detyrimet Afatgjata* | *19,001,032* | *19,830,925* | *18,779,134* |
| **Total Detyrime** | ***42,187,738*** | ***48,167,741*** | ***44,348,804*** |
| **Kapital** | ***33,384,057*** | ***33,816,326*** | ***33,670,580*** |

*Burimi: OST sh.a.*

## Ndërmarrjet shtetërore – Sektori i Ujësjellës-Kanalizimeve

Në kuadër të përmirësimit të monitorimit të ndërmarrjeve shtetërore, Ministria e Financave dhe Ekonomisë ka monitoruar disa tregues kryesorë financiarë të ndërmarrjeve të Ujësjellës-Kanalizime. Treguesit kryesorë të performancës për T1 2023 për ndërmarrjet UK të analizuara, tregojnë një vijimësi të gjendjes ekzistuese financiare dhe vështirësi në pagimin e detyrimeve dhe mbledhjen e të ardhurave të faturuara korente dhe të prapambetura, duke sinjalizuar probleme potenciale të likuiditetit në periudhën afashkurtër. Pasojat nga pandemia COVID19 dhe faktorë të tillë si efektet e krizës globale energjetike, lufta në Ukrainë, luhatjet e çmimeve të energjisë, karburanteve dhe inputeve kanë patur impakt të konsiderueshëm në performancën financiare të ndërmarrjeve UK.

Ndërkohë, në ligjin nr.84 datë 24.11.2022 “Për buxhetin e vitit 2023”, është planifikuar fondi prej 310 milion LEK alokuar në strukturën buxhetore të Ministrisë së Infrastrukturës dhe Energjisë, i cili detajohet nga AKUM/MIE bazuar në kriteret e përcaktuara në Udhëzimin “*Për miratimin e metodologjisë për kriteret dhe**procedurat, për shpërndarjen dhe përdorimin e**subvencioneve shtetërore, për shoqëritë aksionare të**ujësjellës-kanalizimeve*...”,miratuar nga Ministri përgjegjës për Infrastrukturën dhe Energjinë. Ky subvencion akordohet për ndërmarrjet të cilat nuk arrijnë të mbulojnë kostot/shpenzimet e operimit dhe mirëmbajtjes.

Sjellim në vëmendje se në vitin 2022 startoi procesi i reformimit dhe riorganizimit të Sektorit të Ujit, në përputhje me Strategjinë Kombëtare të “*Furnizimit me Ujë dhe Kanalizimeve 2020-2030*”. Synimi është ridimensionimi i 58 ndërmarrjeve UK aktuale, përmes rigrupimit të tyre në 15 shoqëri SKP-UK rajonale, me qëllim final menaxhimin optimal dhe rritjen e performancës së tyre financiare në zbatim të VKM nr.302 datë 11.05.2022 “*Për politikat kombëtare për riorganizimin e sektorit të furnizimit me ujë dhe të largimit, trajtimit dhe përpunimit të ujërave të ndotura*”. Deri në Mars 2023:

* *Janë arritur marrëveshjet e transferimit të aktivitetit të shërbimeve UK ndërmjet 50 bashkive dhe si rrjedhojë janë krijuar 12 shoqëri UK rajonale nga 15 të parashikuara sipas reformës.*
* *Shoqëritë e reja rajonale të krijuara janë: “SKP UK Korçë, SKP UK Pogradec, SKP UK Durrës, SKP UK Lezhë, SKP UK Dibër, SKP UK Kukës, SKP UK Berat, SKP UK Elbasan, SKP UK Gjirokastër, SKP UK Fier, SKP UK Lushnje, dhe SKP UK Sarandë”.*
* *Mbeten 11 bashki të cilat ende nuk kanë firmosur marrëveshjet e bashkëpunimit për krijimin e 3 shoqërive rajonale përkatësisht: “SKP UK Shkodër, SKP UK Tiranë dhe SKP UK Vlorë”*

Një problematikë e rëndësishme mbetet edhe stoku i detyrimeve të akumuluara nga ndërmarrjet UK Sh.a ndaj sektorit të energjisë, kryesisht për shkak të performancës së ulët të pjesës më madhe të shoqërive UK sh.a. Kështu deri në Maj 2023, OSHEE Group sh.a raporton se detyrimet e akumuluara të ndërmarrjeve të ujësjellës-kanalizimeve rezultojnë të jenë rreth 27.8 miliardë LEK. Nga të cilat, rreth 15 miliard LEK janë detyrime të faturuara ndaj kompanisë dhe 12.8 miliard LEK janë detyrime për kamatëvonesa. Në tabelën e mëposhtme listohen pesë ndërmarrjet që kanë pjesën më të madhe të detyrimeve (principal pa kamata) ndaj OSHEE Group Sh.a deri në 3M 2023.

Vlen për t’u theksuar se, në kuadër të reformës në sektorin e energjisë, janë intensifikuar marrëdhëniet dhe bashkëpunimi me institucionet dhe aktorët kryesorë të fushës, si ndërmarrjet UK, MIE dhe ndërmarrjet e energjisë. Plani i masave të reduktimit të detyrimeve të prapambetura në sektorin e energjisë elektrike, miratuar me Urdhërin e Përbashkët MIE/MFE nr.304/2020 “*Për miratimin e planit të masave të reduktimit të detyrimeve të prapambetura në sektorin e energjisë elektrike*”, përfshin në procesin e shlyerjes së detyrimeve të ndërsjella edhe sektorin e ujit. Me qëllim zbatimin me sukses të këtij plani, MIE dhe MFE, bashkëfirmosën Urdhërin e dytë të Përbashkët nr.379/2021 “*Mbi zbatimin e planit të masave për reduktimin e detyrimeve të prapambetura në sektorin e energjisë elektrike*”, i cili ngarkon krahas ndërmarrjeve të sektorit energjitik edhe AKUM, për raportim mujor mbi shlyerjen dhe statusin e detyrimeve ndërmjet sektorit të energjisë dhe entiteteve të tjera publike

*Tabela 24: Stoku i detyrimeve të prapambetura të UK ndaj OSHEE Group sh.a (në mld LEK)*

|  |  |
| --- | --- |
| 5 UK kryesore me detyrime ndaj OSHEE Group | 8.58 |
| UK Rajonale Durrës Sh.a\* | 4.36 |
| Vlorë UK Sh.a | 1.51 |
| Kurbin UK Sh.a | 1.03 |
| Patos UK Sh.a | 0.87 |
| Fier UK Sh.a | 0.81 |

*Burimi: AKUM (2023)*

*\*UKRD sh.a për periudhën 3 mujore 2023 pas ristrukturimit në zbatim të VKM nr.302 datë 11.05.2022 ka raportuar si shoqëri rajonale duke përfshirë UK Durrës, UK Krujë, UK Kavajë, UK Rrogozhinë dhe UK Shijak. Stoku i detyrimeve prej 4.36 miliard LEK, i përket vetëm shoqërisë UK Durrës.*

## Detyrimet e prapambetura të Qeverisjes së Përgjithshme

Bazuar në VKM nr.50 datë 05.02.2014 “*Për miratimin e Strategjisë për parandalimin dhe shlyerjen e detyrimeve të prapambetura e të planit të veprimit*” Ministria e Financave dhe Ekonomisë ka punuar në mënyrë proaktive për uljen e stokut të akumuluar të detyrimeve të prapambetura që prej vitit 2014, dhe ka ndërmarrë disa hapa konkretë në drejtim të monitorimit, raportimit dhe parandalimit të detyrimeve të prapambetura. Monitorimi i detyrimeve të prapambetura tashmë, është një proçes i konsoliduar në kohë dhe cilësi, përmes monitorimit periodik intensiv të të gjitha detyrimeve të pashlyera të institucioneve buxhetore. Duke nisur nga muaji Dhjetor 2020, ky monitorim dhe raportim gjenerohet automatikisht nga Sistemi Informatik Financiar i Qeverisë (SIFQ) sipas përcaktimeve të Udhëzimit nr.37 të datës 06.10.2020 “*Për monitorimin dhe publikimin periodik të stokut të detyrimeve të prapambetura të Qeverisjes së Përgjithshme*”. Ky format raportimi përveçse rrit saktësinë dhe siguron të dhënat në kohë, është gjithashtu një format gjithëpërfshirës duke unifikuar raportin për të gjithë njësitë e qeverisjes së përgjithshme.

Parë në një aspekt më të gjerë dhe gjithëpërfshirës, Ministria e Financave dhe Ekonomisë i ka sugjeruar të gjitha njësive të auditimit të brendshëm në sektorin publik që në “*Planin strategjik dhe vjetor të veprimtarisë audituese për vitet 2021 – 2023*” të përfshijnë angazhime auditimi për analizimin dhe vlerësimin e situatës së detyrimeve të prapambetura të njësive publike. Kjo, përsa kohë që detyrimet e prapambetura janë përcaktuar si fushë me risk të lartë dhe duhet të trajtohen me përparësi nga auditimi i brendshëm i njësive publike, për të paraqituar gjendjen aktuale dhe për të dhënë rekomandime sa më të vlefshme për shlyerjen e tyre në afate të përcaktuara.

Vitet e fundit stoku i detyrimeve të prapambetura ka ndjekur një trend rënës, edhe pse faktorë të tillë si efektet e krizës globale energjetike, lufta në Ukrainë, luhatjet e çmimeve të energjisë, karburanteve dhe inputeve, kanë sjellë një rritje të lehtë të stokut të detyrimeve të prapambetura në nivel të përgjithshëm për T1 2023. Ecuria e faktorëve të mësiperm do të kushtëzojnë edhe ‘sjelljen’ që do të ketë ky zë për pjesën e mbetur të vitit. Duke konsideruar që procesi i shlyerjes së detyrimeve nga ana e institucioneve kryhet në respektim të parimit FIFO, rezulton se detyrimet që mbeten për t’u shlyer gjatë vitit 2023 karakterizohen nga një “*moshë mesatare*” e re e krijimit të tyre. Në grafikun e mëposhtëm paraqitet ecuria e detyrimeve të prapambetura deri në T1 2023:

*Grafiku 46:Stoku i detyrimeve të prapambetura të qeverisjes së përgjithshme, në mln LEK*

*Burimi: Ministria e Financave dhe Ekonomisë (2023)*

Konkretisht, deri në fund të muajit Mars 2023 (T1) u regjistrua një stok kumulativ prej 12.76 miliardë LEK[[3]](#footnote-3) i detyrimeve të prapambetura nga njësitë e qeverisjes së përgjithshme, nga të cilat:

* *Totali detyrimeve të prapambetura të qeverisë qendrore rreth 6.74 miliardë LEK.*
* *Totali detyrimeve të prapambetura të qeverisë vendore rreth 6.02 miliardë LEK.*

Krahasuar me stokun e raportuar në T1 2022, për vitin 2023 rezulton se:

* *Niveli i përgjithshëm i detyrimeve të prapambetura është rreth 1.78 miliardë LEK më i ulët, ose një rënie me 12.2%.*
* *Konkretisht, detyrimet e prapambetura nga qeverisja qendrore janë ulur me rreth 0.02 miliardë LEK dhe detyrimet e prapambetura nga qeverisja vendore janë ulur me rreth 1.28 miliardë LEK, krahasuar me të njëjtën periudhë të një viti më parë.*
* *Për periudhën T1 2023, detyrimet e prapambetura të rimbursimit të TVSH-së janë zeruar, krahasuar me 0.48 miliardë LEK, të regjistruara në T1 2022.*

Krahasuar me stokun e raportuar në fund të vitit 2022, për vitin 2023 rezulton se:

* *Niveli total i detyrimeve të prapambetura është rritur me 0.56 miliardë LEK, ose rreth 4.6% më i lartë.*
* *Detyrimet e qeverisjes qendrore janë ulur me rreth 0.03 miliardë LEK, ose rreth 0.4% dhe ato të qeverisjes vendore janë rritur me 0.59 miliardë LEK, ose rreth 10.9%.*

Prioriteti kryesor i Ministrisë së Financave dhe Ekonomisë në periudhën afatmesme mbetet reduktimi i stokut të detyrimeve të prapambetura dhe parandalimi i akumulimit të tyre. Në vitet e fundit ky objektiv është arritur pasi stoku i detyrimeve të prapambetura ka ndjekur një trend rënës, edhe pse faktorë të tillë si efektet e krizës globale energjetike, lufta në Ukrainë, luhatjet e çmimeve të energjisë, karburanteve dhe inputeve, kanë ndikuar negativisht në "sjelljen" dhe ecurinë e reduktimit të mëtejshëm të totalit të stokut përgjatë 2022 dhe 3M 2023. Megjithatë, vendosja e objektivave specifike ndër vite, ka ndihmuar në një reduktim të stokut të detyrimeve të prapambetura në vitet e fundit, një trend i cili pritet të vazhdojë edhe gjatë vitit 2023:

* *Vlerësimi PEFA (A score) – Stoku i detyrimeve të prapambetura nuk kalon 2% të totalit të shpenzimeve, në të paktën dy nga tre vitet e fundit fiskalë. Ky target, për të paktën dy vitet e fundit është arritur.*
* *Mirëqeverisja (Good Governance) – Targeti i detyrimeve të prapambetura të qeverisë së përgjithshme si përqindje e totalit të shpenzimeve për VF2022 është përcaktuar nën 3.0%. Ky objektiv është përmbushur, duke pasur parasysh se për periudhën 12mujore 2022, detyrimet e prapambetura si përqindje ndaj totalit të shpenzimeve rezultuan në 1.87%. Për vitin 2023 targeti është vendosur =/<2.4%. Pritshmëritë për përmbushjen e këtij objektivi janë pozitive, duke patur parasysh se për T1 2023, detyrimet e prapambetura si % ndaj totalit të shpenzimeve rezultojnë pothuajse 1.83%.*
* *Programi i Reformave Ekonomike (ERP) – Targeti i detyrimeve të prapambetura të qeverisë së përgjithshme si përqindje e totalit të shpenzimeve* *për vitin 2023* *si target (tremujore) është vendosur =/<2.5% dhe <2.4% si target vjetor. Gjithashtu pritshmëritë për përmbushjen e këtij objektivi janë pozitive, duke patur parasysh se për T1 2023, detyrimet e prapambetura si % ndaj totalit të shpenzimeve rezultojnë pothuajse 1.83%.*

## Detyrimet e prapambetura për njësitë e qeverisjes QENDRORE

Sipas informacionit të gjeneruar nga Sistemi Informatik Financiar i Qeverisë (SIFQ) për T1 2023, rezulton se stoku i detyrimeve të prapambetura të njësive të qeverisjes qendrore është rreth 6.74 miliardë LEK, duke rezultuar 1.78 miliardë LEK më pak ose rreth 12.22% më i ulët krahasuar me stokun e regjistruar në T1 2022. Sipas kategorive të shpenzimeve rezulton:

*Grafiku 47: Stoku i detyrimeve të prapambetura qendrore sipas zërave kryesorë*

*Burimi: Ministria e Financave dhe Ekonomisë (2023)*

Siç vërehet, zë me peshë të konsiderueshme në ecurinë e detyrimeve të prapambetura mbetet ai i vendimeve gjyqësore administrative të formës së prerë, të cilat:

* *Kanë kryesisht në sfond largimet e padrejta nga puna të ish-punonjësve, të cilat në çdo rast implikojnë kosto buxhetore të paparashikuara. Këto detyrime monitorohen dhe raportohen nga Ministria e Financave dhe Ekonomisë, në kuadër të monitorimit të përgjithshëm të detyrimeve të prapambetura. Për T1 2023, detyrimet e prapambetura për vendime gjyqësore për njësitë e qeverisje qendrore rezultuan në rreth 3 mld LEK ose rreth 44.5% e stokut total të detyrimeve të prapambetura të njësive të qeverisjes qendrore. Krahasuar me të njëjtën periudhë të një viti më parë, ky nivel është ulur me 226.7 milion LEK, ose 7.0%. Ndërkohë, krahasuar me vitin 2022, niveli i detyrimeve për vendimet gjyqësore qendrore është ulur me rreth 240.4 milion LEK ose 7.4%.*
* *Ministria e Financave dhe Ekonomisë, për t’i paraprirë akumulimit të tyre në kohë, përveç një monitorimi periodik, vazhdimisht i ka bërë apel aftësisë menaxhuese të vetë institucioneve buxhetore, përmes aplikimit me këste të pagesës për përfituesit apo instrumenteve të tjerë të lehtësimit dhe/ose zhvendosjes në kohë të të barrës së tyre buxhetore.*

## Detyrimet e prapambetura për njësitë e vetëqeverisjes VENDORE

Stoku i detyrimeve të prapambetura në fund të muajit mars 2023, i cili parashikohet të shlyhet në një periudhë afatmesme, bazuar në planin e shlyerjes së dërguar nga të gjitha bashkitë në Ministrinë e Financave dhe Ekonomisë është rreth 6.02 miliard lekë. Vlera e stokut të detyrimeve të prapambetura është rritur me rreth 0.06 milard lekë, krahasuar me stokun e detyrimit në fund të vitit 2022, që ishte 5.96 miliard lekë. Sipas kategorive, peshën më të madhe të stokut të detyrimeve e zë kategoria “Investime” me 48.3%. Më pas, kategoria “Të tjera” 24.6%, “Shërbime” 12.4%, dhe “Vendime Gjyqësore” 6.9%. Ndërsa sa i përket qarqeve, stoku i detyrimit të tyre përbëhet kryesisht nga vendime gjyqësore, të cilat zënë 95.8% të totalit të detyrimit të qarqeve.

*Tabela 25: Stoku i detyrimit të mbetur vendor – T1 2023 (në lekë)*

|  |  |  |  |  |  |
| --- | --- | --- | --- | --- | --- |
| Llog. Ekonomike | Kategoria | Bashki | Qarqe | Pesha në % Bashki | Pesha në % Qarqe |
| 4864100 | Vendime Gjyqësore | 408,701,309 | 98,323,001 | 6.9% | 95.8% |
| 4864200 | Det.Prap. Shërbime | 733,780,000 | 1,347,121 | 12.4% | 1.3% |
| 4864300 | Det.Prap.Mirëmbajtjeje | 116,475,897 | 0 | 2.0% | 0.0% |
| 4864400 | Det.Prap. Investime | 2,861,578,931 | 576,220 | 48.3% | 0.6% |
| 4864500 | Det.Prap.Rimbursim TVSH | 758,305 | 0 | 0.0% | 0.0% |
| 4864600 | Mallra | 262,641,207 | 522,662 | 4.4% | 0.5% |
| 4864900 | Det.Prap.Të Tjera | 1,456,919,781 | 1,829,694 | 24.6% | 1.8% |
| 4864601 | Det.Prap.Sig.Shoqërore | 50,544,616 | 0 | 0.9% | 0.0% |
| 4864602 | Det.Prap.Sig.Shëndetsore | 2,827,678 | 0 | 0.0% | 0.0% |
| 4864603 | Det.Prap.Ardh.Personale | 19,912,806 | 0 | 0.3% | 0.0% |
| 4864604 | Det.Prap.Tatime Tjera | 5,975,340 | 0 | 0.1% | 0.0% |
|  | **TOTAL** | **5,920,115,870** | **119,565,468** | **100.0%** | **100.0%** |

*Burimi: Ministria e Financave dhe Ekonomisë (2023);*

Stokun më të lartë të detyrimeve e ka bashkia Tiranë në vlerën rreth 1.7mld lekë, e cila përbën 28.4% të totalit të detyrimeve. Më pas, bashkia Kavajë në vlerën rreth 770.5mln lekë, që përbën 13% të totalit të detyrimeve; bashkia Vorë në vlerën e pandryshuar 413mln lekë ose 7% të totalit të detyrimeve; bashkia Durrës në vlerën rreth 340.7mln lekë ose 5.8% të totalit të detyrimeve. Më pas renditen bashkia Pogradec e Kamëz. Konstatojmë se bashkia Kavajë shënon ulje të stokut të detyrimeve, ndërsa bashkia Tiranë shënon rritje të stokut, krahasuar me fundin e 2022.

Ndërsa, sa i përket qarqeve, stokun më të lartë të detyrimit vazhdon e ka qarku Durrës në vlerën rreth 51.3mln lekë, e cila përbën 50% të totalit të detyrimeve; qarku Berat në vlerën rreth 39.3mln lekë, e cila përbën 38.3% të totalit të detyrimeve; qarku Gjirokastër në vlerën 10.4mln lekë, që përbën 10.1% të totalit të detyrimeve. Më pas renditen qarku Vlorë dhe qarku Korçë. Konstatojmë se qarku Durrës dhe Berat shënojnë ulje të stokut të detyrimeve, krahasuar me fundin e 2022.

*Grafiku 48: Stoku i detyrimeve të prapambetura vendore (bashki+qarqe) sipas zerave kryesorë*

*Burimi: Ministria e Financave dhe Ekonomisë (2023)*

## Pagesat Faktike të Kontratave Koncesionare/PPP, me Mbështetje Buxhetore

Ministria e Financave dhe Ekonomisë (MFE) vlerëson dhe miraton paraprakisht të gjitha projektet koncesionare dhe të partneritetit publik privat (PPP), si edhe çdo ndryshim të tyre, nga pikëpamja e implikimeve individuale apo në grup, për shpenzimet buxhetore, deficitin buxhetor, qëndrueshmërinë e borxhit publik dhe detyrimet kontingjente eventuale.

Shuma totale e pagesave vjetore neto, që kryhen nga njësitë e qeverisjes së përgjithshme, të cilat rezultojnë nga kontrata koncesionare apo partneriteti publik privat (PPP), si rregull, nuk duhet të tejkalojë kufirin prej 5 përqind të të ardhurave tatimore faktike të vitit paraardhës buxhetor. Në rast tejkalimi të këtij kufiri, Këshilli i Ministrave merr masa korrektuese në krahun e të ardhurave buxhetore, të nevojshme dhe të mjaftueshme, për t’u rikthyer brenda kufirit të lejuar, gjatë dy viteve të ardhshme buxhetore.

Gjatë vitit 2023, MFE ka vijuar monitorimin e performancës së kontratave koncesionare/PPP-ve me mbështetje buxhetore, duke monitoruar ecurinë e pagesave faktike buxhetore dhe treguesit e performancës të planifikuar/realizuar, për secilën kontratë koncesionare/PPP.

Monitorimi dhe raportimi mbi kontratat koncesionare/PPP është institucionalizuar edhe përmes përfshirjes në Udhëzimin Plotësues nr.2 datë 19.01.2023 “Për zbatimin e Buxhetit të vitit 2023”, të skedulit të detyrueshëm kohor të raportimit të tyre nga çdo autoritet kontraktor dhe të formateve standarde respektive, me qëllim thellimin e analizës dhe rritjen e transparencës. Ky monitorim është kryer në bazë mujore, me qëllim identifikimin dhe monitorimin hap pas hapi të risqeve potenciale që mund të materializohen nga implementimi i tyre. Në fund të 5M 2023, në nivel total rezultoi se, nga 11 kontrata[[4]](#footnote-4) koncesionare/PPP me mbështetje buxhetore:

* *9 kontrata koncesionare/PPP kanë pagesa faktike buxhetore, për periudhën 5 mujore,*
* *Për 2 kontrata nuk është kryer asnjë pagesë referuar periudhës 5 mujore.*

Fondet buxhetore të planifikuara për vitin 2023 me destinacion mbështetjen nga buxheti i shtetit për kontratat konçesionare/PPP, sipas planit vjetor të ndryshuar, të raportuar nga ana e Autoriteteve Kontraktore përkatëse, në total janë rreth 12.48 miliard lekë. Nga këto, rreth 5.14 miliard lekë janë investime dhe rreth 7.34 miliard lekë shpenzime korente. Krahasuar me pagesat faktike të vitit 2022 të cilat arritën vlerën rreth 12.64 miliard lekë, pagesat e planifikuara për vitin 2023, janë rreth 162.4 milionë lekë më të ulëta ose rreth 1.3% më pak.

Pagesat faktike për 5M 2023, rezultojnë në masën rreth 3.72 miliard lekë ose 29.8% të pagesave të planifikuara vjetore 2023. Krahasuar me të njëjtën periudhë të një viti më parë, ato rezultojnë rreth 27.1 milionë lekë më të ulëta ose rreth 0.7% më pak.

Pagesat faktike për muajin Maj 2023 rezultojnë rreth 678 miliard lekë ose rreth 5.4 përqind e pagesave të planifikuara vjetore 2023. Pagesa më e lartë e realizuar në muajin Maj është pagesa prej rreth 164.9 milionë lekë për kontratën “*Ofrimi i shërbimeve laboratorike spitalore”* pagesë e cila përbën 24.3 përqind të totalit të pagesave faktike të realizuara në muajin Maj.

**Respektimi i rregullit fiskal të PPP-ve, për vitin 2023**

Kufiri i lejuar i pagesave neto për kontratat konçesionare/PPP për vitin për vitin 2023, prej 5% i të ardhurave tatimore faktike të vitit 2022, përllogaritet në rreth 27.1 miliard lekë.

Në nivel vjetor, pagesat e planifikuara për vitin 2023 për kontratat koncesionare/PPP të raportuara nga Autoritetet Kontraktore përkatëse, përbëjnë 2.31 përqind të totalit të të ardhurave tatimore faktike të vitit 2022, duke respektuar dukshëm në këtë mënyrë rregullin fiskal prej jo më shumë se 5% të të ardhurave tatimore faktike të vitit paraardhës.

*Tabela 26: Koncesionet/PPP-të aktive me mbështetje nga buxheti i shtetit (në mijë LEK)*



*Burimi: Ministria e Financave dhe Ekonomisë (2023)*

## Detyrime të tjera Kontigjente

## Vendimet e Gjykatës së të Drejtave të Njeriut në Strasburg (GJEDNJ)

Këto vendime kanë të bëjnë kryesisht me çështje që lidhen me kthimin dhe kompensimin e pronave tek ish-pronarët. Sipas Avokaturës së Shtetit, risqet financiare që burojnë nga vendimet e GJEDNJ janë të karakterizuara nga një aftësi e dobët parashikuese, përsa kohë që kjo Gjykatë nuk funksionon me një kalendar të përcaktuar për komunikimin e çështjeve dhe nxjerrjen e vendimeve. MFE ka respektuar në vazhdimësi të gjitha vendimet e miratuara nga GJEDNJ, përmes likujdimit të VKM respektive miratuar në mbështetje të tyre, me përpikmëri dhe brenda afateve strikte të përcaktuara prej këtij organi. Kjo, duke konsideruar faktin se kur pagesat nuk kryhen brenda afatit tre mujor nga data kur vendimi përkatës merr formën e prerë, shteti shqiptar ngarkohet me pagesën e një kamatë-vonese për çdo ditë vonesë. Sidoqoftë, për garantimin e shlyerjes në kohë të këtyre vendimeve, MFE ka rekomanduar vazhdimisht përdorimin e të gjitha kanaleve të mundshme institucionale dhe proceduriale, brenda hapësirave që siguron kuadri ligjor në fuqi, duke sugjeruar skedulimin e detyrimit financiar, sipas mundësive të buxhetit të shtetit me këste, në negocim me përfituesit.

Ndërkohë, hyrja në fuqi më datë 30.12.2018 e ndryshimeve në ligjin “*Për Avokaturën e Shtetit*”, përmban një kre të veçantë dedikuar ekzekutimit të vendimeve të GJEDNJ, ku specifikisht në nenin 19/4 përcaktohen dy mënyra ekzekutimi të shpërblimit:

* *Detyrimet financiare që burojnë nga vendimet e GJEDNJ-së mbulohen nga buxheti i shtetit, sipas përcaktimeve të parashikuara në VKM për ekzekutimin e vendimit të GJEDNJ.*
* *Përjashtimisht, për detyrimet financiare deri në 10.000 (dhjetë mijë) euro, pagesa ekzekutohet në mënyrë të drejtpërdrejtë nga ministria përgjegjëse për financat, pas kërkesës zyrtare të Av.Sh.*

Për periudhën Janar-Qershor 2023, në Ministrinë e Financave dhe Ekonomisë nuk ka ardhur për zbatim asnjë VKM lidhur me ekzekutimin e vendimeve të GJEDNJ-së me detyrim financiar mbi 10.000 Euro dhe as vendime për ekzekutim nën këtë vlerë.Mëposhtë paraqitet tabela përmbledhëse e detyrimeve faktike dhe kontigjente për vendimet e Gjykatës Evropiane të të Drejtave të Njeriut, për periudhën deri në Qershor 2023:

*Tabela 27: Detyrimet faktike dhe kontigjente nga vendimet e GJEDNJ-së (në Euro)*



*Burimi: Avokatura e Shtetit, Ministria e Financave dhe Ekonomisë (2023)*

## Vendimet e Gjykatës Ndërkombëtare të ARBITRAZHIT

Këto vendime kanë të bëjnë me vendimet e formës së prerë për zgjidhjen e konflikteve në mosmarrëveshjet dy ose shumëpalëshe, në ngarkim të shtetit shqiptar. Duke patur parasysh efektet e qënësishme financiare që rëndom shoqërojnë këto vendime, ato vlerësohen me risk të konsiderueshëm për buxhetin e shtetit.

Në pjesën më të madhe, efektet financiare që rrjedhin nga zbatimi i këtyre vendimeve janë përballuar nga buxheti i vetë institucioneve buxhetore (kryesisht ministri linje), të cilat kanë qenë edhe palë e paditur në gjykimet respektive. Ndërkohë që, në rastet kur palë e paditur cilësohet ‘shteti shqiptar’ apo ‘qeveria shqiptare’, këto vendime likujdohen përmes buxhetit të MFE dhe/ose Fondit Rezervë të buxhetit të shtetit, nëse lind nevoja.

MFE, në vazhdimësi dhe me këmbëngulje, ka rekomanduar forcimin e rolit negociues të institucioneve buxhetore dhe Avokaturës së Shtetit në çështjet e kësaj natyre, si edhe disiplinimin e proçesit të shlyerjes financiare të përfituesve. Kjo, me qëllimin final të lehtësimit, reduktimit dhe/ose shmangies së barrës financiare mbi buxhetin e shtetit.

Monitorimi dhe raportimi i vendimeve të Arbitrazhit Ndërkombëtar dhe GJEDNJ-së është institucionalizuar edhe përmes përfshirjes në Udhëzimin Plotësues nr.2 datë 19.01.2023 “Për zbatimin e Buxhetit të vitit 2023” të skedulit të detyrueshëm kohor të raportimit të tyre nga ML/IB dhe Avokatura e Shtetit, dhe të formateve standarde respektive për qëllime analize, transparence dhe raportimi të detyrimeve kontigjente të qeverisjes së përgjithshme.

Për periudhën Janar-Qershor 2023, vlera totale e kostove ligjore, të përfaqësimit, mbrojtjes, shpenzimeve gjyqësore apo kostove të tjera lidhura me vendime të arbitrazhit ndërkombëtar, të paguara nga buxheti i shtetit rezultoi në masën rreth 231 milionë lekë. Nga këto:

* *Rreth 79.7 milionë lekë Ministria e Financave dhe Ekonomisë, për pagesën e shërbimeve juridike dhe kosto të tjera ligjore për përfaqësimin dhe mbrojtjen e Republikës së Shqipërisë në çështje të arbitrazhit ndërkombëtar.*
* *Rreth 39 milionë lekë nga Ministria e Bujqësisë dhe Zhvillimit Rural, për pagesën e kostove ligjore dhe administrative të Gjykatës lidhur me një çështje të arbitrazhit ndërkombëtar.*
* *Rreth 27.8 milionë lekë nga Ministria e Infrastrukturës dhe Energjisë, për pagesën e shërbimeve juridike për përfaqësim dhe mbrojtje në çështje të arbitrazhit ndërkombëtar.*
* *Rreth 2.4 milionë lekë nga Agjencia Kombëtare e Burimeve Natyrore, për pagesën e kostove ligjore për përfaqësim dhe mbrojtje për çështje të arbitrazhit ndërkombëtar.*
* *Rreth 47 milionë lekë nga* *Albpetrol Sh.a, për pagesën e shpenzimeve gjyqësore, kostove administrative/ligjore për përfaqësim dhe mbrojtje për çështje të arbitrazhit ndërkombëtar.*
* *Rreth 34.7 milionë lekë nga Autoriteti Portual Durrës, për pagesën e shërbimeve juridike për çështje të arbitrazhit ndërkombëtar.*
* *22.7 milion LEK nga Ministria e Financave dhe Ekonomisë, për pagesën e shërbimeve juridike për përfaqësimin dhe mbrojtjen në çështjen e arbitrazhit ndërkombëtar* *ICSID nr.ARB/15/28 “Hydro dhe të tjerët kundër Shqipërisë”.*

Mëposhtë paraqitet tabela përmbledhëse e detyrimeve për vendimet e Arbitrazhit Ndërkombëtar, bazuar në informacionin që disponon Ministria e Financave dhe Ekonomisë.

*Tabela 28: Detyrime për vendimet e Arbitrazhit Ndërkombëtar* (në EUR)



*Burimi: Avokatura e Shtetit, Ministritë e Linjës, Ministria e Financave dhe Ekonomisë (2022)*



# KONKLUZIONE DHE PROPOZIME

*Parashikimi per vitin aktual 2023 është pozitiv* dhe pritet që ekonomia të vazhdojë në ritmet pozitive të rritjes dhe pse me një normë më të përmbajtur në krahasim me vitin e kaluar, në nivelin prej 3.7%. Gjatë periudhës afatmesme rritja pritet të gjenerohet kryesisht nga kërkesa e brendshme, si konsumi ashtu edhe investimet. Ndërkohë kërkesa e huaj neto (eksport – import) pritet të ketë një efekt të moderuar pozitiv.

*Pritshmëria e borxhit publik.* Gjatë pjesës së mbetur të vitit 2023, menaxhimi i borxhit do të ketë në fokus plotësimin e nevojave për huamarrje në kuadër të rimëkëmbjes së ekonomisë pas situatës së krijuar nga ndikimi i konfliktit Rusi-Ukrainë, duke mbajtur në konsideratë përmirësimin e mëtejshëm të strukturës së borxhit *(kryesisht strukturën e portofolit të borxhit të brendshëm)* në drejtim të uljes së ekspozimit ndaj risqeve, si edhe mbajtjes nën kontroll të kostos. Në tregun e brendshëm, nëpërmjet titujve afatshkurtër do të synohet kryesisht rifinancimi i titujve ekzistues, si dhe menaxhimi aktiv i nevojave për likuiditet. Ndërkohë, nëpërmjet titujve afatgjatë do të synohet të mbulohet financimi i deficitit. Financimi i huaj do të shërbejë si plotësues i burimeve të brendshme dhe përveç të tjerash edhe si optimizues i kostove të borxhit.

*Pritshmëria në kahun e të ardhurave buxhetore.* Bazuar në performancën Janar-Maj 2023, si dhe në analizën e faktorëve që mund të impaktojnë realizimin e të ardhurave tatimore dhe doganore për 7 mujorin në vijim të cilat administrohen nga DPT dhe DPD, bazuar në ecurinë e deritanishme gjykojmë të jenë në parametrat e planifikuar me ndonjë rënie të lehtë për shkak të faktoreve që po impaktojnë vitin 2023 si:

* *Kursi i këmbimit i cili ka reduktuar të ardhurat e TVSH nga importet. Sqarojmë se TVSH e importeve përbën 2/3 e TVSH në total.*
* *Reduktimi i importit të energjisë elektrike, e cila paguan TVSH më të lartë në import krahasuar me atë që llogaritet për prodhimin vendas për shkak të çmimit.*

*Pritshmëria lidhur me ecurinë e shpenzimeve buxhetore.* Shpenzimet e përgjithshme për vitin 2023, vlerësuar mbi bazën e ecurisë dhe performancës së tyre gjatë periudhës Janar-Maj 2023, paraqesin një pritshmëri përgjithësisht në linjë me parashikimet e Ministrisë së Financave dhe Ekonomisë, sipas drejtimeve të politikave kryesore. Sidoqoftë, një parashikim më i saktë lidhur me pritshmërinë deri në fund të vitit 2023 të realizmit të shpenzimeve, sidomos investimeve publike, do të jetë i mundur vetëm pas analizës së ecurisë 9 mujore të tyre. Kjo, duke konsideruar tremujorin e fundit të çdo viti buxhetor, si periudhën me performancë më të lartë përsa i përket investimeve publike në tërësi dhe atyre në infrastrukturë në veçanti

Në përfundim, nën dritën e analizës së mësipërme mbi ecurinë thuajse 6 mujore dhe pritshmëritë deri në fund të vitit fiskal 2023, Ministria e Financave dhe Ekonomisë gjykon se vlerësimi i performancës së ecurisë së treguesve të konsoliduar makro-fiskal dhe buxhetorë, si të të ardhurave ashtu edhe të shpenzimeve të paktën në nivel 9M, do të jetë vendimtar në drejtim të angazhimit për një rishikim eventual të ligjit të buxhetit të vitit 2023.

**MINISTRI I FINANCAVE DHE EKONOMISË**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DELINA IBRAHIMAJ**

# SHTOJCAT

## Ecuria e detajuar e treguesve makroekonomikë gjatë Janar-Maj 2023[[5]](#footnote-5)

*Sektori real*

Mbështetur në informacionet më të fundit të disponueshme, INSTAT jep një vlerësim paraprak të PBB për vitin 2022, i cili bazuar në vlerësimet tremujore, shënoi një rritje prej 4.84%, krahasuar me vitin 2021. Zgjerimi i kërkesës për mallra e shërbime solli rritjen e prodhimit, të pagave e të punësimit, si dhe përmirësimin e situatës financiare të bizneseve dhe familjeve. Rritja ekonomike ishte e fortë në T1 prej rreth 6.96%, më pas u ngadalësua ndjeshëm në 3.10% në T2, kryesisht për shkak të pasigurisë së menjëhershme të ngritur nga fillimi i luftës në Ukrainë. Rritja rifitoi sërish ritmin në T3 dhe T4, në 4.93 dhe 4.73%, si rezultat i një sezoni turistik relativisht mjaft të mirë dhe performancës pozitive të sektorit të ndërtimit. Rritja kumulative në vitin 2022 ishte rreth 4.84%, e gjeneruar kryesisht nga kërkesa e brendshme (konsumi, investimet), ashtu dhe kërkesa e huaj neto.

Të gjitha kategoritë e shpenzimeve vijuan rritjen gjatë periudhës, konsumi final i popullatës shënoi rritje me 5.36% dhe kontribuoi me 9.82 pikë% në rritjen ekonomike, ndërsa konsumi privat shënoi rritje prej 7.17% dhe kontribuoi me 11.46 pikë%. Formimi bruto i kapitalit fiks u rrit me 6.53% dhe kontribuoi me 3.73 pikë%, nëpërmjet investimeve më të larta publike dhe private.

Nga ana e ofertës, tregtia, shërbimet e lidhura me turizmin dhe ndërtimi kanë udhëhequr rritjen në vitin 2022. Rritje pozitive kanë pasur edhe sektorët e tjerë kryesorë, me përjashtim natyrisht të energjisë elektrike që ka pasur një vit jo të mirë hidrik, veçanërisht krahasuar me 2021. Sektori i ndërtimit është rritur me 14.5%, industria është rritur me 6.2%, tregtia me shumicë është rritur me 5.6%, informacioni dhe komunikimi me 13.8%, aktiviteti financiar i sigurimeve me 12.97%. I vetmi sektor që pati një ecuri më të ngadaltë ishte bujqësia, rezultat i së cilës u ndikua kryesisht nga rritja e çmimeve në tregjet ndërkombëtare dhe vendase. Rritja reale për bujqësinë përgjatë 2022 ka qenë neutrale.

**Në tërësi, fillimi i vitit 2023 e gjeti ekonominë shqiptare në një moment pozitiv zhvillimi**. Shifrat e punësimit kanë mbështetur vijimin e ecurisë së aktivitetit ekonomik ku për T1 2023 papunësia për grup moshën mbi 15 vjeç ka shënuar nivelin prej 10.9%, duke u ulur me 0.4 pikë% në terma vjetorë, dhe duke u rritur me 0.1 pikë%, krahasuar me T4 2022. Ndërkohë që edhe shkalla e punësimit ka vijuar të shënojë rritje duke rezultuar në 57.% për popullsinë mbi 15 vjeç. Ritmi vjetor i ndryshimit të punësimit për popullsinë 15 vjeç e lart, nga T1 2022 në T1 2023, është +2.8 pikë%, ndërsa krahasuar me T4 2022 punësimi është rritur me 0.7 pikë%. Në terma vjetorë, punësimi është ulur me 2.7% në sektorin e industrisë, është rritur me 11% në sektorin e shërbimeve dhe me 0.4% në sektorin e bujqësisë. Gjithashtu, edhe paga mesatare mujore bruto për një të punësuar me pagë, gjatë T1 2023 është 64,706 lekë, duke u rritur me 9.2% krahasuar me T1 2022. Pra, tendencat e punësimit dhe papunësisë sipas vlerësimeve të INSTAT për T1 2023, tregojnë vlera të qëndrueshme pranë mesatareve pozitive të viteve të fundit.

Një tjetër tregues i rëndësishëm që jep sinjale mbi rritjen ekonomike është treguesi i ndjesisë ekonomike (TNE) i cili shënoi nivelin 118.6 në muajin maj 2023, duke shënuar një rritje prej 3.9 pikë nga muaji i kaluar dhe një rritje me 12.2 pikë % në krahasim me të njëtën periudhë të një vit më parë. Niveli aktual i TNE-së qëndron 18.0 pikë mbi mesataren afatgjatë (në nivelin 100) dhe rreth 18.6 pikë % mbi mesataren historike (maj\_2017-maj\_2023). Rritja e treguesit të agreguar TNE reflekton kryesisht rritjen e besimit në sektorin e shërbimeve. Besimi u rrit gjithashtu në sektorët e industrisë, të ndërtimit dhe të tregtisë. Nga ana tjetër, besimi konsumator ka regjistruar rënie të lehtë këtë muaj. Treguesi i besimit në sektorin e industrisë (TBI) shënoi nivelin 7.7 pikë % në maj 2023 (10.0 pikë % më shumë krahasuar me maj 2022), dhe një rritje mujore prej 2.6 pikë %. Treguesi i besimit në sektorin e ndërtimit (TBN) shënoi nivelin 8.62 pikë % në maj 2023 (25.3 pikë % më shumë krahasuar me maj 2022), dhe duke shënuar një rritje mujore prej 5.4 pikë %. Treguesi i besimit në shërbime (TBSH) shënoi nivelin 35.9 pikë % në mja 2023 (11.8 pikë % më shumë krahasuar me maj 2022), dhe duke shënuar një rritje mujore me rreth 11.0 pikë %. Treguesi i besimit të tregtisë shënoi nivelin 12.6 në maj 2023, duke pësuar një rritje vjetore prej 4.5 pikë % dhe një rritje mujore me 1.6 pikë %. Treguesi i besimit të konsumatorëve (TBK) shënoi nivelin -25.0 pikë % në maj 2023 (9.3 pikë % më shumë krahasuar me një vit më parë), duke shënuar një rënie mujore me 0.6 pikë %.

*Sektori i jashtëm*

Eksportet e mallrave për periudhёn janar - maj 2023 shënuan rënie prej 5.2% krahasuar me një vit më parë. Gjithashtu vetëm pёr muajin maj 2023, eksportet shёnuan rënie prej 11.7% nё krahasim me maj 2022. Në maj 2023 eksportet e mallrave arritën vlerën 39.68 miliardë lekë, duke rënë me 11.7%, krahasuar me një vit më parë dhe një rritje prej 16.8% në krahasim me prill 2023. Rënia vjetore e eksporteve është ndikuar nga grupet: “materiale ndërtimi dhe metale” me kontribut -10.4 pikë %, “minerale, lëndë djegëse dhe energji elektrike” me -7.1 pikë %.

*Tabela 29: Rritja e eksportit të mallrave, sipas kategorive kryesore*



*Burimi: INSTAT, Qershor 2022*

Në grafikun e mëposhtëm paraqitet rritja mujore e totalit të eksporteve në përqindje, kundrejt të njëjtit muaj të një viti më parë.

*Grafiku 49: Rritja mujore e totalit të eksporteve, në përqindje*



*Burimi: INSTAT, Qershor 2023*

*Importet e mallrave* për periudhёn janar – maj 2023 shënuan rënie vjetore prej 0.3% krahasuar me një vit më parё, ndërsa vetëm për maj 2023 importet shënuan rritje vjetore prej 1.2% në krahasim me maj 2022. Në maj 2023 importet e mallrave arritën vlerën 80.60 miliardë lekë duke u rritur me 1.2%, krahasuar me një vit më parë dhe me 7.7% në krahasim me prill 2023. Rritja vjetore e importeve është ndikuar kryesisht nga grupet: “makineri, pajisje dhe pjesë këmbimi” me kontribut pozitiv 4.8 pikë% dhe rritje vjetore prej 23.8%. Zhvillimet sipas kategorive kryesore të mallrave të importit, si dhe kontributi i tyre në totalin e importeve, paraqiten në tabelën e mëposhtme

*Tabela 30: Rritja e importit të mallrave, sipas kategorive kryesore*



*Burimi: INSTAT, Qershor 2023*

Në grafikun e mëposhtëm paraqitet rritja mujore e totalit të importeve në përqindje, kundrejt të njëjtit muaj të një viti më parë.

*Grafiku 50: Rritja mujore e totalit të importeve, në përqindje*



*Burimi: INSTAT, Qershor 2023*

Këto zhvillime në tregtinë e jashtme janë reflektuar dhe tek deficiti tregtar. Gjatë periudhës janar-maj 2023, bilanci tregtar u përkeqësua me rreth 6% krahasuar me të njëjtën periudhë të 2022. Deficiti tregtar në muajin maj 2023 është 40.92 mld lekë, duke u thelluar deri në nivelin prej 17.8%, krahasuar me Maj 2022.

*Tabela 31: Bilanci tregtar, sipas kategorive kryesore*



*Burimi: INSTAT, Qershor 2023*

*Sektori monetar*

Në muajin Maj 2023 ndryshimi vjetor i indeksit të çmimeve të konsumit është +4.7%, një vit më parë ky ndryshim ishte +6.7%. Ndryshimi mujor i indeksit të çmimeve të konsumit në muajin Maj 2023, krahasuar me Prill 2023, është -0.3%. Inflacioni mesatar pёr periudhёn Janar – Maj 2023 është +5.8%. Nё grafikun më poshtë paraqitet ecuria mujore e çmimeve të konsumit për tre vitet e fundit:

*Grafiku 51: Ndryshimi vjetor i Inflacionit, në përqindje*



*Burimi: INSTAT, Qershor 2023*

*Tabela 32: Rritja vjetore e çmimeve, në përqindje*

Pёrgjatё kёsaj periudhe, nga tërësia e mallrave dhe shërbimeve që përbëjnë shportën e konsumit, kontributin mё tё lartё nё inflacionin e pёrgjithshёm e ka pasur zёri i ushqimeve dhe pije jo alkoolike. Në tabelë mund të vihen re kontributet dhe rritjet respektive në çmime për çdo grup mallrash pёr muajin maj 2023. Rezultatet e Vrojtimit të Aktivitetit Kreditues për tremujorin e parë të vitit 2023 tregojnë se standardet u shtrënguan në kreditë e reja akorduar bizneseve, e së bashku me to edhe kushtet e termat e kreditimit.

Ndonëse në masë më të ulët sesa në tremujorët e mëparshëm, bankat ende vijojnë të shprehin shqetësimin e tyre lidhur me aftësinë paguese të kredimarrësve, si edhe situatën ekonomike e perspektivën e saj, duke e bazuar vendimmarrjen e tyre brenda një bande më të ngushtë tolerance kundrejt rrezikut. Ndërkohë, bankat raportuan lehtësim të standardeve të kreditimit për individët, pas dy tremujorësh shtrëngimi në radhë. Trysnia nga konkurrenca në sistemin bankar duket se ka shtyrë bankat të jenë më proaktive në treg, duke ndërmarrë politika lehtësuese në funksion të gjenerimit të kërkesës për kredi nga individët.

Bankat raportuan për një shtrëngim të standardeve për kredinë dhënë bizneseve gjatë tremujorit të parë të 2023 në niveli -11.3% për biznesin e vogël dhe të mesëm, për biznesin e madh në nivelin -8.2%, për kredinë dhënë me qëllim investimi u shtrëngua në nivelin -9.9%, dhe për likuiditete në nivelin -9.5%. Gjithashtu, edhe kërkesa e individëve për kredi u perceptua më e ulët në tremujorin e parë si për kreditë për blerjen e banesave, ashtu edhe për ato konsumatore. Për individët, bankat raportuan se përgjatë tremujorit të parë kërkesa për kredi për shtëpi shënoi një rënie prej -15.1%, nga një rënie prej -10.1% të shënuar në tremujorin e katërt të vitit 2022. Ndërkohë, për kredinë e individëve për konsum u raportua një rënie prej -17.4%, nga niveli prej -19.4% që u shënua në tremujorin e mëparshëm.

*Grafiku 52: Ecuria e stokut të depozitave 2021-2022, në përqindje*

 Referuar tё dhёnave tё deritanishme, gjatë muajit prill të vitit 2023 stoku total i depozitave bankare ka shënuar rritje me 2.1% krahasuar me prillin e vitit 2022. Stoku total i depozitave në Lekë pësoi rritje me 1.0%, ndërsa ai në valutë është rritur me 3.0% krahasuar me të njëjtin muaj të vitit 2022. Në muajin prill 2023 rezulton se rreth 43.3% e totalit të stokut të depozitave përbëhet nga depozitat në Lekë, ndërsa pjesa tjetër prej 56.7% përbëhet nga depozitimet në valutë të huaj. Stoku total i depozitave vetëm për muajin Prill 2023 shënoi rënie me 14.3 miliardë Lekë kundrejt muajit paraardhës (Mars 2023). Stoku total i depozitave të bizneseve në muajin Prill të vitit 2023 shënoi rritje prej 13.3% krahasuar me Prillin e vitit 2022, ndërsa stoku total i depozitave të individëve ka shënuar rënie prej 0.6% krahasuar me Prill 202.


*Tabela 33: Ecuria e kredisë për bizneset dhe individët, në përqindje*



*Burimi: Banka e Shqipërisë, Maj 2023*

Referuar të dhënave të deritanishme, gjatë muajit prill të vitit 2023, stoku total i kredive bankare pati një rritje me 3.0%, krahasuar me muajin prill të vitit 2022. Stoku i kredive në lekë shënoi një rritje prej 4.6%, ndërsa ai në valutë rritje prej 1.3%, krahasuar me muajin prill të vitit të kaluar. Stoku i kredive akorduar bizneseve jo-financiare (private dhe publike) për muajin Prill 2023 shënoi një rënie me 1.6%. Kredia vetëm për bizneset private jo-financiare u zvogëlua me 1.2%, duke kontribuar negativisht me 0.7 pikë përqindje në ndryshimin e stokut total të kredisë. Ndërsa, stoku i kredive akorduar bizneseve publike jo-financiare për muajin Prill të vitit 2023 ka shënuar rënie me 9.6%, krahasuar me Prill 2022, me kontribut negativ prej 0.3 pikë përqindje. Në prill 2023 rezulton se rreth 52.3% e totalit të stokut të kredive përbëhet nga kreditë në Lekë, ndërsa pjesa tjetër prej 47.7% përbëhet nga kreditë në valutë.

*Tabela 34: Ecuria e kredive të këqija, në përqindje*

**

*Burimi: Banka e Shqipërisë, Maj 2023*

Referuar të dhënave të deritanishme, sa i takon ecurisë së normave të interesit vihet re:

* ***Depozitat në Lekë*** *- Norma mesatare e interesit për totalin e depozitave të reja (duke përfshirë të gjitha maturimet) në muajin Prill 2023 shënoi 1.42%, duke u rritur me 0.61 p.p krahasuar me të njëjtën periudhë të vitit të kaluar dhe duke u ulur me 0.05 p.p krahasuar me muajin paraardhës. Ndërkohë, interesat mesatar për Individët shënuan vlerën 1.41%, ose 0.68 p.p më shumë krahasuar me të njëjtën periudhë të një viti më parë dhe janë ulur me 0.05 p.p krahasuar me muajin paraardhës. Ndërsa, normat mesatare për Korporatat jo-financiare shënuan 1.59%, duke u ulur me 0.02 p.p krahasuar me të njëjtën periudhë vitin e kaluar dhe janë ulur me 0.20 p.p krahasuar me muajin paraardhës.*
* ***Depozitat në EUR (€) -*** *Norma mesatare e interesit për totalin e depozitave shënoi vlerën 0.68%, duke u rritur me 0.32 p.p krahasuar me një vit më parë dhe duke rënë me 0.06 p.p krahasuar me një muaj më parë. Ndërkohë, norma e interesit për Individë u rrit me 0.44 p.p krahasuar me një vit më parë dhe u ul me 0.12 p.p krahasuar me një muaj më parë ndërsa për Korporata jo-financiare u ul me 0.36 p.p krahasuar me një vit më parë ndërsa krahasuar me një muaj më parë dhe u ul me 0.61 p.p.*
* ***Depozitat në US ($) –*** *Norma mesatare e interesit për totalin e depozitave shënoi vlerën 1.19 përqind, ose 0.8 p.p. më shumë krahasuar me një vit më parë dhe duke u rritur me 0.07 p.p krahasuar me një muaj më parë.*
* ***Kreditë në Lekë*** *- Norma mesatare e interesit për totalin e kredive (duke përfshirë të gjitha maturimet) për Prill 2023 shënoi vlerën 6.66%, ose 0.92 p.p. më shumë se e njëjta periudhë e vitit të kaluar dhe duke rënë me 0.96 p.p. krahasuar me muajin paraardhës. Interesi mesatar i kredive për Individë ka shënuar 7.21%, ose 0.41 p.p më shumë se e njëjta periudhë e vitit të kaluar dhe 0.39 p.p më pak se muaji i kaluar. Rritje kanë shënuar si interesi mesatar i kredive për blerje banesash, ashtu edhe ai i kredive konsumatore, niveli i të cilave ka arritur përkatësisht 4.23% dhe 9.57%. Ndërsa, interesi mesatar i kredive për bizneset rezultoi 6.14% në muajin Prill, duke u rritur 0.99 p.p krahasuar me vitin e kaluar dhe duke u ulur me 1.10 p.p me muajin paraardhës.*
* ***Kreditë në EUR (€)*** *- Norma mesatare e interesit për totalin e kredive për muajin Prill 2023 shënoi vlerën 5.60 përqind, ose 1.09 p.p. më shumë se e njëjta periudhë e vitit të kaluar dhe 0.02 p.p më pak krahasuar me një muaj më parë. Interesi mesatar i kredive për Individë ka shënuar 4.74%, ose 0.51 p.p më shumë se e njëjta periudhë e vitit të kaluar dhe 0.44 p.p më shumë se muaji i kaluar. Rritje kanë shënuar si interesi mesatar i kredive për blerja banesash, ashtu edhe ai i kredive konsumatore, niveli i të cilave ka arritur përkatësisht 4.52% dhe 5.23%. Ndërsa, interesi mesatar i kredive për bizneset rezultoi 6.0% në muajin Prill, duke u rritur me 1.35 p.p krahasuar me vitin e kaluar dhe duke u rritur me 0.04 p.p me muajin paraardhës.*
* ***Kreditë në US($)*** *- Norma mesatare e interesit për totalin e kredive për muajin Prill 2023 shënoi vlerën 5.6 përqind, duke shënuar rritje me 0.38 p.p. krahasuar me një vit më parë dhe një rritje me 1.11 p.p krahasuar me muajin Dhjetor 2022.*

Gjatë muajit maj 2023, kursi mesatar i këmbimit të lekut kundrejt euros arriti 111.10 lekë/euro duke pësuar një rënie mujore në vlerë me 1.14% dhe një rënie me 7.78% në terma vjetore. Kursi mesatar i këmbimit të lekut kundrejt dollarit amerikan në muajin maj arriti në 102.26 lekë/dollar amerikan duke shënuar një rënie mujore me 0.19% dhe një rënie vjetore me 10.25%.

*Tabela 35: Ecuria e kursit të këmbimit 2015-2022*



*Burimi:Banka e Shqipërisë, Qershor 2023*

## Treguesit kryesorë të performancës sipas ministrive të linjës, 4M I 2023

Buxheti i vitit 2023, ka financuar 131 programe buxhetore si edhe buxhetin e 61 bashkive dhe 12 qarqeve. Realizimi i buxhetit për 5 mujorin e vitit 2023 për ministritë dhe disa nga institucionet qendrore kryesore, paraqitet në tabelën e mëposhtme:

*Tabela 36: Realizimi Faktik sipas ministrive të linjës, 5M 2023*

*në mijë lekë*

|  |  |  |  |  |  |  |
| --- | --- | --- | --- | --- | --- | --- |
| **Institucionet** | **2023** | **2023** | **2023** | **Total** | **Shpenzime korrente** | **Shpenzime kapitale** |
|  | **Plani Fillestar** | **Plani i Rishikuar** | **Fakti 5 Mujor** | **Fakt/Plan Vjetor 2023** | **Fakt/Plan 2023** | **Fakt/Plan 2023** |
|  |  |  |  |  |  |  |
| Presidenca | 279,400 | 279,700 | 69,403 | 25% | 26% | 0% |
| Kuvendi | 1,294,266 | 1,295,580 | 414,258 | 32% | 34% | 0% |
| Kryeministria | 576,500 | 576,900 | 201,236 | 35% | 38% | 1% |
| Ministria e Bujqesise dhe Zhvillimit Rural | 14,247,832 | 14,255,532 | 3,518,512 | 25% | 38% | 10% |
| Ministria e Infrastruktures dhe Energjise | 54,757,489 | 54,761,989 | 14,795,039 | 27% | 34% | 26% |
| Ministria e Financave dhe Ekonomise | 65,992,432 | 69,435,946 | 23,571,511 | 34% | 36% | 6% |
| Ministria e Arsimit Sportit dhe Rinise | 47,174,000 | 50,690,620 | 18,231,764 | 36% | 38% | 14% |
| Ministria e Kultures | 3,972,481 | 4,150,832 | 755,069 | 19% | 29% | 6.93% |
| Ministria e Shendetesise dhe Mbrojtjes Sociale | 78,045,728 | 79,857,728 | 29,655,212 | 37% | 38% | 14% |
| Ministria e Drejtesise | 12,327,665 | 12,337,665 | 2,970,893 | 24% | 26% | 1% |
| Ministria per Evropen dhe Punet e Jashtme | 2,972,048 | 3,089,148 | 852,156 | 28% | 27% | 42% |
| Ministria e Brendshme | 24,129,147 | 24,825,054 | 9,089,750 | 37% | 38% | 23% |
| Ministria e Mbrojtjes | 40,256,139 | 40,263,259 | 9,147,051 | 23% | 35% | 8% |
| Akademia e Shkencave | 189,000 | 189,300 | 40,632 | 21% | 23% | 0% |
| Kontrolli Larte i Shtetit | 509,110 | 510,700 | 184,418 | 36% | 38% | 5% |
| Ministria e Turizmit dhe Mjedisit | 2,302,600 | 2,304,500 | 580,164 | 25% | 30% | 16% |
| Prokuroria e Pergjithshme | 2,620,500 | 2,623,400 | 982,249 | 37% | 41% | 1% |
| Keshilli i Larte Gjyqesor | 4,362,600 | 4,367,100 | 1,336,181 | 31% | 37% | 0% |
| Gjykata Kushtetuese | 170,500 | 173,408 | 68,057 | 39% | 41% | 0% |
| Keshilli i Larte i Prokurorise | 172,600 | 172,750 | 68,054 | 39% | 43% | 0% |
| Institucionet e sistemit te drejtesise | 861,300 | 858,764 | 289,394 | 34% | 37% | 0% |
| Institucione te tjera Qeveritare | 14,515,253 | 14,592,873 | 2,928,312 | 20% | 30% | 4% |

**SHËNDETËSIA DHE MBROJTJA SOCIALE**

Në përputhje me drejtimet kryesore të politikës së përgjithshme shtetërore, me fondet buxhetore të miratuara për vitin 2023, performanca e treguesve buxhetorë për programet e Ministrisë së Shëndetësisë dhe Mbrojtjes Sociale, paraqitet si më poshtë:

*Tabela 37: Performanca e shpenzimeve për 4M I, për Shëndetësinë dhe Mbrojtjen sociale*

*Në mijë lekë*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| NR | | Emërtimi i Programit | Plani 2023 | | Fakti 4-mujori 2023 | | | Përqindja e realizimit | |
| **Korrente** | **Investime** | **Korrente** | **Investime** | | **Korrente** | Investime |
| 1 | Planifikimi, Menaxhimi dhe Administrimi | | 360,500 | 18,000 | 93,740 | | 691 | 26.00% | 3.84% |
| 2 | Shërbime të Kujdesit Shëndetësor Parësor | | 7,856,233 | 509,318 | 4,050,191 | | 33,401 | 51.55% | 6.56% |
| 3. | Shërbime të Kujdesit Shëndetësor Dytësor | | 31,935,227 | 2,556,204 | 8,470,017 | | 317,918 | 26.52% | 12.44% |
| 4. | Shërbime të Shëndetit Publik | | 4,044,098 | 150,400 | 1,212,164 | | 33,231 | 29.97% | 22.10% |
| 5. | Përkujdesi Social | | 29,213,200 | 377,778 | 8,750,505 | | 6,991 | 29.95% | 1.85% |
| 6. | Rehabilitimi i të Përndjekurve Politik | | 1,036,770 | 0 | 428,207 | | 0 | 41.30% | - |
| Totali | | | 74,446,028 | 3,611,700 | 23,004,826 | | 392,232 | 30.9% | 10.86% |

Për programin **“Shërbime të Kujdesit Shëndetësor Parësor”** është realizuar qëllimi i programit i cili synon *“Mbulim universal të nevojave të popullatës për kujdes mjekësor parësor, nëpërmjet ofrimit të vizitave falas nga mjeku i familjes, kontrollit mjekësor bazë dhe programeve parandaluese”*. Ky qëllim është arritur nëpërmjet objektivit, *“Përmirësimi i shërbimeve parandaluese dhe të diagnostikimit të hershëm të sëmundjeve”.* Qëllimi dhe objektivi i programit është realizuar nëpërmjet produkteve, performanca e të cilave për 4M I të vitit 2023, është realizuar, si më poshtë:

* *Janë ofruar 2.5 milionë vizita në qendrat shëndetësore të kujdesit parësor, me një kosto prej rreth 300 milionë lekë.*
* *Kanë përfituar rreth 170,576 individë të moshës 35 - 70 vjeç kontrollin bazë (Chek-up).*
* *Janë trajtuar rreth 350,005 pacientë me recetë me rimbursim nga mjeku i familjes, me një kosto faktike prej 3.5 miliardë lekë.*

Për programin **“Shërbime të Kujdesit Shëndetësor Dytësor”** është realizuar qëllimi i programit i cili synon*“Mbulim universal i nevojave të popullatës për kujdes mjekësor të specializuar, nëpërmjet ngritjes së një kuadri ligjor modern për një sistem financimi adekuat, modeleve bashkëkohore të manaxhimit të spitaleve, ngritjes së një sistemi monitorimi i cili do të masë performancën dhe do të lejojë akreditimin e spitaleve, zhvillimin e partner- shipit publik privat në shërbimet mjekësore dhe jo mjekësore në spitale.”.* Qëllimi i programit u realizua nëpërmjet objektivit “*Ofrimi cilësor dhe gjithëpërfshirës i shërbimeve të kujdesit shëndetësor dytësor*”.

Qëllimi dhe objektiva e programit janë realizuar nëpërmjet produkteve, performanca e të cilave për 4M I 2023 është realizuar si më poshtë:

* *Janë trajtuar rreth 99,452 pacientë të shtruar në spitale, me një kosto faktike rreth 7mld lekë.*
* *Janë kryer rreth 61,394 seanca për trajtimin e pacientëve me dializë, shoqëruar me një kosto faktike prej rreth 662 milionë lekë.*
* *Janë trajtuar 1,122 pacientë në spitalet psikiatrike, me një kosto prej 240 milionë lekë.*
* *Janë trajtuar rreth 3,202 pacientë nga paketat spitalore të kardiologjisë dhe kardiokirurgjisë, me një kosto faktike prej 77.6 milion lekë;*
* *Janë trajtuar 4 pacientë nga paketat e transplanteve renale përgjatë 4M I 2023.*
* *Janë trajtuar 1,400 pacientë me katarakte, shoqëruar me një kosto prej 9 milionë lekë.*
* *Janë trajtuar 8,283 pacientë me radioterapi, përgjatë 4M I të vitit 2023.*
* *Janë kryer rreth 1.5 milionë ekzaminime laboratorike, shoqëruar me një kosto prej 333mln lekë.*

Për programin **“Shërbime të Shëndetit Publik”** është realizuar qëllimi i programit i cili synon *“Mbrojtja e shëndetit dhe promovimi i jetësës së shëndetshme përmes, kontrollit të sëmundjeve infektive; forcimit të programit të imunzimit; sigurimit të vaksinave 100% sipas kalendarit të vaksinimit dhe mbulesën vaksinale të tyre mbi 95%; forcimit të survejancës epidemiologjike; monitorimit të ujit të pijshëm; kontrollit i sëmundjeve jo infektive përmes vlerësimit të faktorëve të riskut; nxitjes së procesit të depistimit; forcimi i shendetit riprodhues dhe promovimit të një jete të shëndetshme. Zgjerimi dhe forcimi i monitorimit të agjenteve mjedisorë bazuar në standartet e BE (ajri, zhurmat dhe ujrat siperfaqësore). Garantimi i respektimit të kërkesave ligjore në fushën e shëndetit publik”* Qëllimi i programit u realizua nëpërmjet objektivave, sa më poshtë:

* *Sigurimit të qëndrueshmërisë së mbulesës vaksinare, për vaksinat e kalendarit të vaksinimit në masën 95%.*
* *Reduktimit të numrit të shpërthimeve epidemike me burim ndotjen e ujit, në jo më shumë se 2 në vit në vitin 2023, krahasuar me mesatarisht 4 në periudhën 2021-2022.*
* *Mbulimi i grave me shërbim të depistimit të kancerit të gjirit.*

Këto objektiva janë realizuar nëpërmjet produkteve, performanca e të cilave për 4M I të vitit 2023, është realizuar, si më poshtë:

* *Janë vaksinuar rreth 60 mijë fëmijë të moshës 0-18 vjeç.*
* *Janë kryer rreth 1,316 monitorime të situatave epidemilogjike, me një kosto faktike prej rreth 729 milionë lekë.*
* *Është kryer depistimi i 1,182 grave për kancerin e gjirit dhe 250 grave për kancerin e qafës së mitrës, me një kosto faktike prej 961 mijë lekë.*
* *Janë kryer rreth 7,001 inspektime nga inspektoriatet, shoqëruar me një kosto prej 115mln lekë.*
* *Janë vaksinuar rreth 38,580 persona me vaksinën anti COVID-19 për 4M I 2023.*

Për programin **“Përkujdesi Social”,** është realizuar qëllimi i programit i cili synon *“Ndërtimi i një sistemi mbrojtje sociale nëpërmjet politikave dhe mekanizmave për të mbrojtur individët ne nevojë.* Qëllimi i programit u realizua nëpërmjet objektivave, sa më poshtë:

* *Reformimit të programit të përkujdesit social në tre shtylla kryesore të tij NE, PAK dhe Shërbimet*
* *Përfshirja e barabartë sociale dhe ekonomike e burrave, grave, fëmijëve dhe grupeve të margjinalizuara.*

Këto objektiva janë realizuar nëpërmjet produkteve, performanca e të cilave për 4M I të vitit 2023, është realizuar, si më poshtë:

* *Kanë përfituar rreth 63,926 familje dhe individë në nevojë që përfitojnë nga skema e NE shoqëruar me një kosto faktike 1.5 miliard lekë.*
* *Kanë përfituar rreth 161,922 persona me aftësi të kufizuar nga programi i aftësisë së kufizuar, shoqëruar më një një kosto faktike prej 5.8 miliard lekë.*
* *Kanë përfituar 189 persona përfitimin e shërbimit të përkujdesit social të ofruara në qëndrat rezidenciale publike, shoqëruar me një kosto faktike prej rreth 101.5 milionë lekë.*
* *12,123 bebe kanë përfituar shpërblimin e lindjes, me një kosto faktike totale prej rreth 900 milionë lekë.*

**ARSIMI**

Në përputhje me drejtimet kryesore të politikës së përgjithshme shtetërore, me fondet buxhetore të miratuara për vitin 2023, performanca e treguesve buxhetorë për programet e Ministrisë së Arsimit dhe Sportit, për 4M I të vitit 2023, paraqitet si më poshtë:

*Tabela 38: Performanca e shpenzimeve për 4M I, për Arsimin*

*Në mijë lekë*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| NR | | Emërtimi i Programit | Plani 2023 | | Fakti 4-mujori 2023 | | Përqindja e realizimit | | |
| **Korrente** | **Investime** | **Korrente** | **Investime** | **Korrente** | Investime | |
| 1. | Planifikimi, Menaxhimi dhe Administrimi | | 742,229 | 55,000 | 236,080 | 959 | 31.81% | | 1.74% |
| 2. | Arsimi Bazë | | 23,894,434 | 1,437,000 | 8,000,090 | 128,818 | 33.48% | | 8.96% |
| 3. | Arsimi i Mesëm i Përgjithshëm | | 6,881,187 | 1,162,000 | 2,211,476 | 96,305 | 32.14% | | 8.29% |
| 4. | Arsimi i Universitar | | 11,938,795 | 1,180,000 | 3,237,812 | 89,945 | 27.12% | | 7.62% |
| 5. | Fonde për Shkencën | | 588,418 | 550,000 | 54,393 | 57,540 | 9.24% | | 10.46% |
| 6. | Zhvillimi i Sportit | | 276,100 | 170,000 | 62,947 | 3,173 | 22.80% | | 1.87% |
| Totali | | | 44,321,163 | 4,554,000 | 4,554,000 | 376,739 | 31.14% | | 8.27% |

**“Arsimi Bazë”**, qëllimi i këtij programi është *“Sigurimi i një arsimi cilësor për të gjithë nxënësit duke përmirësuar kushtet e mësimdhënies e mësimnxënies duke siguruar kushte të barabarta për pjesëmarrje në arsimin bazë, për të gjithë fëmijët e grup moshës në arsimin parashkollor dhe atë të detyruar”.* Përgjatë 4M I të vitit 2023, për arritjen e qëllimit kanë kontribuar produktet, performanca e të cilave është realizuar, si më poshtë:

* *Ndjekin arsimin 9-vjeçar rreth 251,207 nxënës.*
* *U ofrua shërbimi i transportit me fonde të buxhetit, për të mbuluar shpenzimet për transportin e rreth 45,800 nxënës që kanë vendbanimi mbi 2 km nga shkolla dhe mësues që punojnë mbi 5km nga vendbanimi/qendra e përhershme e punës në shkollë me një kosto rreth 309mln lekë.*
* *Janë rreth 140 nxënës me aftësi të veçanta që përfitojnë shërbim arsimor, më një kosto prej 32 milionë lekë për 4M I të vitit 2023.*

Programi **“Arsimi Mesëm i Përgjithshëm”** objektivat e të cilit janë:

* *Sigurimi i kushteve dhe garantimi i aksesit për çdo nxënës të arsimit bazë për të ndjekur arsimin e mesëm, të lartë.*
* *Reformimi i sistemit arsimor përmes rritjes së kapaciteteve të stafeve mësimore, konsolidimit të kurrikulës së re të klasës 10-11-12, si dhe zbatimit me sukses të saj.*
* *Realizimi i Maturës Shtetërore dhe portali "Mësues për Shqipërinë", 2021-2023.*

Këto objektiva janë realizuar nëpërmjet produkteve, performanca e të cilave për 4 mujorin e parë të vitit 2023, është realizuar, si më poshtë:

* *Ndjekin arsimin e mesëm rreth 73,042 nxënës.*
* *Ofrimi i shërbimit të transportit me fonde të buxhetit, për të mbuluar shpenzimet për transportin e rreth 5,300 mësues dhe nxënës të AML për vitin shkollor 2022-2023, shoqëruar me një kosto prej 31 milionë lekë.*
* *Kanë përfituar tekste mësimore falas 16,000 nxënës të grupeve sociale në nevojë, për vitin shkollor 2022-2023.*

Në programin **“Arsimi Lartë”,** gjatë 4M I të vitit 2023, është synuar realizimi i objektivave sa mëposhtë:

* *Rritja e cilësisë së mësimdhënies nëpërmjet kualifikimit shkencor të stafit akademik me 5% deri 10% në vit, rritjes së numrit të stafit akademik me kohë të plotë duke synuar uljen se raportit pedagog/student në 1/20.*
* *Garantimi i aksesit në bazë të meritës si dhe rritja e dimensionit social në AL duke mbështetur me bursë financiare individët që duan të ndjekin studimet në arsimin e lartë nga kategoritë sociale në nevojë në masën 16% deri 18% në vit të studentëve të ciklit të parë dhe të dytë dhe në përputhje me parimet e barazisë gjinore*
* *Akreditimi i programeve të studimit konform kërkesave ligjore.*
* *Përmirësimi i standardeve, infrastrukturës akademike duke rritur raportin sipërfaqe/student vende në kërkimore në laboratore dhe në biblioteka.*

Këto objektiva janë realizuar nëpërmjet produkteve, performanca e të cilave për 4M I të vitit 2023, është realizuar, si më poshtë:

* *Kanë ndjekur ciklin e parë të studimeve 73,000 studentë, me një kosto vjetore prej 2.7mld lekë.*
* *Kanë përfituar bursa dhe mbështetje financiare për akomodim në shtëpitë e studentëve rreth 19,000 studentë, shoqëruar me një kosto për 4M I të vitit 2023, prej 571 milionë lekë.*
* *Janë ndërtuar dhe rikonstruktuar 16 laboratorë përgjatë 4M I të vitit 2023, me një kosto vjetore prej 63 milionë lekë.*

**BUJQËSIA DHE ZHVILLIMI RURAL**

Performanca e treguesve buxhetorë për shtatë programet e Ministrisë së Bujqësisë dhe Zhvillimit Rural, paraqitet si më poshtë:

*Tabela 39: Performanca e shpenzimeve për 4M I, për Bujqësinë dhe Zhvillimin Rural*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **Plani 2023** | | **Fakti 4M 2023** | | **% e realizimit** | |
| **NR** | **Emërtimi i Programit** | **Korrente** | **Investime** | **Korrente** | **Investime** | **Korrente** | **Investime** |
| 1 | Planifikimi, Menaxhimi dhe Administrimi | 402,400 | 7,000 | 153,585 | 0 | 38% | 0 |
| 2 | Siguria ushqimore dhe mbrojtja e konsumatorit | 1,723,100 | 436,938 | 402,372 | 58,120 | 23% | 13% |
| 3 | Mbështetje për Peshkimin | 133,800 | 269,423 | 30,880 | 0 | 23% | 0% |
| 4 | Menaxhimi i infrastrukturës se kullimit dhe ujitjes | 906,000 | 1,165,000 | 301,364 | 248,625 | 33% | 21% |
| 5 | Zhvillimi Rural duke mbësht. Prodh. Bujq, Blek, Agroind dhe Market. | 3,763,200 | 4,931,171 | 118,389 | 278,043 | 3% | 6% |
| 6 | Këshillimi dhe Informacioni Bujqësor | 472,500 | 20,000 | 136,830 | 1 | 29% | 0% |
| 7 | Menaxhimi qëndrueshëm i tokës bujqësore | 25,000 | 0 | 0 | 0 | 0% | 0% |
|  | **TOTAL** | **7,426,000** | **6,829,532** | **1,143,421** | **584,789** | **15%** | **9%** |

Në programin e “**Zhvillimit rural** duke mbështetur prodhimin Bujqësor, Blegtoral, Agroindustrial dhe Marketingun”, janë realizuar produkte me një kosto faktike prej 396 milionë lekë, të tilla si:

* *Hartimi i bazës ligjore për masat mbështetëse të Programit të Bujqësisë dhe Zhvillimit Rural për 4M I 2023, VKM “Për përcaktimin e kritereve bazë, të sektorëve që do të mbështeten dhe të masës së përfitimit nga fondi i programit për bujqësinë dhe zhvillimin rural, për vitin 2023” si dhe udhëzimi me bashkë firmosje midis MBZHR dhe MFE “Për kriteret procedurat dhe mënyrën e administrimit te fondit te programit për bujqësinë dhe zhvillimin rural.” Lidhur me masat mbështetëse, ka përfunduar procesi i aplikimit, ka filluar puna për vlerësimin e aplikimeve, shqyrtimin dhe disbursimin.*
* *Kanë aplikuar gjithsej 68 657 aplikant, nga të cilët 54 691 në skemën e mbështetjes për naftë për bujqësinë, dhe 13 966 në masat e mbështetjes kombëtare. Numri më i madh i aplikimeve me rreth 62% vërehet tek masat e blektorisë, ndjekur nga mbështetja për bletarinë me 28%.*
* *Programi IPARD II është në fazën e përfundimit të vlerësimit dhe disbursimit të aplikimeve. Aktualisht janë disbursuar 25 kontrata. Pas miratimit të IPARD III dhe ka filluar puna për akreditimin e masave.*
* *Certifikimi dhe testimi i rreth 290 mijë fara dhe fidanë;*
* *Degustimi i rreth 60 mostrave të cigareve.*

Në programin **“Siguria ushqimore dhe mbrojtja e konsumatorit”**, janë realizuar për 4M I produkte me një kosto faktike prej 460 milionë lekë, ku ndër to përmendim:

* *Janë kryer 2 697 kontrolle në fermat e kafshëve të gjalla, farmacitë veterinare dhe depot farmaceutike;*
* *Janë realizuar 4 596 analiza nga ISUV në kuadër të monitorimit të mbetjeve në kafshët e gjalla dhe molusqet bivale;*
* *Janë realizuar për vitin 2023 në të gjithë territorin e vendit deri në fund të muajit prill 30 873 inspektime në fushën e sigurisë ushqimore;*
* *Autoritetit Kombëtar Veterinar dhe Mbrojtjes të Bimëve, me fokus shëndetin dhe mirëqenien e kafshëve dhe shëndetin e bimëve ka kryer 85 inspektime në terren.*

Në programin “**Infrastruktura e ujitjes dhe kullimit**”, janë parashikuar disa produkte dhe janë realizuar një pjesë e tyre me një kosto totale prej 550 milionë lekë, ndër to përmendim:

* *Janë punuar rreth 15 000 hektar sipërfaqe kulluese me rrjetin kryesor të pastruar;*
* *Rreth 10 000 hektar sipërfaqe ujitëse me rrjet kryesor ujitës te mirëmbajtur;*

*Mirëmbajtje për funksionimin normal të 27 hidroforëve për kullimin e rreth 70 000 hektarëve.*

**INFRASTRUKTURA DHE ENERGJIA**

Performanca e treguesve buxhetorë për 4M I të vitit 2022 për 12 programet e Ministrisë së Infrastrukturës dhe Energjisë, paraqitet si më poshtë:

*Tabela 40: Performanca e shpenzimeve për 4M I, për Infrastrukturën dhe Energjinë*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **Emërtimi i Programit** | **Plani 2023** | | **Fakti 4-mujori 2023** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| 1. | Planifikim, Menaxhim, Administrim | 541,864 | 153,164 | 153,164 | 0 | 0.00% | 0.00% |
| 2. | Transporti Rrugor | 2,830,640 | 813,433 | 813,433 | 6,984,596 | 29.84% | 29.84% |
| 3. | Transporti Hekurudhor | 515,150 | 158,102 | 158,102 | 358,820 | 9.13% | 9.13% |
| 4. | Transporti Detar | 118,004 | 29,307 | 29,307 | 1,830 | 2.67% | 2.67% |
| 5. | Transporti Ajror | 20,300 | 2,228 | 2,228 | 11,693 | 0.58% | 0.58% |
| 6. | Mbështetje për Rrjetet e Komunikacionit | 0 | 0 | 0 | 0 | 0.00% | 0.00% |
| 7. | Furnizimi me ujë dhe Kanalizime | 422,409 | 21,579 | 21,579 | 3,412,632 | 23.14% | 23.14% |
| 8. | Menaximi i Mbetjeve Urbane | 200,000 | 114,658 | 114,658 | 17,344 | 1.32% | 1.32% |
| 9. | Planifikimi Urban | 74,040 | 18,093 | 18,093 | 0 | 0.00% | 0.00% |
| 10. | Mbështetje për Energjinë | 103,980 | 43,223 | 43,223 | 306,296 | 8.73% | 8.73% |
| 11. | Mbeshtetje per Burimet natyrore | 240,700 | 59,531 | 59,531 | 20,911 | 22.98% | 22.98% |
| 12. | Mbeshtetje per Industrine | 290,853 | 90,451 | 90,451 | 15,611 | 18.58% | 18.58% |
| **Totali** | | **5,357,940** | **49,404,049** | **1,503,767** | **11,129,734** | **28.07%** | **22.53%** |

Programi **“Transporti Rrugor**” synon:

* *Zhvillimin më tej të sistemit kombëtar të transportit,*
* *Përmirësimin e qëndrueshmërisë, ndërlidhjes, ndërveprimit dhe integrimin e tij me gjerë, me sistemin ndërkombëtar dhe evropian të transportit dhe rajonin,*
* *Mbulimin me financim dhe zgjerimin, rritjen e standarteve dhe mirëmbajtjen e rrjetit kombëtar të rrugëve, me synim krijimin e një transporti të qëndrueshëm.*

Qëllimi i programit është realizuar nëpërmjet dy objektivave specifikisht, *Ndërtim dhe rehabilitim sipas standarteve të projektimit, rrugë të rrjetit kombëtar dhe Sistemim asfaltim e riveshje për rrugë të rrjetit kombëtar*. Produktet që kanë kontribuar në realizimin e këtyre objektivave paraqiten si mëposhtë:

* Për objektivin *“Ndërtim dhe rehabilitim sipas standarteve të projektimit, rrugë të rrjetit kombëtar”,* disa nga produktet kryesore të realizuara përgjatë 4M I të vitit 2023 janë:
* *Tipi i rrugës A me katër korsi (2x2) sipas standarteve të reja, për të cilin fondet e planifikuara për vitin 2023, përgjatë 4M I janë realizuar në masën 587.6 milionë lekë apo 60% e fondeve të planifikuara për këtë qëllim. Disa nga objektet e rëndësishme, që janë në proces paraqiten si më poshtë:*
  + *“Rehabilitimi i segmentit rrugore mbikalimi pallati me shigjeta rrethrrotullimi Shqiponja Loti1, Loti 3”;*
  + *"Ndërtimi rruga mbikalimi TEG dhe rrugët lidhëse të tij”;*
  + *“Ndërtimi i Unazës së jashtme të Tiranës, Loti 4, Loti 5, Loti 6, Loti 7”.*
  + *Ndërtim i segmentit rrugor Sheshi Shqiponja-Bulevardi i ri, loti 2.*
  + *Plotësim, rakordim dhe vazhdim i punimeve Sheshi Shqiponja-Lumi i Tiranës, loti 1 dhe QMT.*
* *Rruga tip B1’ me dy korsi, për të cilën janë realizuar fondet përgjatë 4M I të vitit 2023, në masën prej 170 milionë lekë ose 20% ndaj totalit të planifikuar për vitin 2023. Objektet, në të cilat punohet me ritme të parashikuara janë:*
  + *Ndërtim Rruga Kardhiq-Delvinë Loti 4 dhe Loti 8,*
  + *Zgjerimi i rrugës Elbasan-Qafë Thanë (faza I dhe II)*
* *Për rrugën tip C2 me dy korsi, janë realizuar fondet përgjatë 4M I të vitit 2023 në masën 574 milionë lekë ose 32% e fondeve të planifikuara. Disa nga objektet e rëndësishme, në të cilat punohet normalisht dhe që janë në proces janë:*
  + *Ndërtim rruga Korcë – Ersekë, Loti 2 (pjesa e parë dhe e dytë);*
  + *Ndërtim rruga Palas – Dhërmi;*
  + *Rikonstruksion i rrugës Maliq – Lozhan i ri Strelcë;*
  + *Ndërtim i rrugës, lidhja e Autostradës Milot - Morinë me Aeroportin e Kukësit;*
  + *Zgjerim i rrugës Elbasan – Qafë – Thanë (Faza I)*
  + *Ndërtim rruga lidhëse e Aeroportit Ndërkombëtar të Vlorës (VIA)-Autostrada Fier-Vlorë.*
* *Për rrugën Tip A e modifikuar, janë realizuar fondet në masën 123 milionë lekë ose 50% e fondeve të planifikuara për këtë qëllim. Objekti që përfshihen në këtë kategori rruge është: -*
  + *Ndërtim rruga Porto Romano Durrës, Loti 3.*
* Lidhur me objektivin *“Sistemim asfaltim e riveshje për rrugë të rrjetit kombëtar”,* përgjatë 4M I të vitit 2023, fondet janë realizuar në masën rreth 26%. Disa nga projektet e realizuara janë:
  + *Eleminimi i pikave të zeza (Black spots), në rrjetin rrugor kombëtar;*
  + *Përmirësimi i sinjalistikës horizontale, vertikale dhe pajisjeve të sigurisë rrugore, në akset e Rajonit Verior, Qendror dhe Jugor.*

**Për programin “Furnizimi me Ujë dhe Kanalizime**”, përgjatë 4M I të vitit 2023 është realizuar qëllimi i cili konsiston në ofrimin e *Shërbimit me furnizim me ujë dhe kanalizime për të gjithë popullsinë me cilësi dhe sipas standarteve ndërkombëtare*. Qëllimi i politikës së programit është realizuar nëpërmjet përmbushjes së objektivit i cili synon *mbulimin e plotë dhe më cilësi me shërbim të furnizimit me ujë në të gjithë zonën e shërbimit të shoqërive UK*, si edhe nëpërmjet produkteve të paraqitur si më poshtë:

* *Realizimi i 229,943 ml linja të reja ujësjellësi për furnizimin me ujë, shoqëruar me një kosto prej 2,340 milionë lekë.*
* *U realizua rreth 56% e sasisë së planifikuar për 2023 për produktin “Kanalizimi i Ri”, apo rreth 34,084 ml.*
* *U rikonstruktua 62,061 ml ujësjellës apo 39% e sasisë së planifikuar për vitin 2023, shoqëruar me një kosto prej 652.9 milionë lekë.*

**Për programin “Mbështetje për Burimet Natyrore”**, përgjatë 4M I të vitit 2023, është realizuar qëllimi i programit, i cili lidhet me “*Realizimin e politikave te promovimit, mbikqyrjes, monitorimit dhe transparencës në fushën e gjeologjisë, minierave, ambientit dhe ujërave*”.

Qëllimi i programit u realizuar përmes 3 objektivave të cilat janë *“Shfrytëzimi me efiçencë i burimeve natyrore minerare nga shoqëritë e licensuara për këtë veprimtari nëpërmjet zbatimit të kushteve tekniko-profesionale dhe mjedisore sipas standarteve europiane”, “Promovimi i burimeve hidrologjike dhe minerare të pashfrytëzuara” si dhe “Rritja e transparencës në industrinë nxjerrëse”.* Produktet që kanë kontribuar në realizimin e tyre paraqiten të renditura sa më poshtë:

* *Projekti “Raport mbi industrinë nxjërrëse në Shqipëri”, është realizuar në masën 31%.*

**Turizmi dhe Mjedisi**

Performanca e treguesve buxhetorë për katër programet kryesore në Ministrinë e Mjedisit dhe Turizmit paraqitet si më poshtë:

*Tabela 41: Performanca e shpenzimeve për 4M I, për Turizmin dhe Mjedisin*

*Në mijë lekë*

|  |  |  |  |  |  |  |
| --- | --- | --- | --- | --- | --- | --- |
| **Emërtimi i Programit** | **Plani 2023** | | **Fakti 4M 2023** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| Planifikim, Administrim | 208,030 | 3,000 | 64,600 | 0 | 31.1% | **0**.0% |
| Mbrojtja e Mjedisit | 461,300 | 120,000 | 85,799 | 4,105 | 18.6% | 3.4% |
| *Financimi i huaj* |  | *390,000* |  | *9,653* | *0* | *2.5%* |
| Administrimi i Pyjeve | 368,310 | 158,600 | 102,386 | 0 | 27.8% | 0.0% |
| Zhvillimi i Turizmit | 457,760 | 137,500 | 60,600 | 113,351 | 13.2% | 82.4% |
| **Totali** | **1,495,400** | **809,100** | **313,385** | **127,109** | **21.0%** | **15.7%** |

**Në programin “Mbrojtja e Mjedisit**” për 4M I të vitit 2023, fondet në shpenzimet korente janë realizuar në nivelin 19% kundrejt fondeve vjetore te planifikuara.

* *Produkti “Inspektime te kryera”, është realizuar në masën 20% përgjatë 4M, kundrejt fondeve të planifikuara për vitin 2023.*
* *Produkti “Raporte monitorimi” është realizuar në masën 29% përgjatë 4M, kundrejt fondeve të planifikuara për vitin 2023.*
* *Produkti “Akte ligjore dhe nënligjore, dokumenta strategjike”, është realizuar në masën 4% kundrejt fondeve të planifikuara për vitin 2023.*
* *Produkti “Dosje të shqyrtuara” është realizuar në masën 26% kundrejt fondeve të planifikuara për 2023.*

**Në programin “Administrimi i Pyjeve**” për 4M I të vitit 2023, fondet në shpenzimet korente janë realizuar në nivelin 28% kundrejt fondeve vjetore te planifikuara. Produktet, të cilët kanë kontribuar në realizimin e qëllimit të programit paraqiten si vijon:

* *Produkti “Raporte monitorimi në Zonat e Mbrojtura”, është realizuar në masën 27% përgjatë 4M, kundrejt fondeve të planifikuara për vitin 2023.*
* *Produkti “Objekte te administruara nga Agjencia Kombëtare e Zonave të Mbrojtura” është realizuar në masën 36% përgjatë 4M, kundrejt fondeve të planifikuara për vitin 2023.*
* *Produkti “Inventarizim dhe kadastër e kryer” është realizuar në masën 22% përgjatë 4M, kundrejt fondeve të planifikuara për vitin 2023.*
* *Produkti “Plane menaxhimi për pyjet” është realizuar në masën 23% përgjatë 4M, kundrejt fondeve të planifikuara për vitin 2023.*

**Në programin “Zhvillimi i Turizmit**” për 4M I të vitit 2023, fondet në shpenzime korente janë realizuar në nivelin 13.2 % kundrejt fondeve vjetore te planifikuara. Produktet të cilët kanë kontribuar në realizimin e objektivave të këtij programi paraqiten si vijon:

* *Produkti “Monitorime të kryera përgjatë gjithë vijës bregdetare”, është realizuar në masën 25% përgjatë 4M, kundrejt fondeve të planifikuara për vitin 2023.*
* *Produkti “Turizëm i promovuar” është realizuar në masën 40% përgjatë 4M, kundrejt fondeve të planifikuara për vitin 2023.*
* *Janë shpallur 25 subjekte fituese në kuader të programit për mbështetje financiare të projekteve me tematikë promovimin e destinacioneve dhe zhvillimin e produkteve turistike.*

**DREJTËSIA**

Performanca e treguesve buxhetorë për nëntë programet në Ministrinë e Drejtësisë, paraqitet si më poshtë:

*Tabela 42:**Performanca e shpenzimeve për 4M I, për Drejtësinë*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **Emërtimi i Programit** | **Plani 2023** | | **Fakti 4-mujori 2023** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| 1. | Planifikimi, Menaxhimi dhe Administrimi | 468,570 | 711,800 | 123,420 | 930 | 26.3 | 0.1 |
| 2. | Publikimet Zyrtare | 56,600 | 5,000 | 13,006 | 0 | 23.0 | 0.0 |
| 3. | Mjekësia Ligjore | 91,172 | 101,000 | 19,619 | 0 | 21.5 | 0.0 |
| 4. | Shërbimi për Çështjet e Birësimit | 15,660 | 200 | 4,280 | 0 | 27.3 | 0.0 |
| 5. | Agjencia e trajtimit të pronave | 3,759,717 | 6,000 | 50,862 | 0 | 1.4 | 0.0 |
| 6. | Ndihma juridike | 90,050 | 2,000 | 13,322 | 0 | 14.8 | 0.0 |
| 7. | Shërbimi i Përmbarimit gjyqësor | 160,700 | 5,000 | 41,173 | 0 | 25.6 | 0.0 |
| 8. | Sistemi i Burgjeve | 6,442,600 | 220,000 | 1,953,786 | 6,946 | 30.3 | 3.2 |
| 9. | Shërbimi i Provës | 199,596 | 2,000 | 41,818 | 168 | 21.0 | 8.4 |
|  | **TOTAL** | **11,284,665** | **1,053,000** | **2,261,286** | **8,044** | **20.0** | **0.8** |

Në programin “**Sistemi i burgjeve**” për 4 mujorin e parë të vitit 2023 janë realizuar produkte për të matur performancën e Sistemit të Burgjeve, si dhe projekte që shërbejnë për përmirësimin e kushteve në sistemin penitenciar, me një kosto faktike prej 2 miliard lekë.

* *Rezultojnë se për 4M I janë trajtuar 4,822 të dënuar burra në IEVP;*
* *Janë trajtuar 419 raste të dënuar të trajtuar me shërbim shëndetësor;*
* *Janë të trajtuara në kushte të veçanta të vuajtjes se dënimit 72 të dënuara femra;*
* *Janë trajtuar 21 të mitur të dënuar të cilët vuajnë dënimin në ambientet të përshtatshme për vuajtjen e dënimit;*

Në programin “**Agjencia e Trajtimit të Pronave**” janë realizuar produkte me kosto faktike prej 50.9 milionë lekë, ndër produktet përmendim:

* *Shpërndarja e fondit fizik dhe financiar për 147 subjekte nga 1,600 të planifikuara me një kosto faktike prej afërsisht 50 milionë lekë.*
* *Mbrojtja e interesave të ATP në proceset gjyqësore, janë mbyllur 125 raste gjyqësore që kanë të bëjnë me çështje njohje të drejte pronësie apo që kanë të bëjnë me vlerësimin e pronës së njohur për kompensim.*
* *Shpërndarja e fondit të ish-ALUIZNIT, janë trajtuar 234 subjekte pagesa e të cilëve është bërë me fondet që ndodhen ne Bankën e Shqipërisë e cila i korrespondon një shume prej 89 milionë lekë.*

Në programin **“Publikimet Zyrtare”** janë realizuar produkte me kosto faktike prej 13 milionë lekë, ndër produktet përmendim:

* *“Publikimi i fletores zyrtare” nga 190 akte të planifikuara për tu botuar përgjatë vitit 2023 janë realizuar 69 botime, me një kosto prej 11.6 milionë lekë.*
* *“Botimi elektronik i fletores zyrtare, buletinit të njoftimeve zyrtare, kodeve dhe përmbledhëseve të legjislacionit” nga 10 botime të planifikuara janë botuar 4, shoqëruar me një kosto prej 528 mijë lekë*
* *“Botimi i Buletinit të Njoftimeve Zyrtare” nga 48 buletine të planifikuara janë botuar 13 buletine, shoqëruar me një kosto prej 527 mijë lekë*
* *“Botimi elektronik i fletores zyrtare” janë botuar 86 nga 248 botime të planifikuara për vitin 2023, shoqëruar me në kosto prej 329 mijë lekë.*

Në programin **“Shërbimi për Çështjet e Birësimit”** janë realizuar produkte me kosto faktike prej 4.3 milionë lekë, ndër produktet përmendim:

* *“Birësime të realizuara brenda dhe jashtë vendit”, janë 7 kërkesa për birësime nga 35 të planifikuara, shoqëruar me një kosto prej 4.3 milionë lekë.*

**INSTITUCIONET E SISTEMIT TË DREJTËSISË**

Shpenzimet e planifikuara dhe ato faktike si dhe realizimi në përqindje për 4M I të vitit 2023 për institucionet e Sistemit të Drejtësisë, paraqiten si më poshtë:

*Tabela 43: Performanca e shpenzimeve për 4M I, për Institucionet e Sistemit të Drejtësisë*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **Emërtimi I Programit/Institucionit** | **Plani 2023** | | **Fakti 4-mujori 2023** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| **1** | **Inspektoriati i Larte i Drejtesise** | 215,700 | 73,000 | 54,616 | 0 | 25.32% | 0% |
| **2** | **Komisioni I Pavarur I Kualifikimit** | 273,500 | 2,000 | 90,417 | 0 | 33.06% | 0% |
| **3** | **Kolegji I Posaçëm I Apelimit** | 205,664 | 2,000 | 59,252 | 0 | 28.81% | 0% |
| **4** | **Komisionerët Publikë** | 88,900 | 1,500 | 28,696 | 0 | 32.28% | 0% |
| **5** | **Struktura e Posaçme kundër Korrupsionit dhe Krimit të Organizuar** | 1,111,330 | 67,000 | 227,833 | 0 | 20.50% | 0% |
| **6** | **Këshilli i Lartë Gjyqësor** | 3,636,100 | 731,000 | 1,020,919 | 360 | 28.08% | 0.05% |
| **7** | **Këshilli i Lartë i Prokurorisë** | 157,750 | 15,000 | 55,944 | 19 | 35.46% | 0.12% |
| **8** | **Gjykata Kushtetuese** | 165,408 | 8,000 | 54,473 | 0 | 32.93% | 0% |
| **Totali** | | **5,854,352** | **899,500** | **1,592,150** | **379** | **27.20%** | **0.04%** |

Në lidhje me disa nga treguesit e performancës për institucionet e drejtësisë përmendim:

* *Institucioni i Komisionit të Pavarur të Kualifikimit (KPK), tregues të performancës ka numrin e dosjeve të shortuara, numri i dosjeve të shqyruara dhe vendime të marra. Konkretisht raportohet se prej fillimit të veprimtarisë, janë shortuar 805 subjekte rivlerësimi dhe për 4M I të vitit 2023 janë marrë 47 vendime dhe janë shqyrtuar afërsisht 200 dosje.*
* *Për Komisionerin Publik produkti është “Çështje të njoftuara nga KPK dhe shqyrtuar nga KP brenda afateve ligjore”, ku rezulton se përgjatë 4M I të vitit 2022 nga 130 të planifikuara për vitin 2023, janë realizuar në sasi 50 çështje, shoqëruar me një kosto 29mln lekë.*
* *Për Inspektoriatin e Lartë të Drejtësisë produkti “Inspektime të kryera”, përgjatë 4M I 2023 është realizuar me rreth 44% kundrejt sasisë vjetore të planifikuar, shoqëruar me një kosto prej 55 milionë lekë.*
* *Struktura e Posaçme kundër Korrupsionit dhe Krimit të Organizuar, për përmbushjen e objektivit të saj “Lufta kundër krimit të organizuar dhe korrupsionit, ushtrimit të ndjekjes penale dhe përfaqësimit të akuzës pranë Gjykatave të Posaçme dhe Gjykatës së Lartë” ka përfunduar 20% të çështjeve të regjistruara dhe gjykimin për 21% të personave të regjistruar për tu gjykuar.*
* *Këshilli i Lartë Gjyqësor, ka si tregues performance “Numër çështjesh të gjykuara”, ku përgjatë 4M I 2023 janë gjykuar rreth 40,908 çështje shoqëruar me një kosto 945mln lekë.*

**FINANCAT, EKONOMIA, PUNËSIMI DHE ARSIMI PROFESIONAL**

Shpenzimet e planifikuara për vitin 2023 dhe ato faktike për 4M I, si dhe realizimi në përqindje për Ministrinë e Financave dhe Ekonomisë, për disa nga programet kryesore, paraqiten si mëposhtë:

*Tabela 44: Performanca e shpenzimeve për 4M I, për Financat, Ekonominë, Punësimin dhe Arsimin Profesional*

*Në mijë lekë*

|  |  |  |  |  |  |  |
| --- | --- | --- | --- | --- | --- | --- |
|  | **Plani 2023** | | **Fakti 4 mujor** | | **Përqindja e realizimit** | |
| **Emërtimi i Programit** | **Korrente** | **Investime** | **Korrente** | **Investime** | **Korrente** | **Investime** |
| Planifikimi, Menaxhimi dhe Administrimi | 600,850 | 215,000 | 211,788 | 0 | 35.25 | 0.0 |
| Financim i huaj | - | 550,000 | - | 91,261 | - | 16.6 |
| Menaxhimi i Shpenzimeve Publike | 420,410 | 0 | 92,128 | 0 | 21.91 | - |
| Ekzekutimi i Pagesave të Ndryshme | 694,808 | 92,409 | 68,189 | 0 | 9.81 | 0.0 |
| Menaxhimi i të Ardhurave Tatimore | 2,686,797 | 395,080 | 841,676 | 36,697 | 31.33 | 9.3 |
| Menaxhimi i të Ardhurave Doganore | 3,864,610 | 219,220 | 1,201,639 | 69 | 31.09 | 0.03 |
| Financim i huaj | - | 120,690 | - | 0 | - | 0.0 |
| Lufta kundër Transaksioneve Financiare Jo-Ligjore | 107,790 | 55,000 | 23,467 | 0 | 21.77 | 0.0 |
| Mbështetje për Zhvillim Ekonomik | 320,880 | 62,000 | 58,974 | 119 | 18.38 | 0.2 |
| Financim i huaj | - | 200,000 | - | 1,458 | - | 0.7 |
| Mbështetje për Mbikq. e Tregut, Infrast. e Cilës. dhe Pron. Industr. | 356,840 | 22,000 | 99,518 | 0 | 27.89 | 0.0 |
| Inspektimi në Punë | 187,970 | 5,000 | 52,790 | 0 | 28.08 | 0.0 |
| Strehimi | 1,140,000 | 450,000 | 619,519 | 19,765 | 54.34 | 4.4 |
| Financim i huaj | - | 900,000 | - | 0 | - | 0.0 |
| Arsimi i Mesëm Profesional | 2,472,330 | 358,469 | 625,005 | 114 | 25.28 | 0.0 |
| Financim i huaj | - | 567,310 | - | 501 | - | 0.1 |
| Sigurimi Shoqëror | 49,905,085 | - | 16,326,289 | - | 32.71 | - |
| Tregu i Punës | 2,304,006 | 131,000 | 684,245 | 36,022 | 29.70 | 27.5 |
| **Totali** | **65,062,376** | **4,343,178** | **20,905,229** | **186,006** | **32.13** | **4.3** |

Sipas të dhënave të 4M I të nxjerrë nga Sistemi Financiar dhe Informatik i Qeverisjes, realizimi faktik i shpenzimeve korente paraqitet në mesataren e periudhës.

Sa i përket programit “**Menaxhimi i të Ardhurave Tatimore**”, objektivi i këtij programi është *“Progresi organizativ i Administratës Tatimore dhe zhvillimi i kapaciteteve njerëzore, aplikimi i metodave dhe sistemeve të reja; modernizimi, ofrimi i shërbimeve cilësore dhe reduktimi i barrës administrative në pagesën e detyrimeve tatimore dhe kontributeve të sigurimeve shoqërore si rrjedhojë e rritjes së ndërgjegjësimit publik duke ndihmuar në zhvillimin e kulturës për përmbushje vullnetare më të lartë; Implementimi efikas i legjislacionit tatimor dhe sigurimeve shoqërore; hetimi i rasteve të mashtrimit tatimor; zbatimi i strategjisë së përmbushjes së menaxhimit të riskut; përmirësimi i mëtejshëm i kontrollit tatimor dhe gjurmimi i mashtrimeve tatimore; mbledhja efikase dhe efektive e borxhit”*. Gjatë 4M I 2023, shpenzimet korente në këtë program janë realizuar në vlerën e 841 milionë lekë, ose në masën 31.3% të buxhetit. Në veçanti, për arritjen e këtij objektivi, për 4M I 2023, janë realizuar produktet:

* *Tatimpagues të asistuar, në masën 672 milionë lekë nga rreth 2,3 miliard lekë.*
* *90 vendime gjyqësore të ekzekutuara, në vlerën 169.3 milion lekë.*

Sa i përket programit “**Menaxhimi i të Ardhurave Doganore**” i cili ka si objektivi kryesor krijimin e lehtësirave për operatorët ekonomikë nëpërmjet lehtësimit dhe përshpejtimit të procedurave doganore, shpenzimet korente për 4M I 2023 në këtë program janë realizuar në vlerën 1.2 miliard lekë ose 31.1% e buxhetit. Për arritjen e këtij objektivi, janë realizuar:

* *Deklarata doganore të procesuara në masën 199 614, me një kosto faktike prej 535 milionë lekë.*
* *9 vendime Gjyqësore të Ekzekutuara me një kosto faktike prej 91 milion lekë.*

Lidhur me garantimin e sigurisë dhe mbrojtjes kombëtarë nga: kontrabanda, trafiqet paligjshme, mallrat e ndaluara e falsifikuara, evazioni fiskal etj. janë kryer:

* *832 çështje hetimore, me një kosto prej 2.4 milionë lekë,*
* *1,380 inspektime në vlerën 44.8 milion leke lekë, nga të cilat strukturat e antikontrabandës*
* *753 inspektime doganore dhe nga antitrafiku 627.*
* *Shërbime skanimi, në vlerën 527.9 milionë lekë, i cili është efektiv në pesë pika doganore.*

Në programin “**Tregu i Punës**” i cili ka si objektiv nxitjen e mundësive për punë të denjë dhe rritjen e punësueshmërisë së forcave të punës nëpërmjet politikave të frytshme të tregut të punës si dhe nëpërmjet përputhjes së kërkesës me ofertën për punë nga shërbimet e punësimit, për 4M I 2023, për arritjen e këtij objektivi janë realizuar produktet me të dhënat si më poshtë:

* *Janë realizuar 9 122 ndërmjetësime edhe punësime për punëkërkues të papunë me një kosto faktike prej 96 milion lekë.*
* *Punëkërkues të papunë të trajtuar me pagesë papunësie, janë trajtuar 2 990 persona me një kosto faktike prej 255.3 milion lekë.*
* *Punëkërkues të papunë pjesëmarrës në formimit profesional kanë marrë pjesë 3 380 pjesëmarrës, me një kosto faktike prej 99.7 milion lekë.*
* *Leje pune për të huajt, evidenca statistikore, financiare, procedura prokurimi etj me një kosto faktike prej 25 milion lekë.*

Programi “**Strehimi**” ka si objektiv të sigurojë strehim të përshtatshëm e të përballueshëm për individë e familje që nuk përballojnë dot kostot e tregut të banesave. Sa i takon realizimit të 4M I 2023 mund të rendisim sa më poshtë:

* *Subvencionimi i interesave për kreditë ekzistuese, është realizuar në vlerën 98.9 milion lekë dhe kanë përfituar 5 218 familje.*
* *Subvencionimi i interesave të kredive të reja me vlerën 13.7mln lekë, përfitues 109 familje.*
* *Subvencionimi i qirasë për 8 500 familje e prekura nga tërmeti i datës 26.11.2019, me një vlerë prej 472,500 mijë lekë.*
* *Subvencionim qiraje në tregun e lirë sipas Ligjit nr.22/2018, për rreth 485 familje në 13 bashki pa të ardhura apo me të ardhura shumë të ulta me një vlerë prej 28.6 milion lekë.*

**MBROJTJA**

Shpenzimet e planifikuara dhe ato faktike si dhe realizimi në përqindje për 4 mujorin e parë 2023 për Ministrinë e Mbrojtjes, paraqiten si më poshtë:

*Tabela 45: Performanca e shpenzimeve për 4M I, për Mbrojtjen*

*Në mijë lekë*

|  |  |  |  |  |  |  |
| --- | --- | --- | --- | --- | --- | --- |
| **Emërtimi i Programit** | **Plani 2023** | | **Fakti 4M** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| Planifikimi, Menaxhimi dhe Administrimi | 1,404,124 | 200,000 | 282,469 | 17,095 | 20.12% | 8.55% |
| Forcat e Luftimit | 5,937,204 | 7,991,435 | 1,630,861 | 859,173 | 27.47% | 10.75% |
| *Financim i huaj* |  | *4,100,000* |  | *0* |  | *0.00%* |
| Arsimi Ushtarak | 863,812 | 733,065 | 228,613 | 0 | 26.47% | 0.00% |
| Mbështetja e Luftimit | 6,441,279 | 1,222,500 | 1,405,448 | 62,607 | 21.82% | 5.12% |
| Mbështetje për Shëndetësinë | 1,228,336 | 380,700 | 281,030 | 47,413 | 22.88% | 12.45% |
| Emergjencat Civile | 1,301,504 | 1,359,300 | 173,549 | 25,654 | 13.33% | 1.89% |
| *Financim i huaj* |  | *1,900,000* |  | *0* |  | *0.00%* |
| Sigurimet Shoqerore per ushtaraket | 5,200,000 | 0 | 2,000,000 | 0 | 38.46% |  |
| **Totali** | **22,376,259** | **17,887,000** | **6,001,970** | **1,011,941** | **24.20%** | **1.60%** |

Ministria e Mbrojtjes ka synuar që nëpërmjet zhvillimit të politikave të nevojshme në fushën e personelit, promovimit në karrierë, trajtimit të ushtarakut, rritjes së transparencës, llogaridhënies, si dhe eliminimin e korrupsionit në Forcat e Armatosura, të arrijë realizimin e disa prej treguesve kryesorë të përformancës, ku renditen:

* *Lartësimi i figurës dhe integritetit të ushtarakut*
* *Implementimi në mënyrë cilësore i detyrimeve që rrjedhin nga pjesëmarrja dhe anëtarësia në organizma të niveleve të larta ndërkombëtare si: NATO, EAPC, RACVIAC, Karta e Atlantikut, etj; i realizuar nëpërmjet nënshkrimit të marrëveshjeve ndërkombëtare në kuadër të partneritetit mes vendeve, rritjes së sigurisë në rajon e më gjerë.*
* *Modernizimi me armatim të lehtë dhe municione për Forcat e Armatosura, sistemet e mbështetjes për zjarr apo vendosja e kamerave Infra të Kuqe stacionare të integruara me sistemin SIVHD.*

Projektet prioritare në aspektin e ndërveprueshmërisë me strukturat e NATO-s, si dhe në kuadër të rritjes së sigurisë kombëtare, janë:

* *Sistemet e Integruara të vëzhgimit të hapësirës ajrore e detare.*
* *Kompletimi i Forcave të Armatosura me pajisje individuale të luftimit, në funksion të certifikimit të Batalionit të dytë të këmbësorisë si një komponent i gatshëm i NATO Response Force.*
* *Shpenzimet operacionale u përdoren me efikasitet për kryerjen e misionit të Forcave të Armatosura si në rang kombëtar ashtu dhe në kuadër të misioneve paqeruajtëse, duke rritur prezencën e Forcave të Armatosura në Detin Egje, Afganistan, KFOR, etj.*

Programi **“Forca e Luftimit”**, për 4M I 2023 në shpenzimet korente ka realizuar fondet në masën 27.5% kundrejt fondeve vjetore të planifikuara. Objektivat e këtij programi për vitin 2023 janë:

* Mbajtja në gatishmëri dhe përmirësimi i kapaciteteve Operacionale të Forcës Tokësore
* Mbajtja në gatishmëri dhe përmirësimi i kapaciteteve Operacionale të Forcës Detare
* Mbajtja në gatishmëri dhe përmirësimi i kapaciteteve Operacionale të Forcës Ajrore

Treguesit e performancës për këto objektiva, realizuar në masën 100 % për përiudhën, janë:

* *Përgatitja e trupave për misione paqeruajtëse.*
* *Aftësia dislokuese e trupave për përmbushjen e misionit në një kohë rekord.*
* *Ndërveprueshmëria e trupave për përmbushjen e misioneve në det.*
* *Kontrolli i hapësirës ajrore të Republikës së Shqipërisë.*

Programi **“Mbështetja e Luftimit”,** për 4M I 2023 ka realizuar fondet për grupin e shpenzimeve korrente në masën 22%. Për këtë program janë parashikuar objektiva specifike të tilla si:

* Sigurimi i logjistikes së nevojshme si dhe mbështetja në operacione humanitare dhe misione ndërkombëtare.Treguesit e performancës për këtë objektiv janë:
* *Përqindja e furnizimit në kohë dhe mbështetja logjistike e Forcave të Armatosura.*
* *Menaxhimi në kohë dhe profesional i operacioneve të EC dhe CIMIC.*
* *Dokumente të procesuara dhe arkivuara sipas legjislacionit ne fuqi.*
* Sigurimi i inteligjencës strategjike të nevojshme dhe sipas standardeve të NATO-s për siguri dhe stabilitet .Treguesit e performancës për këtë objektiv, janë:
* *Përqindja e arritjes së përmbushjes së objektivave të kapaciteteve në fushën e inteligjencës*

*ushtarake dhe të NATO-s.*

* *Përqindja e arritjes së kapaciteteve te nevojshme operacionale.*
* Sigurimi dhe mbështesja e sistemeve të teknologjisë brenda standardeve të NATO-s. Treguesit e performancës për këtë objektiv, janë:
* *Kapacitete operacionale per ASNI*
* *Ruajtja e nivelit oreracional për Repartin nr. 6630*

Programi “**Arsimi Ushtarak**” ka si objektiv *“Rritjen e kapaciteteve të burimeve njerëzore dhe transformimi i sistemit të edukimit ushtarak e civil nëpërmjet programeve të integruara dhe gjithëpërfshirëse në përputhje me standardet e NATO”*. Realizimi i fondeve buxhetore për 4M I 2023 në këtë program buxhetor për grupin e shpenzimeve korente rezulton në masën 26.5%. Treguesit e performancës për këtë objektiv, janë:

* *Numër ushtarakësh të rinj të trajnuar dhe pranuar kundrejt numrit të aplikimeve*
* *Numër personeli që përfundojnë trajnimet dhe kalojnë testet.*
* *Numër manualesh të botuara kundrejt planifikimit.*
* *Numër kërkimesh shkencore të publikuara kundrejt planifikimit.*
* *Numër studimesh të zhvilluara për standardizimin e FA-ve.*
* *Numër personeli ushtarakë të gjinisë femra të pranuara në FA.*
* *Numër personeli i trajnuar/stërvitur.*

Programi “**Mbështetje për Shëndetësinë**” ka për qëllim *“Ofrimin e një shërbimi sa më të specializuar mjekësor dhe spitalor në nivel universitar në trajtim në rang kombëtar të politraumave”*. Realizimi i buxhetit për shpenzimet korrente të programit për 4M I kundrejt buxhetit të akorduar për vitin 2023 është në nivelin 23%. Treguesit e performancës për këtë qëllim, janë:

* *Numri i Urgjencave të shërbimit të Kirurgjisë dhe Terapisë*
* *Numri i Pacienteve të shtruar, të planifikuar dhe urgjente në SUT*
* *Numri i Operacioneve të sallës operatore të urgjencës*
* *Përqindja e vdekshmërisë.*

Realizimi i fondeve buxhetore të akorduara në programin “**Emergjencat Civile**” për 4M I 2023 për grupin e shpenzimeve korente rezulton në masën 13.3%. Qëllimi i këtij programi realizohet përmes arritjes së këtyre objektivave:

* Zvogëlimi i humbjeve në jetë njerëzish, pasurisë, trashëgimisë kulturore dhe në mjedis. Tregues performance:
* *Jetë të shpëtuara*
* *Familje të dëmshpërblyera*
* *Infrastrukturë e përmirësuar dhe rehabilituar*
* Rritja e stokut ne mallra ushqimore e industriale dhe krijimi i kushteve optimale për miradministrimin e mallrave të konsideruara si rezervë shtetërore. Tregues performance:
* *Rritja e stokut të mallrave rezervë shteti, të cilat do të përdoren për t’i ardhur në ndihmë 4*

*000 familjeve të prekur nga fatkeqësitë natyrore me mallra rezervë shtetërore për një*

*periudhë 1 mujore.*

**RENDI DHE SIGURIA PUBLIKE**

Performanca e treguesve buxhetorë për 5 programet e Ministrisë së Brendshme paraqitet si mëposhtë:

*Tabela 46: Performanca e shpenzimeve për 4M I, për Rendin dhe Sigurinë Publike*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **Emërtimi i Programit** | **Plani 2023** | | **Fakti 4M 2023** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| 1 | Planifikim, Menaxhim, Administrim | 1,372,050 | 122,849 | 342,203 | 1,141 | 24.94% | 0.93% |
| 2 | Policia e Shtetit | 17,930,950 | 1,622,228 | 5,537,317 | 417,120 | 30.88% | 25.71% |
| 3 | Garda e Republikës | 1,952,300 | 10,000 | 558,239 | 0 | 28.59% | 0.00% |
| 4 | Shërbimi i Gjendjes Civile | 518,500 | 130,000 | 141,388 | 0 | 27.27% | 0.00% |
| 5 | Prefekturat dhe Funksionet e Deleguar | 522,270 | 5,000 | 141,191 | 3,938 | 27.03% | 78.76% |
| **Totali ne MB** | | **22,296,070** | **1,890,077** | **6,720,338** | **422,199** | **30%** | **22%** |

**Në programin “Policia e Shtetit**”, realizimi i fondeve për shpenzimet korente është 31% ndaj planit vjetor ndërsa produktet e investimit janë realizuar ne masë 26%.

Qëllimi i këtij progami është: *“Lufta pa kompromis dhe ndëshkimi i ashpër penal ndaj grupeve dhe/ose organizatave kriminale të ndryshme, si dhe i grupeve me axhenda ekstremiste të dhunshme dhe terroriste duke shënjestëruar dhe goditur veprimtarinë e krimit të organizuar e rrjetet kriminale, sekuestruar dhe konfiskuar çdo aset ekonomik të paligjshëm. Përforcimi i zbatimit të ligjit për rritjen e nivelit të sigurisë publike dhe asaj rrugore. Menaxhimi efektiv, efeçient dhe i integruar i kufijve nëpërmjet mirëfunksionimit të 27 pikave të kalimit kufitar në Republikën e Shqipërisë. Forcimi i kapaciteteve institucionale, garantimi i pavarësisë operacionale të policisë së shtetit dhe konsolidimi i arsimit, kualifikimit dhe veçanërisht trajnimit të vazhdueshëm e të profilizuar të strukturave të Policisë së Shtetit.”* Qëllimi i programit realizohet nëpërmjet 4 objektivave të realizuar përgjatë 4M I 2023, të cilat paraqiten si vijon:

Objektivi 1 *“Rritja e hetimeve proaktive në luftën kundër krimit të organizuar, trafiqeve, korrupsionit, terrorizmit si dhe forcimi i koordinimit ndërinstitucional ndërkombëtar në luftën kundër krimit të organizuar e terrorizmit”.* Për realizimin e objektivit kanë kontribuar produktet sa më poshtë:

* *Realizimi i 59 “Operacione të posaçme Konvencionale” apo 83 % e sasisë së planifikuar, me një kosto totale prej 112 milionë lekë.*
* *Janë kryer 13 169 “Operacione policore të hetuara dhe shërbime”, apo 94% e sasisë së planifikuar për periudhën, me një kosto totale prej 2,897 milionë lekë.*
* *Janë realizuar 15 opracione ndaj ekstermisteve e grupeve terroriste, apo 83% e sasisë së planifikuar për periudhën.*
* *37 “Persona me cilësi të veçantë të mbrojtur”, apo 67% e sasisë së planifikuar për periudhën, me një kosto totale prej 47 milionë lekë.*

Objektivi 2 *“Rritja e sigurisë Publike dhe Sigurisë rrugore përmes patrullimeve në rrugë dhe forcimi i kontrollit të territorit me policimin në komunitet”*. Për realizimin e objektivit kanë kontribuar produktet sa më poshtë:

* *Realizimi i 2 199 “Shërbime të policisë rrugore të kryera në rrugët nacionale”, apo 85% e sasisë së planifikuar për 4M, me një kosto totale prej 92 milionë lekë.*
* *Janë realizuar 187 “Shërbime të Forcave Speciale dhe e NSH për sigurimin e Rendit Publik”, apo 87% e sasisë së planifikuar për 4M, me një kosto totale prej 337 milionë lekë.*
* *21 objekte dhe personalitete të siguaruara, apo 95% e sasisë së planifikuar për 4M, me një kosto totale prej 101 milionë lekë.*

Objektivi 3 “*Forcimi i masave për luiftën kundë krimit ndërkufitar dhe trafiqeve të paligjshme me synim rritjen e standartev të sigurisë së kufijve sipas standarteve të BE-së dhe Kodit Schengen”.*

Për realizimin e objektivit kanë kontribuar 3 produkte përgjatë 4M I 2023, të cilët konsistojnë në:

* *U realizuan 17 operacione të sigurisë në kufirin blu, apo 85% e sasisë së planifikuar për 4M, me një kosto totale prej 40 milionë lekë.*
* *Janë procesuar 12,755,984 persona në PKK, kategoria I; II dhe e II-të (ajrore, detare, tokësore), apo 98% e sasisë së planifikuar për 4M, me një kosto totale prej 778 milionë lekë.*
* *Janë trajnuar 71 Qen policie në kushte shërbimi, apo 95% e sasisë së planifikuar për 4M.*

Objektivi 4 “*Përafrimi i standartve të shërbimeve policore me ato të BE-së”.* Për realizimin e objektivit kanë kontribuar 3 produkte përgjatë 4M I 2023, të cilët konsistojnë në:

* *U trajnuan 103 rekrut të trajnuar në auditore dhe në terren, apo 61% e sasisë së planifikuar për 4M, me një kosto totale prej 34 milionë lekë.*
* *U trajtuan 1223 punonjës me pagesë kalimtare, apo 87% e sasisë së planifikuar për 4M.*
* *Janë hartuar 6734 raporte për menaxhimin e burimeve finaciare dhe njerzore, apo 86% e sasisë së planifikuar për 4M, me një kosto totale prej 922 milion lekë.*

**Programi “Garda e Republikës”**, realizimi i fondeve për shpenzimet korente është 29 % ndaj planit vjetor. Qëllimi i këtij progami është: *“Të kontribuojë në përmiresimin e vazhdueshëm të Sigurise së Personaliteteve Vendas dhe të Huaj, të Objekteve të Rëndësisë së Veçantë nëpërmjet rritjes së kapaciteteve menaxhuese dhe përputhjes me standartet europiane në fushën e sigurisë, duke synuar arritjen e nivelit 100% të sigurisë”.* Qëllimi i programit realizohet nëpërmjet objektivave specifike të parashikuara dhe 1 produkti të realizuar përgjatë 4M, me specifikisht i paraqitur si më poshtë:

* *Është realizuar ruajtja e personaliteteve VIP vendas e të huaj, me një kosto 558mln lekë.*

**Në programin “Shërbimi i Gjendjes Civile”**, ka realizim të fondeve rreth 24% ndaj planit vjetor, duke realizuar kështu edhe qëllimin e politikës së programit, e cila është : *“Konsolidimi i mëtejshëm të një sistemi të dixhitalizuar të regjistrit kombëtar të gjendjes civile (RKGJC), të sistemit të regjistrit kombëtar të adresave (RKA) dhe regjistrimi/përditësimi i të dhënave të shtetasve në Republikën e Shqipërisë me vërtetësi dhe në kohë reale.”* Qëllimi i programit u realizua nëpërmjet produkteve:

* *Rregjistrimit të 298,537 akte dhe dokumente të lëshuara nga shërbimi i Gjendjes Civile, me kosto prej 136 milionë lekë.*
* *Nëpërmjet funksionimit të sistemit të adresave të përmirësuar dhe rritjen e funksionalitetit të RKGJC.*

**Programi “Prefektura dhe Funksionet e Deleguara”,** ka realizuar fondet për shpenzimet korrente për 4M I 2023 në masën 27%. Qëllimi i politikës së programit është: *“Ndjekia e zbatimit të programit të Qeverisë në nivel vendor si përfaqësues i qeverisë”, i cili synohet të realizohet nëpërmjet objektivit: “Rritja e performacës së Prefektit të Qarkut në nivel vendor për zbatimin e reformës Administrativo-Territoriale”.* Për realizimin e objektivit kanë kontribuar produktet sa më poshtë:

* *Janë kryer 415 monitorime në nivel qarku nga Perfekti i Qarkut, apo 53% e sasisë së planifikuar, me kosto prej 17 milionë lekë.*
* *Është dhënë ndihmë për garantimin e vazhdueshmërisë së funksioneve dhe shërbimeve publike, në nivel vendor në kuadër të zbatimit të reformës administrativo-territoriale, me kosto rreth 5.6 milionë lekë.*
* *Janë trajtuar 123 kërkesa për administrimin dhe mbrojtjen e tokës, apo 62% e sasisë së planifikuar, me kosto rreth 20.2 milionë lekë.*

**KULTURA**

Performanca e treguesve buxhetorë për programet e Ministrisë së Kulturës paraqitet si mëposhtë:

*Tabela 47: Performanca e shpenzimeve për 4M I, për Kulturën*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| NR | Emërtimi i Programit | Plani 2023 | | Fakti 4 mujori I 2023 | | Përqindja e realizimit | |
| **Korrente** | **Investime** | **Korrente** | **Investime** | **Korrente** | Investime |
| 1. | Planifikim, menaxhim administrim | 177 208 |  | 43 804 |  | 25% |  |
| 2. | Trashëgimia kulturore dhe muzetë | 708 135 | 119 500 | 138 427 | 2 | 19.5% |  |
| 3. | Arti dhe Kultura | 1 278 638 | 1 692 500 | 257 496 | 76 404 | 20.1% | 4.5% |
|  | Totali | 2 163 981 | 1 812 000 | 516 132 | 76 406 | 20% | 4.2% |

Në të gjitha programet, niveli i realizimit të planit të shpenzimeve korrente është i lidhur me mosplotësimin e vendeve vakante sipas organikës së institucioneve si edhe me procedurat e prokurimit të mallrave e shërbimeve, proces ky që zgjat deri në finalizimin e lidhjes së kontratës, por është parashikuar që realizimi i këtyre shpenzimeve në periudhat në vijim do të ndryshojë ndjeshëm. Ndërsa niveli i ulët i realizimit të investimeve është lidhur me kohen proceduriale që zënë prokurimet. Në programin “Trashëgimia Kulturore” është realizuar promovimi, ruajtja, konservimi, restaurimi i objekteve dhe fondeve muzeore si dhe edukimi përmes trashëgimisë dhe aktiviteteve në funksion të saj. Kështu gjatë 4M I 2023 janë realizuar produktet*:*

* *Me një kosto rreth 76.8 milion lekë, janë kryer punime mirëmbajtje dhe restaurime në 41 objekte, si edhe ndërhyrje restauruese, konsoliduese, pastrime nga vegjetacioni apo mirëmbajtje.*
* *Janë zhvilluar rreth 13 aktivitete edukuese/promovuese mbi trashëgiminë kulturore prej 8.4mln leke.*
* *Jane mirembajtur 3 muze te vizitueshme nga publiku me nje kosto prej 49.7 milion lekesh.*
* *Eshte realizuar produkti “Trashegimia materiale e jo materiale e inventarizuar” me nje numer kartelash faktike prej 10 024, me nje kosto prej 3.5 milion lekesh.*
* *Në Berat janë realizuar punime mirembajtje, pastrimi e nderhyrje restauruese ne lagjen Kala, në rrugicat pranë territoreve të kishave, është realizuar restaurimi i dy ikonave nga specialistët e ARTIT ne DRTK “Shën Mëria mbi fron.*
* *Në Korçë janë realizuar punime mirëmbajtje në Kishën e Mëhillit, në Kishën e Shën Prodhomit, Voskopojë, në kishën e Shën Gjergjit.*
* *Në Korçë në Muzeun e Artit , Arsimit dhe Arkeologjik, janë zhvilluar rreth 29 aktivitete.*
* *Në Qendreën Muzeore Durrës janë realizuar 5 aktivitete mbi ruajtjen dhe promovimin e trashëgimisë kulturore, si dhe 6 aktivitete për edukimin përmes kulturës.*
* *Janë miratuar projekte për aktivitete, të fushës së trashëgimisë jomateriale, ku, pas thirrjes së hapur që Ministria e Kulturës shpall për mbështetjen financiare të projekteve në fushën e artit, kulturës dhe trashëgimisë janë miratuar 237 projekte fituese për promovimin e vlerave kulturore , promovimin dhe nxitjen e krijuesve dhe artistëve të rinj, etj të cilat do të zhvillohen deri në Dhjetor 2023.*

Programi **“Arti dhe Kultura** ka për qëllim, edukimin, zhvillimin dhe promovimin e skenes artistike dhe vlerave kulturore kombëtare dhe ka si objektiv:

* “*Rritjen e interesit të publikut ndaj programeve kulturore përmes përmirësimit të shërbimeve në infrastrukturë si dhe rritjen e cilësisë artistike”.*

Realizimi i këtij objektivi gjatë 4 mujorit të parë 2023 është realizuar nëpërmjet produkteve performanca e të cilave paraqitet si më poshtë:

* *62 premiera dhe shfaqje artistike të zhanrit skenik operistik, koreografik dhe folklorik kombëtar (131.6 milion lekë).*
* *52 Premiera dhe shfaqie artistike të zhanrit teatror klasik dhe bashkëkohor (31 mln leke);*
* *72 premiera dhe shfaqje artistike të zhanrit skenik teatror eksperimental klasik e bashkekohor (6mln lekë);*
* *8 ekspozita me vepra pjesë e fondit të GKA, të përkohshme të traditës dhe bashkëkohore, autorë të diasporës dhe të huaj (9 milion lekë),*
* *13 veprimtari edukuese të teatrit me dhe për fëmijë (11 milion lekë),*
* *12 veprimtari artistike ne zhanrin e cirkut dhe eksperimentimin e formave te reja te shprehjes skenike bashkekohore (12 milion leke).*
* *64 aktivitete për qytetarët përdorues e frekuentues të koleksioneve bibliotekare (33mln lekë).*

**POLITIKA E JASHTME**

Ministria për Evropën dhe Punët e Jashtme është institucioni përgjegjës për hartimin dhe zbatimin e politikës së jashtme të Republikës së Shqipërisë, drejtimin teknik dhe bashkërendimin e procesit të integrimit të Republikës së Shqipërisë në Bashkimin Evropian, zhvillimit dhe fuqizimit të diplomacisë ekonomike si dhe bashkërendimin e ndihmave financiare nga Bashkimi Evropian. Performanca e treguesve buxhetorë për tre programet në Ministrinë për Evropën dhe Punët e Jashtme paraqitet si më poshtë:

*Tabela 48: Performanca e shpenzimeve për 4M I, për Politikën e Jashtme*

*Në mijë lekë*

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **Emërtimi i Programit** | **Plani 2023** | | **Fakti 4 M 2023** | | **Përqindja e realizimit** | |
| **Korrente** | **Investime** | **Korrente** | **Investime** | **Korrente** | **Investime** |
| 1. | Planifikimi, Menaxhimi dhe Administrimi | 281,073 | 37,999 | 80,727 | 21 | 28.7 | 25.3 |
| 2. | Mbështetje diplomatike jashtë shtetit | 2,509,576 | 15,000 | 412,426 | 0 | 16.4 | 16.3 |
| 3. | Aktiviteti diplomatik dhe konsullor i MPJ | 245,500 | 0 | 51,769 | 0 | 21.1 | 21.1 |
|  | **TOTAL** | **3,036,149** | **52,999** | **544,922** | **21** | **17.9** | **17.6** |

Programi “**Mbështetje diplomatike jashtë vendit**”, *zhvillon aktivitetet që synojnë nxitjen dhe zhvillimin e marrëdhënieve të bashkëpunimit të gjithanshëm, mbrojtjen dhe avancimin e interesave kombëtare dhe përkujdesin ndaj qytetarëve shqiptar kudo ata ndodhen*. Në këtë program janë realizuar disa produkte me kosto faktike 412 milionë lekë. Ndër produktet kryesore përmendim:

* *“Mbështetja e përfaqësive diplomatike dhe konsullore me personel dhe kushte të përshtatshme pune dhe jetese”, për 60 nga 364 punonjës të planifikuar.*
* *“Kuota ndërkombëtare” është kryer pagesa për 17 kuota nga 53 të planifikuara, ku vendi ynë është palë si detyrimet ndaj Organizatës së Kombeve të Bashkuara; Misioneve Paqeruajtëse; Frankofonisë; ANEA; UNIDO; UNESCO; Këshilli i Evropës, NATO; OSBE, etj.*

Programi “**Aktiviteti diplomatik dhe konsullor**” ka për qëllim:

*Avancimin e procesit te integrimit evropian të vendit përmes hapjes dhe zhvillimit të negociatave për anëtarësim në BE. Zhvillimi dhe forcimi i marrëdhënieve dypalëshe në partnerët strategjik, vendet e rajonit, përfshirë kosovën, vendet mike dhe aleate.* Në këtë program janë realizuar disa produkte me kosto faktike 52 milionë lekë, ku përmendim:

* *Janë hartuar 6 nga 24 akte ligjore dhe nënligjore të planifikuara në kuadër të intensifikimit të punës, përpjekjeve dhe koordinimit ndërinstitucional në procesin e përmbushjes së detyrimeve për hapjen e negociatave të anëtarësimit në BE*
* *Janë zhvilluar gjithashtu takime dypalëshe dhe shumëpalëshe, në kuadër të zhvillimit dhe forcimit të marrëdhënieve me partnerë strategjik, vendet e rajonit si dhe si dhe rritjen e rolit të Shqipërisë në organizatat rajonale dhe ndërkombëtare përfshirë këtu edhe në Këshillin e Sigurimit në OKB me një peridicitet 1-3 herë në muaj.*

## Ecuria e detajuar e projekteve të investimeve publike, gjatë Janar-Maj 2023

Ecuria e investimeve publike për 5-mujorin e parë të vitit 2023 paraqitet në të njëjtat nivele me vitet e mëparshme për të njëjtën periudhë raportimi. Realizimi për Financimin e Brendshëm paraqitet më i lartë krahasuar me të njëjtën periudhë raportimi, ndërkohë që Financimi i Huaj paraqitet ndjeshëm më i ulët se vitet e kaluara dhe realizimi i ulët lidhet kryesisht me mosrealizimet nga grantet. Një pjesë e mirëe shpenizmeve për projekte investimi është akorduar për projekte të reja të cilat fillojnë gjatë vitit 2023 dhe për të cilat janë duke u kryer procedurat e prokurimit.

Nga ministritë e linjës pavarësisht realizimit të deritanishëm është raportuar se deri në fund të vitit do të kryhen të gjitha procedurat e prokurimit dhe do të vijohet normalisht me realizimin e fondeve për projektet e investimeve për financimin e brendshëm. Ndërkohë Financimi i Huaj mund të paraqesë disa problematika mosrealizimi dhe kryesisht ato me burim financimi grante. Deri në fund të muajit Maj 2023 janë raportuar disa kontrata për projekte investimi të përfunduara. Ndërkohë, po vijohet me zbatimin e kontratave për projektet e investimeve të parashikuara për vitin 2023. Numri më i lartë i kontratave për projektet e investimit të përfunduara i takon Ministrisë së Infrastrukturës dhe Energjisë dhe konkretisht projektet në Infrastrukturë.

Më poshtë paraqitet shkurtimisht projektet kryesore të financuara deri në fund të muajit Maj dhe projektet kryesore të përfunduara nga ministritë e linjës.

**Ministria e Bujqësisë dhe Zhvillimit Rural**

* Për projektet me financim të brendshëm, realizimi për 5M 2023 është 13.8% e buxhetit fillestar ose 436 milionë lekë. Për projektet me financim të huaj realizimi është 7.6% e buxhetit fillestar ose 280 milionë lekë.
* Në vazhdim nga viti 2022 janë gjithsej 20 projekte, të cilat përbëjnë 25.4% ndaj totalit të investimeve të brendshme, ku 9 prej tyre ose 5% e projekteve kanë përfunduar, ndërsa rreth 4% e pjesës së mbetur janë në proces likuidimi pasi kanë përfunduar punimet fizike dhe po bëhen kolaudimet e objekteve.
* Për Projektet dhe Bashkëfinancimin, Kosto Lokale dhe TVSH-ja për projektet e huaja është 39% e totalit të investimeve të brendshme, të cilat deri ne fund të muajit Maj janë realizuar në masën 9%. Ky realizim është në varësi të ecurisë së disbursimeve të fondeve për financimin e huaj.
* Një pjesë e konsiderueshme e projekteve (27 projekte) ose 19.5% e totalit të financimit të brendshëm janë në proces tenderimi, ndërsa 7% janë në fazën e përgatitjes së Dokumentave Standarde të Tenderit.
* Programi me realizimin më të mirë të projekteve me financim të brendshëm është “*Menaxhimi i infrastrukturës së kullimit dhe ujitjes*” realizuar 21.8% kundrejt planit prej 1.165 milionë lekë.
* Programi me realizimin më të mirë të projekteve me financim te huaj paraqitet “*Siguria Ushqimore dhe mbrojtja e konsumatorit*” realizuar 31% kundrejt planit prej 161.5 milionë lekë.
* Projektet kryesore të cilat kanë kontribuar në realizimin e investimeve për Ministrinë e Bujqësisë dhe Zhvillimit Rural paraqiten si vijon:
* *Rehabilitim i kanalit ujitës krahu i djathtë rezervuari Gjanç në vlerën 61.6 milionë lekë*
* *Rehabilitim i Argjinaturës së Tones, segmenti Tarin – Perlat në vlerën 34.7 milionë lekë;*
* *Mbrojtja nga Lumi Vjosa në Kafaraj, krahu i djathtë (L=400m) Bashkia Fier në vlerën 31.4 milionë lekë.*
* *Mbrojtje nga gerryerjet e lumit Osum, bregu i majte te tokes bujqesore ne fshatin Arrez, bashkia Dimal në vlerën 31.2 milionë lekë.*
* *Mbrojtje nga lumi Shkumbin tek Pularia Elbasan në vlerën 26 milionë lekë.*
* **Financimi i Huaj** paraqitet me realizim 7.6% kundrejt planit prej 3.660 milionë lekë.

**Ministria e Transportit dhe Infrastrukturës**

* Për sa u përket investimeve publike, për projektet me financim të brendshëm, realizimi për 5M 2023 është 39.5% të buxhetit fillestar, realizuar në masën 11,649 milionë lekë. Për projektet me financim të huaj realizimi është 6.4% e buxhetit fillestar, realizuar në masën 1,280 milionë lekë.
* MIE nuk ka raportuar për problematika të cilat do të ndikojnë në realizimin e projekteve të investimeve. Në këto kushte pritet që realizimi për projektet e investimeve të vijojë normalisht.
* Programet me realizimin më të mirë për projektet me financim te brendshëm paraqiten:
* *programi “Furnizimi me Ujë dhe Kanalizime” me realizim 55.2% kundrejt planit prej 7,317 milionë lekë,*
* *programi “Mbeshtetje për Burimet Natyrore” me realizim 43.4% kundrejt planit prej 91 milionë lekë,*
* *programi, programi “Transporti Rrugor” me realizim 39.6% kundrejt planit prej 18,591 milione lekë,*
* *programi “Transporti Hekurudhor” me realizim 31.9 % kundrejt planit prej 550 milionë lekë,*
* *programi “Mbështetje për Industrinë” me realizim 19.6% kundrejt planit prej 84 milionë lekë.*
* Disa nga projektet të cilat janë realizuar 100% kundrejt planit vjetor të cilat kanë kontribuar edhe në realizimin e investimeve me financim të brendshëm për Ministrinë e Infrastrukturës dhe Energjisë paraqiten si më poshtë vijon:
* *Ndërtim rruga Korçë-Ersekë, Loti 2 (pjesa e parë), me vlerë realizimi prej 153 milionë lekë;*
* *Ndërtim rruga Kardhiq-Delvinë, Loti 4, shtesë punimesh, me vlerë realizimi prej 75mln lekë;*
* *Rehabilitim i segmentit rrugore mbikalimi pallati me shigjeta rrethrrotullimi Shqiponja, Loti 2, me vlerë realizimi prej 73 milionë lekë;*
* *Ndërtim i Unazës së jashtme Tiranë, Loti 7, me vlerë realizimi prej 112 milionë lekë;*
* *Plotesimi i punimeve dhe rruget lidhese në Unazen lindore, Loti 2, me vlerë realizimi prej 75 milionë lekë;*
* *Ndërtimi i segmentit rrugor Sheshi Shqiponja – Bulevardi i Ri, Loti 2, me vlerë realizimi prej 93 milionë lekë;*
* *Ndërtim rruga Porto Romano – Durrës, Loti 3, vazhdimi, me vlerë realizimi prej 123mln lekë;*
* *Ndërtim rruga Kardhiq - Delvinë Loti 8, (Sistemimi dhe Rivitalizimi i Skarpateve), me vlerë realizimi prej 92 milionë lekë;*
* *Ndertim rruga Palase – Dhërmi, me vlerë realizimi prej 84 milionë lekë;*
* *Rikonstruksion i aksit rrugor Maliq – Lozhan i Ri – Strelce, me vlerë realizimi prej 94mln lekë;*
* *Rehabilitim i segmentit rrugor Fier - Vlorë (rruga e vjetër), me vlerë realizimi prej 74mln lekë;*
* *Sistemimi dhe rivitalizi i skarpateve në Shkallën e Tujanit, me vlerë realizimi prej 74mln lekë;*
* *Ndërtim linjë transmetimi nga puseta Yzberisht deri në Depo Katund, Katund i Ri dhe ndërtim nga puseta Yzberisht deri në Depo Qyteti i Nxënësve, bashkia Tiranë, me vlerë realizimi prej 87 milione lekë;*
* *Shtesa e impiantit të përpunimit të ujit të pijshë, Boville 1800 l/s faza e dytë me 1200 l/s, me vlerë realizimi prej 100 milionë lekë;*
* *Ndërtim tubacioni transmetimi Basen presioni – Tunel- Partitar – Depo Daias sh.a. Ujësjellës Kanalizime Tiranë, me vlerë realizimi prej 120 milionë lekë;*
* *Ndërtim ujësjellësi për furnizim me ujë të qytetit Burrel të fshatrave të njësisë administrative Derjan dhe rukaj – Loti I, me vlerë realizimi prej 77.5 milionë lekë;*
* *Përfundimi i gjithë rrjetit të Kanalizimeve të Ujerave të ndotura në njësinë administrative Pogradec dhe njësinë administrative Buçimas, bashkia Pogradec, me vlerë realizimi prej 100 milionë lekë;*
* *Ndërtim linjë e re në tubacionin d=700mm të Bovillës së vjetër, L=6.0 km (Zvëndësimi i tubacionit ekzisues-hekuri nga liqeni i Zallherit deri te Kafja e Rremës), me vlerë realizimi prej 75 milionë lekë;*
* *Furnizim me ujë për Bashkinë Pustec, me vlerë realizimi prej 100 milionë lekë.*
* Projektet kryesore të cilat kanë kontribuar në realizimin e investimeve me financim të huaj për Ministrinë e Infrastrukturës dhe Energjisë paraqiten si vijon:
* *Ndërtim By Pass i Vlorës (Kontrate e Re) në vlerën 550 milionë lekë;*
* *Fuqia Energjitike dhe Siguria e Dgës në Kaskadën e Drinit në vlerën 345 milionë lekë;*
* *Rehabilitimi i linjës hekurudhore Durrës – Terminali i pasagjerëve Tiranë dhe ndërtimi i linjës hekurudhore Tiranë - Rinas, në vlerën 229 milionë lekë;*
* *RRSMSP/CË/2015/1- Kontrata A (Projekti i Bankës Botërore) në vlerën 35 milionë lekë;*
* *Infrastruktura Bashkiake V (KREDI), në vlerën 34 milionë lekë*
* *Menaxhimi i mbetjeve të ngurta, Vlorë, në vlerën 17 milionë lekë*
* *Linja unazore 110kv e Shqipërisë së Jugur ( donator 09/10 KFE), në vlerën 15 milionë lekë.*
* Njëkohësisht për periudhën 5 mujore të vitit 2023 janë mbyllur kontratat e investimit si mëposhtë, ku ndër më kryesoret veçojmë:
* *Ndërtim linje transmetimi nga puseta Yzberisht deri në Depo Katund, Katund i Ri dhe ndërtim linjë transmetimi nga puseta Yzberisht deri në Depo Qyteti i Nxënësve, Bashkia Tiranë me vlerë të plotë projekti 458 milionë lekë - projekti ka përfunduar, por po vijohet me likuidimin e pagesës prej 160 milionë lekë.*
* *Rehabiliti i segmetin rrugor mbikalimi pallati me shigjeta rrethrrotullimi Shqiponja Loti 2 (shtese punimesh) me vlerë të plotë projekti 376 milionë lekë - projekti ka përfunduar, por po vijohet me likuidimin e pageses prej 73 milionë lekë;*
* *Furnizimi me ujë nga burimi i Gramës për ujësjellësin e Peshkopisë me vlerë të plotë projekti 737 milion lekë, por po vijohet me likuidimin e pagesës prej 116 milionë lekë.*
* *Rehabilitim dhe masa inxhinierike Nyja e Fllakës me vlerë të plotë projekti 145 milionë lekë;*
* *Ndërtim linjë e re në tubacionin d=700mm të Bovillës së vjetër, L=6.0 (Zëvendësimi i tubacionit ekzistues-hekuri nga liqeni i Zallherit deri te kafja e Rremës), me vlerë të plotë projekti 738 milionë lekë - projekti ka përfunduar, por po vijohet me likuidimin e pagesës prej 373 milionë lekë.*
* *Përfundimi i gjithë rrjetit të Kanalizimeve të Ujrave të ndotura në Njësinë Administrative Pogradec dhe Njësinë Administrative Buçimas, Bashkia, Pogradec me vlerë të plotë projekti 939 milionë lekë - projekti ka përfunduar, por po vijohet me likuidimin e pagesës prej 431 milionë lekë.*
* *Ndërtimi i rrjetit KUZ dhe furnizimi me ujë i zonës Valiasi i Ri, Bashkia Kamëz me vlerë të plotë projekti 755 milionë lekë, por po vijohet me likuidimin e pagesës prej 380 milionë lekë.*
* *Rehabilitimi i ujesjellësit të qytetit të Çorovodës dhe fshatrave Çerenisht dhe Sharove, me vlerë të plotë projekti 525 milionë lekë, projekti ka përfunduar, por po vijohet me likuidimin e pageses prej 29 milionë lekë;*
* *Përmirësimi i furnizimit me ujë për lagjen Krasten e Vogel, Harmes dhe qytetin e Elbasanit me vlerë të plotë projekti 320 milionë lekë, por po vijohet me likuidimin e pageses prej 49 milionë lekë;*
* *Furnizim me ujë i fshatrave Vertop, Bregas, Fushe Peshtan dhe Vodicë, bashkia Poliçan me vlerë të plotë projekti 835 milionë lekë;*
* *Rikonstruksion magjistrali kryesor dhe rrjetit të brëndshëm të ujësjellësit qytetit Patos Loti I, me vlerë të plotë projekti 532 milionë lekë, por po vijohet me likuidimin e pageses prej 63 milionë lekë.*

**Ministria e Financave dhe Ekonomisë**

* Për projektet me financim të brendshëm, realizimi për 5M 2023 është 14% të buxhetit fillestar realizuar ne masën 289 milionë lekë. Për projektet me financim të huaj realizimi është 4.1% e buxhetit fillestar ose në masën 97 milionë lekë.
* MFE nuk ka raportuar problematika që mund të ndikojnë në realizimin e projekteve të investimeve. Në përgjithësi procesi i realizimit të planit është në fazat e zhvillimit të procedurave të tenderave.
* Në Lidhje me Financimin e Huaj është raportuar se për projektin e parashikuar *“Rikonstruksion i godinave ne pronesi te Njesive te Qeverisjes Vendore per strehim social*” planifikuar 900,000 milionë lekë përmes një instrumenti të posaçëm të garancisë sovrane nga qeveria me një fond 100 milionë euro të Bankës Europiane të Investimeve, aktualisht ende nuk kemi një marrëveshje të lidhur me BEI dhe nuk parashikohet të lidhet brenda këtij viti.
* Programet me realizimin më të mirë të projekteve me financim te brendshëm paraqiten:
* *programi “Planifikimi, Menaxhimi dhe Administrimi” me realizim 35.4% kundrejt planit prej 342 milionë lekë;*
* *programi “Tregu i Punes” me realizim 27.5% kundrejt planit prej 131 milionë lekë,*
* Programi me realizimin më të mirë përsa i përket projekteve me financim të huaj paraqitet programi “*Planifikimi Menaxhimi dhe administrimi”* me realizim 16.8% kundrejt planit prej 550 milionë lekë.

Më poshtë paraqiten statusi i detajuar për cdo program.

*Planifikimi, Menaxhimi dhe Administrimi:*

* Nga të gjitha projektet Transferta kapitale per IBRD dhe IFC është realizuar, ndërsa të tjera janë në proces.
* Rikonstruksion ambientesh per arkivat CFCU është në fazë të vlerësimit të ofertave dhe nëse nuk do të paraqiten ankesa parashikohet që 10 ditëshin e parë të korrikut të lidhet kontrata;
* Mirembajtja e sistemit te thesarit dhe blerje licenca Oracle dhe Zgjerimi i SIFQ tek njesite e Qeverisjes se Pergjithshme është procedurë që kryhet nga AKSHI. Është në pritje të depozitimit të kontratës nga AKSHI për të parë sa do të jetë vlera e projektit.

*Ekzekutimi i Pagesave te Ndryshme –* Për vitin 2023 në këtë program u miratua vetëm një projekt. Ky projekt lidhet me objekte investimi që nuk prokurohen. Fondi për SASPAC përdoret rast pas rasti nga DPB, duke transferuar fondet dhe për cdo transferim pakësohet buxheti i alokuar. Deri tani janë transferuar fond per bashkite: Kucovë, Berat dhe Pustec, si dhe për qarkun Kukës. Në total janë transferuar rreth 17.2 milionë lekë.

*Menaxhimi i të Ardhurave Tatimore –* Permiresimi i sistemit E- taxation, Hapesira hardëare per kapacitetin e serverave, Blerje pajisje elektronike dhe kompjuterike dhe Akses kontrolli janë procedura që zhvillohen nga AKSHI. Procedurat e tjera kanë si afat prokurimi qershorin dhe shtatorin 2023.

*Menaxhimi i te Ardhurave Doganore –* Nga DPD po punohet për të hapur procedurat e prokurimin duke qenë se janë projekte të reja. Disa janë edhe në fazë likujdimi.

*Mbështetje për Zhvillimin Ekonomik –* Në këtë program është një projekt i AIDA me vlerë kontrate 57 milionë leke, te cilin ka kërkuar ta rialokojë ne zera te tjere. Ne kete faze AIDA shprehet se ende nuk kane nisur procedurat per zhvillimin e projektit te parashikuar, por pritet te realizohet brenda vitit 2023. Përsa i përket projekteve të tjera të QKB janë parashikuar të mbyllen brenda vitit 2023.

*Mbështetje për Mbikq e Tregut, Infr.Cilësisë dhe Pron. Industriale* *–* Nuk ka realizim fondesh. Projektet e këtij programi janë në proces prokurimi.

*Inspektimi ne Pune –* Për projektet e këtij programi ështe raportuar që nje projekt është në fazën e zbatimit të kontratës dhe për projektin tjetër, brënda muajit Qershor pritet për njoftimin për operatorin ekonomik te shpallur fitues dhe lidhjen e kontratës me të.

*Strehimi –* Në këtë program ka projekte të cilat prokurohen nga NJQV. Ka projekte të cilat janë në vijim nga viti 2022, si dhe projekte që prokurohen gjatë vitit 2023. Nga këto:

* *10 projekte të “Përmirësmit të kushteve të banimit per komunitetin Rom/Egjiptian” me fond rreth 53.48 miliard leke janë realizuar 100% punimet dhe janë në proces dorëzim të dosjeve teknike të zbatimit nga mbikëqyrësi i punimeve.*
* *4 projekte me vlerë 358.8 milion lekë janë në proces vlerësimi.*
* *3 projekte me vlerë 10.1 milion lekë janë përfunduar dhe realizuar edhe nga ana fianciare.*
* *4 projekte me vlerë 25.4 milion lekë janë në proces punimesh, përfunduar 90% e punimeve.*
* *2 projekte me vlerë 2.2 milion janë njëri në pritje për tu marrë në dorëzim punimet dhe tjetri kanë përfunduar 75% të punimeve.*

*Arsimi i Mesem Profesional –* Në këtë program ka vetëm një projekt për tu prokuruar dhe është ngritur komisioni për hartimin e termave të referencës. Në projektet e tjera janë duke vijuar punimet dhe pritet të përfundojnë brenda vitit 2023

*Tregu i punes –* Në këtë program përmendim:

* *Projekti “Ndertim i Kampusit te QFP” me vlerë plani 50 milionë lekë, eshte ne proces pergatitja e dokumentave per pershtatje dhe rikonstruksion te hyrjes se DQ AKPA.*
* *Projekti “Përmirësimi i Sistemit Informatik të Shërbimeve të Punësimit me vlerë plani 66 milionë lekë. Eshte lidhur kontrata e re me Communication Progres per permisimin e Sistemit te sherbimit te punesimit. Kontrata nr.55 dt 27.04.2023, Vlera totale e kontrates eshte 203.772.000 leke ,nga te cilat sherbimi i miremebajtjes se sistemit ne shumen 59.760.000, i cili eshte detyrim i AKSHI-t dhe 144.012.000 leke eshte detyrim i AKPA. kontrata perfundon 1 vit pas lidhjes se saj. Detyrimi i llogaritur per vitin 2023 eshte rreth 30.144.000 leke.*

**Financimi i Huaj**

Realizimi i investimeve me financim të huaj nëse i referohemi % ka ecur pothuajse në përqindje të njëjtë ne krahasim me një vit më parë, por nëse i referohemi fondeve në vlerë absolute kemi një realizim fondesh më të lartë. Deri tani janë realizuar rreth 97 milion lekë. Në lidhje me këto fonde duke u bazuar edhe në ecurinë dhe parashikimet në programin e PMA, nga struktura përkatëse janë paraqitur edhe propozime për korrigjim/rialokim të fondeve.

**Ministria e Arsimit dhe Sporteve**

* Për sa u përket investimeve publike, për projektet me financim të brendshëm, realizimi për 5M 2023 është 14.1% të buxhetit fillestar ose 554 milionë lekë. Për projektet me financim të huaj realizimi është 13% e buxhetit fillestar ose 80 milionë lekë, të cilat vijnë nga projektet e granteve në arsimin universitar dhe projekteve të fondeve për shkencën.
* Për MAS realizimi paraqitet tepër i ulët, por sipas raportimeve pritet që realizimi do të bëhet në muajt në vijim. Realizimi për një pjesë të fondeve bëhet me thirrje të cilat janë shpallur për aplikime nga NJQV-te. Procedurat e prokurimeve sipas raportimit janë në proces dhe pritet të finalizohen në muajt në vijim.
* Programet të cilat paraqesin realizimin më të lartë janë:
* *“Zhvillimi i Sportit dhe Rinisë”, “Planifikimi, Menaxhimi dhe Administrimi” dhe “Fonde për Shkencën” me realizim përkatësisht 25.5%, 22.8% dhe 14.9%.*
* *Ndërsa programet me financimin me të lartë janë “Arsimi i Mesëm (i Përgjithshëm)”, “Arsimi Bazë përfshirë parashkollorin)” dhe “Arsimi Universitar” me realizim përkatësisht 18.3%, 12% dhe 10.2%. Programet e tjera të MAS nuk paraqesin realizim në zërin e investimeve.*
* Për periudhën 5M 2023 janë mbyllur kontratat e investimit, ku ndër më kryesoret veçojmë:
* *Rindërtimi i Godinës së Fakultetit të Bioteknologjisë dhe Ushqimit me vlerë të plotë projekti 306 milionë lekë,*
* *Vlerësimi i protezave fikse metal qeramikë dhe total qeramikë të mbështetura mbi implante Fakulteti i Mjekësisë Dentare Universitetit të Mjekësisë Tiranë me vlerë të plotë projekti 1.8 milionë lekë;*
* *Aplikimi i teknologjisë dixhitale në stomatologji, Fakulteti i Mjekësisë Dentare Universitetit të Mjekësisë Tiranë me vlerë të plotë projekti 21.5 milionë lekë,*
* *Pajisja laboratorike të Akuakulturës, UT në shërbim të mëaimdhënies cilësore dhe përparimit të teknikave të kërkimit shkencor, me vlerë të plotë projekti 5.1 milionë lekë,*
* *Studimi i mykotoksinave në drither të prodhuar në Shqipëri. Vlerësimi i rrezikut të kontaminimit dhe ekspozimit me vlerë të plotë projekti 8.5 milionë lekë;*
* *Ristrukturimi i kapaciteve kërkimore të Departamentit të Energjisë në fushën e dekarbonizimit të ekonomisë (Green Economy), me vlerë të plotë projekti 34 milionë lekë.*

**Ministria e Kulturës**

* Për projektet me financim të brendshëm, realizimi për 5M 2023 është 5.7% e buxhetit fillestar ose 96.9 milionë lekë.
* Për Ministrinë e Kulturës realizimi i investimeve paraqitet tepër i ulët konkretisht programi “Trashëgimia Kulturore dhe Muzete” paraqitet me realizim 0% kundrejt planit me vlerë 127 milionë lekë, ndërsa programi “Arti dhe Kultura” paraqitet me realizim 5.9% kundrejt planit me vlerë 1.643 milionë lekë.
* Statusi i projekteve kryesore me financim të brendshëm paraqitet si më poshtë:
* *Projekti “Restaurimi, Rikonstruksioni dhe Rehabilitimi i hapesirave ne Muzeun e Arteve te bukra (Galerisë Kombetare të Arteve)” me vlerë plani 409.4 milionë lekë - Eshte mbyllur faza e ndertimit te karabinase dhe ngritja e skeletit te ndertimit, themelet dhe perfundimin e fazes se betonimit;*
* *Projekti “Ndertimi i Qendres Kombetare Kulturore per Femije dhe Teatri i Kukullave” me vlerë plani 350.7 milionë lekë - Aktualisht zbatuesi i punimeve eshte ne fazën e gërmimit ne sheshin e ndërtimit pranë zonës se Ish-Gardes se Republikes se Shqiperise;*
* *Projekti “Projektim dhe Implementim i Mozaikut Tirane” me vlerë plani 141.8 milionë lekë - Punimet prane Bibliotekes Kombetare per te dyja kontratat kane perfunduar dhe jane ne proces kolauidim punimesh;*
* *Projekti “Rijetesimi i Piramides Tirane” me vlerë plani 110 milionë lekë - Perfunduar punimet ne pritje te likuidimit;*
* *Projekti “Parku i artit, rivitalizimi dhe rikualifikimi i territorit te ish-Kinostudios "Shqipëria e Re", Tiranë” me vlerë plani 93 milionë lekë - Sapo ka kaluar situacioni ne Qershor, ne pritje te situacionit te rradhes.*

**Ministria e Shëndetësisë dhe Mbrojtjes Sociale**

* Për projektet me financim të brendshëm, realizimi për 5M 2023 është 18.8% e buxhetit fillestar ose 357 milionë lekë. Për projektet me financim të huaj realizimi është 9% ose 153 milionë lekë.
* Përsa i përket projekteve me financim të brendshëm, programi me planin më të lartë paraqitet programi “Shërbimet e Kujdesit Dytësor” i cili është realizuar në masën 21.1% kundrejt planit prej 1,304 milionë lekë.
* Sipas raportimeve te MSHMS, statusi për disa nga projektet kryesore paraqitet si më poshtë:
* *Projekti “Rikonstruksion i qendrave shendetesore v.2023-2024” me vlerë plani 159.7 milionë lekë - Loti 1 në proces lidhje kontrate. Lot 2,3,4 shpallur fituesi paraprak (afatet e ankimimit);*
* *Projekti “Rikonstruksione te godinave te njesive te kujdesit shendetesor ne rrethe” me vlerë plani 82.7 milionë lekë - Pezulluar punimet ne QSH Durres, Qsh Iball. Kontrata mbyllet 17.06.2023. Nje situacion i pjesshëm do të mbyllet brenda Qershor 2023 dhe pjesa e mbetur korrik 2023 pas kolaudimit.*
* *Projekti “Rikonstruksion i godines qendrore te sp. Diber” me vlerë plani 73.3 milionë lekë - Ne proces ankimimi;*
* *Projekti “Rikonstruksion i poliklinikes se sp. Elbasan” me vlerë plani 58.3 milionë lekë – Në proces punimesh. Deri më daten 23.06.2023 do behet situacioni i pare;*
* *Projekti “Punime për pjesën teknologjike të fazës II të rikonstruksionit të sp. Kukes qe po implementohet nga Banka Boterore” me vlerë plani 53.8 milionë - Brenda muajit do behet nje situacion per pagese;*
* *Projekti “Rikonstruksion i poliklinikes se sp. Shkoder me vlerë plani 40 milionë lekë - Ne proces punimesh, nuk ka nje date per disbursim (brenda javes se pare te korrikut);*
* *Projekti “Rikonstruksion i godinës së vjetër te Neonatologjisë dhe Obstetrikës dhe ndertim e dy godinave te reja ne SUOGJ, Mbretëresha Geraldinë me vlerë plani 301 milionë lekë - disbursimi deri me 23.06.2023;*
* *Projekti “Rikonstruksion ne Maternitetin nr.1 Tirane faza II me vlerë plani 57.1 milionë lekë - Në pritje mbi informimin e OE ofertues për shkak të verifikimeve që kryen në një organ tjetër publik (QKB & Agjencia per Eficencen e Energjise);*
* *Projekti “Rikonstruksioni i shtepizave te mbeshtetura ne sp. Psikiatrik Vlore” me vlerë plani 56 milionë lekë - Brenda javës bëhet zbardhja e lejes së ndërtimit nga AZHT.*
* *Projekti “Blerje autoambulanca, motore urgjence dhe pajisje per sistemin shendetesor” me vlerë plani 87 milionë lekë - ambulancat shpallen në datë 14.06.2023;*
* *Projekti “Ndertim i godines se re te laboratoreve te ISHP” me vlerë plani 96 milionë lekë - Ka sjell dokumentat per realizimin e procedure nga MSHMS. Aktualisht MSHMS është duke kryer vlersim te materialit te sjell per te vijuar me hedhjen e zerit ne regjister per proceduren;*
* *Projekti “Ngritja e modulit shtesë për kontrollin e menaxhimit te rastit ne kuadër të projektit te PAK nga BB” me vlerë plani 60.2 milionë lekë - Jane firmosur termat dhe eshte ne studim te tregut per percaktimin e fondit limit. Pritet të hidhet nga AKSHI.*
* Përsa i përket projekteve me **Financim të Huaj** statusi paraqitet si më poshtë:
* *“Investime ne qendrat shendetesore te qarqeve Fier dhe Diber nga Cooperazioni Zviceran” me vlerë plani 108 milionë lekë - Eshte paguar.*
* *“Rikonstruksion dhe pajisje 5 poliklinikave” me vlerë plani 50 milionë lekë - Pritet te bej AMB Italiane nje situacion per pagese.*
* *“Modernizimi i Asistences Sociale” me vlerë plani 269 milionë lekë - Do te rialokohet.*

**Ministria e Drejtësisë**

* Për projektet me financim të brendshëm, realizimi për 5M 2023 është 0.9% e buxhetit fillestar ose 8.5 milionë lekë. Për projektet me financim të huaj nuk ka realizim.
* Programet “Ndihma Juridike” dhe “Shërbimi i Provës” janë programet me planin më të lartë me realizim përkatësisht 24% dhe 8.4%. Ndërsa programet me financimin me të lartë janë “Planifikimi, Menaxhimi dhe Administrimi”, “Sistemi i Burgjeve” dhe “Mjekësia Ligjore” përkatësisht 601.8 milionë lekë dhe 220 milionë lekë.
* Projektet kryesore të cilat kanë impakt dhe ndikim të madh përsa i përket financimit të brendshëm në Ministrinë e Drejtësisë, janë si mëposhtë:
* *Rikonstruksioni i Institucionit për Edukim dhe Rehabilitim të të miturve me vlerë totale projekti prej 581 milionë lekë, për të cilin kanë filluar procedurat pas miratimit të tavaneve buxhetore afatmesme 2024-2026 pas miratimit të VKM Nr.195 datë 05.04.2023 “Për miratimin e tavaneve buxhetore 2024-2026”.*
* *Rikonstruksion i ambienteve të brëndshme të IML-së me vlerë totale projekti prej 70 milionë lekë, për të cilin procedurat janë në fazën fillestare pas marrjes në dorëzim dhe përpunimit të informacionit përkatës.*
* *Përmirësimi i kushteve fizike të jetesës nëpërmjet përmirësimit të përgjithshëm të infrastrukturës me vlerë totale projekti prej 100 milionë lekë, për të cilin procedura ka vijuar me ngritjen e grupit të punës për inspektimin e infrastrukturës inxhinierike dhe ndërtimore në IEVP, sipas nevojave prioritare dhe mundësisë buxhetore.*
* Realizimi i investimeve paraqitet tepër i ulët në tërësi. Ky realizim lidhet me faktin se shumica e projekteve të MD janë projekte të reja dhe janë në proces prokurimi. Nga MD nuk është raportuar për problematika të cilat do të ndikojnë në realizimin e projekteve të investimeve.

**Ministria për Evropën dhe Punët e Jashtme**

* Për projektet me financim të brendshëm, realizimi për 5M 2023 është 28.7% e buxhetit fillestar ose 53 milionë lekë.
* Programi me realizim më të lartë paraqitet programi “*Mbështetje Diplomatike Jashtë shtetit*” me realizim 100% kundrejt planit prej 15 milionë lekë.
* Për projektet me **financim të huaj** realizimi për 5M 2023 është në masën 6.9 milionë lekë.

**Ministria e Brendshme**

* Për projektet me financim të brendshëm, realizimi për 5M 2023 është 14.3% e buxhetit fillestar ose 205 milionë lekë. Për projektet me financim të huaj realizimi është 50.2% ose 231 milionë lekë. Realizimi lidhet me faktin se po bëhet prokurimi i fondeve.
* Për projektet me financim të brendshëm, programi me realizimin disi më të mirë dhe me planin më të lartë është programi “Policia e Shtetit” i cili paraqitet me realizim 17.4% kundrejt planit prej 1.162 milionë lekë. Edhe për financimin e huaj, ky program ka realizimin më të mirë me 49.6% kundrejt planit prej 460 milionë lekë.
* Referuar angazhimeve financiare të marra gjatë 2022, detyrimeve për pagesën e T.V.Sh-së, fondeve që prokurohen nga AKSHI, fondeve që prokurohen nga ASHPP dhe atyre që prokurohen nga strukturat e MB, ecuria e prokurimit për projektet me financim të brendshëm, paraqitet:
* *Fonde të kontraktuara (kontrata në vazhdim) janë në vlerën 474,553 mijë lekë ose 33% kundrejt fondeve me financim të brendshëm;*
* *Fonde që nuk prokurohen (tvsh, leje ndërtimi etj) janë në vlerën 46,737 mijë lekë ose 3% kundrejt fondeve me financim të brendshëm;*
* *Fonde që prokurohen nga ASHP janë në vlerën 41,200 mijë lekë ose 3% kundrejt fondeve me financim të brendshëm;*
* *Fonde që prokurohen nga AKSHI janë në vlerën 566,992 mijë lekë ose 40% kundrejt fondeve me financim të brendshëm;*
* *Fonde që do prokurohen nga strukturat e MB janë në vlerën 300,518 mijë lekë ose 21% kundrejt fondeve me financim të brendshëm.*
* *Gjatë kësaj periudhe të gjitha strukturat e MB janë angazhuar në procesin e prokurimit të fondeve dhe vetëm për 10% të tyre ose në vlerën 30,764 mijë lekë, nuk kanë nisur ende procedurat.*
* Projektet kryesore të cilat kanë kontribuar në realizimin e investimeve për MB janë:
* *Pajisje te blera per Policine Kriminale ( Aplikimi I identifikimit biometrik te personit) LTA me vlerë plani 126.7 milionë lekë realizuar 100%.*
* Sipas raportimeve të MB statusi për disa nga projektet kryesore paraqitet si më poshtë:
* *“Blerje pajisjesh per ngritjen e infrastrukturës DRC për sistemet e Policisë” me vlerë plani 174 milionë lekë - Fondi do prokurohet nga AKSHI. Eshte kerkuar ne MFE pakesim fondi ne shumen rreth 62 milion leke.*
* *“Rikonstruksion i godines se DVP Diber” me vlerë plani 90 milionë leke - Kontrate e lidhur është në proces realizimi. Eshte kerkuar ne MFE shtese fondi ne shumen rreth 62 milion leke.*
* *“Rikonstruksion i godines se DVP Berat” me vlerë plani 80 milionë - Eshte publikuar procedura e prokurimit dhe brenda muajit qershor hapen ofertat ekonomike.*
* Përsa i përket **Financimit të Huaj** statusi për disa nga projektet kryesore paraqitet si më poshtë:
* *“Mbeshtetje e BE për menaxhimin efektiv të kufijve të gjelbër, kufijtë blu në Shqipëri - EU4 SAFE ALB” me vlerë plani 50 milionë lekë - eshte mbyllur.*
* *Janë ne proces realizimi projektet:*
* *“Blerje pajisje per strukturat e policise dhe asistence teknike” me vlerë plani 147.5 milionë leke;*
* *“Asistence nga Bashkimi Europian per zbatimin e ligjit ne Shqiperi-EU4 LEA" me vlerë plani 140 milionë leke;*
* *“Ndertim /Rikonstruksion i godines se PKK Qafe-Boti (kap.02)” me vlerë plani 52.5 milionë lekë.*

**Ministria e Mbrojtjes**

* Për projektet me financim të brendshëm, realizimi për 5M 2023 është 11.9 % e buxhetit fillestar ose 1,413 milionë lekë. Nuk ka realizm për projektet me financim të huaj.
* MM nuk ka raportuar për problematika të cilat do të ndikojnë në realizimin e projekteve të investimeve me financim të brendshëm.
* Për projektet me financim të brendshëm, programet me realizimin më të lartë paraqiten:
* *programi “Mbështetja e Luftimit” me realizim 18.3% kundrejt planit prej 1,222 milionë lekë,*
* *programi “Forca e Luftimit” me realizim 13.1% kundrejt planit prej 7,991 milionë lekë*
* *programi “Mbështetje për Shëndetësinë” me realizim 13.1% kundrejt planit prej 380mln lekë.*
* Projektet kryesore të cilat kanë kontribuar në realizimin e investimeve për MM janë:
* *Ngritja e sistemit të informacionit për gjeografinë dhe infrastrukturën ushtarake në shërbim të IGJIU me vlerë 77 milionë lekë;*
* *Ndërtim i grupdepo për pajisjet e kërkim shpëtimit me vlerë 59 milionë lekë;*
* *Fatkeqësi natyrore të menaxhuara me vlerë rreth 27 milionë lekë;*
* *Sistemi G-A-G (Toke Ajer Toke) me vlerë 16 milionë lekë.*
* Njëkohësisht për periudhën 5M 2023 janë mbyllur kontratat e investimeve për projektet:
* *Ndërtim i grup-depo për pajisjet e kërkim shpëtimit me vlerë plani prej 59 milionë lekë;*
* *Blerje pajisje mjeksore me vlerë plani prej 60 milionë lekë;*
* *Rikonstruksion i rrethimit të jashtëm/VR dhe postobllokut të DMR Korçë me vlerë plani 22 milionë lekë;*
* *Projekte për mbështetjen me burime ushqimi elektrik BUE me vlerë plani 20 milionë lekë.*
* *Rikonstruksioni i rrethimit të jastëm /VR dhe portës hyrëse në Repartin Ushtarak Nr.4030 me vlerë plani 12 milionë lekë.*

**Ministria e Turizmit dhe Turizmit**

* Për projektet me financim të brendshëm, realizimi për 5M 2023 është 27.4% e buxhetit fillestar ose 115 milionë lekë. Për projektet me financim të huaj realizimi është 3.1% ose 12.2mln lekë.
* Për projektet me financim të brendshëm, programi me realizimin më të lartë është “*Zhvillimi i Turizmit*” me 80.7% kundrejt planit prej 137.5 milionë lekë.
* Statusi për disa nga projektet kryesore me financim të brendshëm paraqitet si mëposhtë:
* *“Mbështetje Financiare Projekti BERZH” në vlerën e 110.5 milionë lekë - Realizuar 100%;*
* *“Ngritja e infrastruktures turistike me theks tek ajo ujore-EKO-PARK ULZA” në vlerën e 102.9 milionë lekë - Ne pritje te oponences dhe lejes zhvillimore.*
* *“Vendepozitime te rehabilituara” në vlerën e 50.2 milionë lekë - Kontratë 3 vjeçare në vitin e fundit të zbatimit, ku për vitin 2023 eshte ne proces likuidimi kesti i fundit.*
* *“Rikonstruksion i godines AKM” në vlerën e 24 milionë lekë - Ka perfunduar afati i ankimimit dhe eshte ne faze lidhje kontrate.*
* *Ndërkohe për pjesën tjetër të projekteve është raportuar se disa janë ne proces hartimi dokumentacioni për procedurën e prokurimit dhe disa të tjera në pritje te faturave per likuidim.*
* MTM nuk ka raportuar për problematika të cilat do të ndikojnë në realizimin e projekteve të investimeve.
* Përsa i përket **Financimit të Huaj** statusi për disa nga projektet kryesore paraqitet si mëposhtë:
* *“Ekonomia qarkulluese IPA 3” në vlerën e 217 milionë lekë – Eshtë kërkuar shtyrje te projektit nga Lead Partner deri ne Dhjetor 2023;*
* *“Clean and Resilient Enviorenment for Blue Sea Project CARE4BLUESEA” në vlerën e 100 milionë lekë – Eshte në faze negociatash.*
* *“Raporte perfomance te hartuara” në vlerën e 31 milionë lekë – Vazhdon zbatimi i aktiviteteve te planifikuara ne menyre intensive duke qene se MTM per kapitullin 27 eshte duke u pergatitur per takim bilateral.*

1. *Analiza e zhvillimeve ekonomike në ketë seksion, bazohet në statistikat/informacionin më të fundit zyrtar të disponueshëm, në momentin e hartimit të këtij raporti.* [↑](#footnote-ref-1)
2. *2 I referohet normës mesatare të ponderuar të titujve shtetërorë të emetuar vetëm në tregun primar.* [↑](#footnote-ref-2)
3. *Pa përfshirë detyrimet e prapambetura të Ujësjellës Kanalizime dhe Universiteteve* [↑](#footnote-ref-3)
4. *Në vitin 2022 është lidhur kontrata koncesionare me mbështetje buxhetore “Për projektimin, ndërtimin dhe mirëmbajtjen e "Portit të Integruar" në Triport Vlorë” me kohëzgjatje 10 vjet, lidhur ndërmjet MIE dhe bashkimit të operatorëve ekonomikë “Agbes Construksion” sh.p.k, “Besta” sh.p.k, “Premium Construction & Maintenance” sh.p.k, “ITE GRUP” sh.p.k dhe “Arkonstudio” sh.p.k. Referuar modelit financiar të kontratës, për tre vitet e para nuk parashikohen të kryhen pagesa nga Buxheti i Shtetit.* [↑](#footnote-ref-4)
5. *Analiza e zhvillimeve ekonomike në ketë seksion, bazohet në statistikat/informacionin më të fundit zyrtar të disponueshëm, në momentin e hartimit të këtij raporti*. [↑](#footnote-ref-5)